Впр. 1 Понятие за държавно управление (изпълнителна дейност) 

1. Изпълнителната власт се създава като реализация на принципа за разделение на властите, а административното право е правният отрасъл изучаващ обществените отношения, възникващи при осъществяване на изпълнителната власт. Изясняването на понятието за изпълнителна дейност може да бъде направено от няколко гледни точки. 

1.1 Първата от тях е чрез принципа за разделение на властите – изпълнителната дейност е част от държавната власт. Тя има за своя основна задача да провежда в действителността вече приетите от законодателната власт закони. Всеки приет от НС закон е абстрактен, което го прави директно неизпълняем от субектите, към които е насочен. Налага се всеки закон да бъде доразвиван, конкретизиран, детайлизиран, за да стане реално изпълним. С тази задача са натоварени ораните на изпълнителната власт. Въз основа на вече приет закон, със собствени актове те доразвиват законовите правни норми и по този начин ги правят реално изпълняеми от субектите, към които са насочени. Следователно изпълнителният и разпоредителният момент в работата на изпълнителните органи не могат да бъдат отделени един от друг. 

Осъществявайки своите разпоредителни правомощия органите на изпълнителната власт създават нови правни норми, които могат да бъдат само вторични. 
Органите на изпълнителната власт могат да правят това само въз основа на закона, в изпълнение на закона и в неговите рамки 

От тук следва една много важна презумпция за изпълнителната дейност: щом се развива въз основа на закона, в изпълнение на закона и в рамките на закона, тя не можде да бъде незаконна. Това е т.нар. правотворческа дейност на изпълнителните органи. 

1.2 Изпълнителната дейност от гледна точка на теорията на управлението е част от механизма на общественото управление, която извършва огромния дял от неговата работа. 
Всяко управление (администрация) предполага: 
a) целенасочено сътрудничество 
б) на основата на практическа дейност, 
в) подчинена на определен план за действие, 
г)осигурена с необходимите материални ресурси 
д) и с подходящи кадри за изпълнение, 
е) наблюда-вана по пътя на постоянен контрол. 

На свой ред терминът „държавно управление” може да се разглежда в широк и в тесен смисъл. В широк смисъл на думата то е важна съставка на механизма на общественото управление и има включва в себе си всички видове и форми на държавновластническа дейност – към него спадат законодателна, изпълнителна и съдебна дейност. В тесен смисъл понятието изразява дейността на МС. 

2. Понятието „администрация” (две значения) 

2.1 Държавната администрация се представя най-напред като организация, апарат за извършване на определена дейност, предвидена в закона. Държавното учреждение представлява организиран от държавата комплекс от персонални и имуществени елементи, на чело на които стои съответен ръководител. То е учредено съгласно закона, за да извършва определена дейност, свързана с властническите правомощия на държавата. Учрежденията и дисциплинарната власт, която осъществяват органите на управление в такива звена, се разпростира и върху техните ползватели за времето, през което пребивават в тях. В персоналния състав на държавното учреждение влизат всички лица, които заемат щатна длъжност в неговата структура. 

2.2 Държавната администрация (държавното управление), от друга страна се представя и като властническа динамична дейност, която наред със законодателната и съдебната дейност е една от основните прояви на държавната власт при решаване на практически задачи на държавата. 

2.3 Материалната и техническата дейност в администрацията, като подпомагаща юридическата дейност, играе важна роля при изпълнение на законите и при осъществяване правата и интересите на гражданите, организациите и държавата. 
Най-голям интерес за правото обаче представлява юридическата дейност на администрацията във формата на държавновластническа, изпълнителна дейност. Тя е резултат от волеви прояви и постъпки на участващите в държавното управление правни субекти. Юридическите актове на администрацията са два основни вида: 
А) Административни актове – съдържат властническо волеизявление на органи на държавното управление, насочено към предизвикване на правни последици и промени, свързани с дейността на администрацията 
Б) Договори – съглашения, изградени на основата на насрещни волеизявления на равнопоставени правни субекти, насочени към предизвикване на определен правен резултат. 

3. Оперативна самостоятелност и обвързана компетентност 

Обвързана компетентност - това е правото и задължението на изпълнителните органи при наличието в предвидените в хипотези са на правните норми факти да вземе онова решение, което нормата предвижда като единствено законосъобразно. Правната норма сама определя какво решение да вземе органът, кога да го вземе и по какъв начин да го изрази. Тя не дава възможност на изпълнителният орган да преценява дали, кога и как да издаде административен акт. Всяко друго решение на органа ще бъде правно нарушение. 

Оперативна самостоятелност - възможността на изпълнителния орган в установени от закона предели да избере между многото варианти на решения, които са еднакво законосъобразни, онова което е най - целесъобразно в конкретния случай. Правната норма очертава една рамка на действие върху която държавния орган може са преценява дали да вземе едно или друго решение.


Впр. 2 Предмет, система и източници на административното право (АП) 

1.А) Административното право урежда специфичните отношения между правни субекти, които възникват в процеса на организиране и осъществяване на изпълнителната дейност на държавните органи или регулира обществените отношения в сферата на държавното управление. По тази причина отношенията тук имат управленски характер. Нормите на административното право очертават организацията и структурата на държавния административен апарат в неговорото единство и разнообразие от образуващите го звена и подразделения, техните цели и задачи, както и правомощията (компетенциите), с които разполагат, за да решават отделните въпроси на държавното управление. 

Б) Една част от отношенията тук се очертават като отношения по вертикал между различните органи на управлението. Друга част могат да се характеризират като отношения по хоризонтал. Управленските отношения между органите на държавно управление могат да се разглеждат и като отношения в сферата на общото управление, когато властващият субект е орган с обща компетентност (МС, областен управител), а също и в сферата на отрасловото управление, когато властващият субект е орган със специална компетентност (министър, ректор, директор и др.) С оглед на териториалното им проявление една част от управленските отношения са свързани с осъществяването на централно управление, други с местно (териториално) управление. 

В) Административното право като отделен отрасъл на правото представлява комплекс от правни норми, които регулират обществените отношения във всички области на държавното управление. Особено важни са нормите на АП, които очертават субективните права на гражданите и организациите, както и тяхната защита. Не по-малко важни са и отношенията между гражданите и администрацията, свързани с възникване, изменение или прекратяване на определени адмистративни задължения. АП регулира и отношенията, свързани с реализирането на административнонаказателната отговорност на лицата. 

Определение: Следователно предметът на АП като правен отрасъл е свързан с регулирането на обществените отношения, възникващи и развиващи се по повод осъществяването на изпълнителната дейност на държавата или държавното управление. 

Г) Методът на АП е методът на властването. Той обуславя и юридическото неравенство между страните, които участват в административните правоотношения: администрацията, която осъществява държавновластническите правомощия се намира в господстващо положение спрямо останалите участници. 

2. Система на АП 

АП представлява организиран правен механизъм, изграден като самостоятелна система, подчинен ана определени принципи и цели. 

Според това какво регулират и как се регулират нормите на АП биват МАТЕРИАЛНОПРАВНИ (уреждат системата и структурата на органите на държавно управление, тяхното правно положение, правата и задълженията на останалите субекти на АП като гражданите и техните организации); ПРОЦЕСУАЛНОПРАВНИ (регулират динамиката по осъществяване на материалноправните норми в областта на държавното управление; те са свързани с въпроса как, при каква процедура ще се реализират породените в нейната сфера правни отношения). 

Според това дали се отнасят до всички власти на държавно управление или само до някои отрасли нормите се отнасят към Общата или Специалната част на АП. ОБЩА ЧАСТ – норми, които уреждат системата на държавния административен апарат, структурата и връзките между отделните звена, положението на държавните служители, заети в него, държавните имоти и т.н. СПЕЦИАЛНА ЧАСТ – норми, които уреждащ специфичните за даден отрасъл/подотрасъл правоотношения. В Специалната част на АП се наблюдава обособяването на самостоятелни подотрасли като например Военно-административно право, Полицейско право и др. 

3. Източници на АП 

Определение: Източници на АП са властническите актове на компетентните органи на държавата – НС, МС, министерства и др., в които се съдържат задължителни правила за поведение, правни норми в сферата на държавното управление. 

3.1 Най-важен източник на АП е Конституцията, в която се съдържат редица административноправни норми, отнасящи се до принципите на държавното управление, организацията на държавния административен апарат, основните права и задължения на гражданите и организациите. 

3.2 Административните закони, доразвиват основните положения на Конституцията в областта на държавното управление в различни негови отрасли и сфери. Законите, с които се ратифицират международни договир по чл. 5 ал. 4 КРБ също могат да спадат към източниците на АП. Кодекси. Законът по смисъла на ЗНА трябва да уреди пълно всички основни оществени отношения по дадена материя, които се поддават на трайно уреждане. За уреждане на останалите обществени отношения, свързани със същата материя, законът може да предвиди издаването на подзаконов нормативен акт. 

3.4 Постановления на МС, с които се приемат правилници и наредби или се уреждат съществуващите закони и неуредени от тях обществени отношения в областта на изпълнителната дейност. 

(1) Правилник – издава се за прилагането на закон в неговата цялост; 
(2) Наредба – издава се за прилагане на отделни разпоредби или други подразделения на нормативен акт от по-висока степен. 
(3) Инструкции – нормативни актове, с които се дават указания до подчинени органи по прилагане на издадени правилници и наредби. 
(4) Наредбите, правилниците и т.н. на общинските съвети са нормативни източници, утвърждавани въз основа на чл. 22 ЗМСМА (Закон за местното самоуправление и местната администрация). 
(5) Познати са и други подзаконови източници като устави, основни положения, техничес-ки правила, тарифи, окръжни, циркулярни писма, заповеди, стандарти, нормали и т.н.


Впр. 3 Административноправни норми и правоотношения

1. Норми на АП 

Определение: Всяка административно правна норма представлява общо правило за поведение, което регулира обществени отношения в сферата на държавно управление и което при необходимост може да бъде прилагано с помощта на държавна принуда. 

В структурно отношения правната норма се състои от хипотезис (факти и обстоятелства при които настъпват предвидените в нормата правни последици); диспозиция (основна част на правната норма, която определя правилото за поведение, предписано от нея); санкция (предвижда мерките за държавновластническо въздействие при неизпълнение на предписаното правило. Най-често в един член са очертани хипотезата и диспозицията на административноправната норма, а в отделен текст – санкцията. 

В зависимост от характера на правното предписанието АП норми могат да бъдат: задължаващи, забраняващи и оправомощаващи. Според времетраенето си биват срочни и безсрочни; според пределите, в които действат – важими за цялата територия на страната или за отделни нейни части; според ролята, която изпълняват – материалноправни и процесуалноправни 

2. Действие на нормите на АП 

По време. Поначало те проявяват своето действие за неопределено време, безсрочно, смятано от деня на влизане в сила на нормативния акт, в който се съдържат. Според чл. 5 ал. 5 КРБ законите влизат в сила три дни след публикуването им в „Държавен вестни”, освен ако не е предвидено друго в самия закон. Същият срок важи и за нормативните актове на МС, на министрите и др. ръководители на ведомства. 
В пространството. По правило действат за цялата територия, когато са от национално значени, и за част от територията, когато са от местно значение. 
По отношение на лицата. Прилагат се в две посоки – спрямо бълг. граждани и спрямо чужденци, намиращи се на територията на РБ. Правилото е, че няма разлика при прилгането на нормите спрямо двете групи прани субекти, освен ако не е разпоредено друго в самата правна норма. 
Действието на административноправните норми се прекратява обикновено с издаването на друг развностоен нормативен акт на този, в който се съдържат, чрез отменяне или обезсилване. Действието на тези норми може да се прекрати и когато в самия нормативен акт е предвиден краен срок за тяхното действие. При промяната в съдържанието на административно правни норми новото правило може да се прилага само по отношение на случаите, възникнали след неговото влизане в сила, а не и за минало време, освен ако не е налице изрично разпореждане за това. Процесуалните АП норми се прилагат и за заварени положения с обратна сила, ако с това не биха се засегнали съществуващи права и задължения. 

3. Административни правоотношения 

Административните правоотношения са последици от прилагането на административ-ноправни норми. Правната норма посочва факти и обстоятелства на обективната действителност, които пораждат предвидените последици. Правните последици могат да бъдат предизвикани от юридически действие или бездействия и от юридически събития. Връзката между ЮФ и настъпилата правна последица е нормативна. Настъпва промяна в правната действителност без това да означава, че е настъпила промяна в материалната действителност. Изпълнението на съдържащите се в административните правоотношения задължения представлява реализация на тези отношения – с това те са се претворили в материалната действителност. 

Административните правоотношения притежават някои специфични черти: 
(1) На едната страна на правоотношението, като негов субект, винаги стои държавен орган 
(2) Двете страни по ПО не са равнопоставени, защото се намират във вертикална зависимост. Най-често административните ПО са последица от властнически, административни актове, издавани от компетентните органи на държавно управление 
(3) Държавният орган, който заема господстващо положение в административното ПО притежава власт да прибегне до принуда спрямо другата страна, ако тя не изпълни доброволно тежащите върху нея задължения. 

По своето съдържание административните ПО се представят като взаимнозависими права и задължения на участващите в тях правни субекти или като правни статути и правни положения, създадени за тях. Административноправен статут възниква например за едно лице, което е получило свидетелство за завършена квалификация. Важно е да се отбележи, че на всяко право, което се съдържа в ПО, съответства определено задължение за другата страна да го зачита и да съдейства за неговоро реализиране. При административноправните статути всички останали субекти са задължени да зачитат и да се съобразяват с установеното чрез тях правно положение за субекта, когото засягат.


Впр. 4 Административноправен статут на физическите лица и организациите 

ЧАСТ I ФИЗИЧЕСКИ ЛИЦА 

Административноправен статут на гражданите 

Под АПС следва да разбираме съвкупността от права и задължения, регулирани от АП, които засягат намиращите се на територията на България ФЛ в качеството им на субекти на АП. 
АПС очертава т.нар. гражданско състояние на гражданите. То представлява съвкупност от елементи и правни качества, които индивидуализират даден член на обществото и които имат за него правно значение. Данните по гражданско състояние и АГС се отразяват в специални регистри за гражданско състояние на лицата и в регистри на населението. АГС представляват официални документи, които констатират наличността на определени ЮФ, свързани с пораждането, изменянето или ликвидирането на елементи и качества от гражданското състояние на ФЛ (актове за раждане, за сключване на граждански брак и за смърт). Компетентни органи за регистриране на гражданското състояние са длъжностните лица по гражданско състояние (кмет или назначен от него заместник, конслул, капитан на кораб). Действията по оформянето на гражданското състояние са израз на обвързана администрация. 

Гражданство 

Гражданството е врзъката на едно лице с държвата, по силата на която това лице се приема за гражданин именно на тази държава, попада под нейното държавно-властническо върховенство и в същото време се ползва от правата и свободите осигурени от нейната Конституция и закони. 
Според ЗБГ за граждани на РБ се смятат всички лица, които по време на влизането на закона в сила са притежавали българско гражданство съгласно разпоредбите на тогава действащото законодателство. 
Главното основание за придобиване на българско гражданство е произходът. По право българско гражданство получават лица, родени от български граждани, както и новородено намерено на територията на РБ, когато родителите му са неизвестни. По решение на компетентните органи всеки чужденец може да бъде приет за български гражданин по негова молба, по доклад на министъра на правосъдието с указ на президента. Гражданство на единия от съпрузите не влияе на гражданството на другия. 
Загубване на гражданство може да се осъществи по желание на лицето или когато едно лице бива лишено от такова, когато е извършило тежки престъпления против РБ. Лишаването от гражданство има репресивен характер и става с указ на президента въз основа на предложение на министъра на правосъдието. 
Възстановяване на гражданство се осъществява отново посредством указ на президента по доклад на министъра на правосъдието. 

Адрес 

Адресът е еднозначко описание на мястото, където едно лице живее или получава кореспонденцията си. Състои се задължително от името на областта, общината и населеното място. Адресът бива: 
Постоянен – адресът, което лицето избира да бъде вписано в регистрите на населението. Постоянният адрес е винаги на територията на РБ 
Настоящ – адресът, на който лицето пребивава. 

Всяко лице има само по един постоянен и настояш адрес. Постоянният адрес представлява трайна връзка с населеното място въз основа на професионалните и икономическите интереси на гражданина, а настоящият – фактическа отседналост на лицето с временен характер. 
Режимът на адресна регистрация се определя свободно от всекиго. Това става с подаване на съответно заявление до общинската администрация. Образецът на заявлението е утвърден с постановление на МС. 
Загубване на адреса: 
а) в случай на смърт 
б) при придобиване на нов постоянен адрес, но в друго населено място. Вписването на новия постоянен адрес има конститутивен характер. 

Домакинството също е част от административно правния статут на гражданите. Домакинство е семейно-имуществена собственост, която представлява основна клетка за живота на гражданите в обществото и в която преобладават семейни, родствени и имуществени отношения между членовете й. То следва да бъде определяно за всеки конкретен случай от компетентните органи. 

Имена на гражданите 

Собствено име – избира се от родителите и се съобщава на длъжностното лице по гражданско състояние при съставяне акта за раждане. 
Бащино име – образува се от собственото име на бащата и се вписва с наставка -ов или -ев и окончание указващо пола на детето. 
Фамилно име – това е фамилното или бащиното име на бащата с наставка -ов или -ев и окончание съобразно пола на детето. 
Когато собственото име е неприемливо от гледна точка на бъдещите интереси на детето или обществно неприемливо, длъжностното лице отказва вписването му в акта за раждане. (чл. 12 ЗГР) Когато бащиното или фамилното име нарушава семейната, етническата или религиозната традиция на лицето се допускат изключения от гореспоменатите наставки и окончания. (чл 13; 14 ЗГР). 
Промяна на името може да настъпи: 
а) при встъпване в граждански брак – фамилното име (пожелание на лицето) 
б) при осиновяване (вклч. и непълно), чл. 18 ЗГР 
в) когато лицето счете, че някое от трите му имена е опозоряващо, осмиващо или обществно неприемливо и когато важни обстоятелства налагат това, чл. 19 ЗГР 

Административноправен статут на чужденците 

Чуждите граждани, пребиваващи, преминаващи или живеещи в РБ, наред с българските граждани са подчинени също на определен административно правен режим. 
Чл. 2 ал. 1 от Законът за чужденците в РБ дефинира понятието “чужденец” като “всяко лице, което не е български гражданин”. Пребиваването на чужденците на територията на РБ на законно основание е предпоставка за оформяне на техния АПС. 
АП предвижда някои специални норми, които се отнасят до АПС на чужденците. 
- Изискване за редовен задграничен паспорт или друг заместващ го документ за пътуване в чужбина и разрешени за влизане в страната (входна и транзитна виза). Разрешение за влизане се издава и за превозните средства. 
- Пребиваващият в страната чужденец е длъжен да се регистрира в съответната териториална паспортна служба до 48 часа след влизането си в страната. Записва се в регистъра на населението в специален раздел 
- Самоличността на чужденците, които пребивават в РБ 
а) до 6 месеца, се удостоверява с чуждестранен паспорт или заместващ го документ 
б) повече от 6 месеца – с документ издаден от органите на МВР. 

Ограничения за чужденците: 
а) нямат право да бъдат избирани или настанявани на работа на длъжности, които са свързани само с българското гражданство. 
б) забрана за настаняване на работа на общо основание на транзитно преминаващите през страната. 
На общо основание чужденците носят наказателна, административна, дисциплинарна и гражданска отговорност. 


ЧАСТ II ОРГАНИЗАЦИИ НА ГРАЖДАНИТЕ 

1. Административноправен статут на организациите на гражданите 

Под АПС на организациите на гражданите се разбира очертаното по административното законодателство правно положение на тези организации в държаварта. В него влизат всички права и задължения от административноправно естество, които те придобиват съгласно закона. 

Характерни черти: 
o доброволност – за разлика от държавните организации 
o целта, която преследват – стопанска или нестопанска (идеална) цел 
o самоуправление 
o съобразност със закона 

Нашето законодателство познава две системи за възникване: 1) разрешителна и 2) нормативна. Разрешителната система се изразява в предоставяне на възможност на съответните органи на държавно управление да преценят дали предлаганата от инициаторите-членове организация, след като са били спазени всички законови условия, трябва да бъде учредена или не. Нормативната система пък е налице, когато обединяването на граждани в една организация (при изпълнение на изискванията на закона) се признава за достатъчен факт, който обуславя възникването на самата организация направо по силата на закона, без да се изисква допълнително разрешение от страна на администрацията. 

По отношение на организациите според нашето право съществуват два режима на създаване – общ режим на ЗЮЛНЦ и специален режим, установен в нарочни нормативни актове – Кодекс на труда, Закон за кооперациите и др. 

2. Общо за режима за организациите с нестопанска цел 

Учредители на ЮЛНЦ могат да бъдат български и чуждестранни ЮЛ и дееспособни ФЛ. ЮЛНЦ възниква след вписването й в регистъра за ЮЛНЦ в района на окръжния съд по седалището на ЮЛ. Организацията прекратява своята дейност 1) с изтичане на срока, за който е учредена; 2) с решение на върховния орган; 3) с решение на окръжния съд по седалището на ЮЛНЦ. 
ЮЛНЦ биват два вида – сдружения и фондации. Сдруженията се учредяват от три или повече лица, а ако е определено за извършване на общественополезна дейност – 7 дееспособни ФЛ или 3 ЮЛ. Уставът на сдружението съсдържа задължителен минимум реквизити: наименование, седалище, цели и средства за тяхното постигане, определянето на вида дейност, премета на дейност, органите на управление, срока за който е учредено и др. 
Своеобразна форма на организациите са различни органи на обществеността (комисии за борба с противообществените прояви на малолетни и непълнолетни например). Те се явяват преки сътрудници на държавата за подпомагане на извършваната дейност от определени нейни органи; създават се по производствено-отраслов или териториален признак; тяхното АПС се урежда с нарочен нормативен акт. 
Фондациите се учредяват приживе или по случай на смърт с едностранен учредителен акт, с който безвъзмездно се предоставя имущество за постигане на нестопанска цел. 

3. Специален режим за образуването промети в състава и 
прекратяването на организациите с нестопанска цел. 

Професионалните съюзи са недържавни и непартийни обществени организации на гражданите, които се намират в най-тясно сътрудничество с органите на държавата и които по силата на изрични законови разпореждания изпълняват важни държавни фунцкии. За тях не се прилага общия режим на образуване, промени и прекратяване, нито пък тяхната дейност е подложена на надзор от администрацията. На сцециален режим са подчинени и някои други организации с нестопанска цел като творчески съюзи, спортни дружества, съюз на ловците и риболовците в България, БЧК, както и религиозните общности. 

4. Режим на организациите със стопанска цел 

Съгласно чл. 133 „Държавните предприятия, кооперациите и другите юридически лица със стопанска цел се уреждат с особени закони”. 
Типичен пример е Закона за банките. Съгласно чл. 11 ЗБ „За извършване на банкова дейност се изисква писмено разрешение (лицензия) издадено от Централната банка”. Тук е налице предварителен контрол от страна на БНБ в условията на оперативна самостоятелност. Отказът да издаде лицензия не подлежи на обжалване, но е допустимо ново искане 6 месеца след от влизането на акта за отказ в сила – чл. 17 ЗБ. 
Наред с държавните предприятия в икономическата област значителен дял се пада на различните стопаснки обществени организации, които подобно на държавните стопански организации развиват своята дейност в областта на промишлеността, селското стопанство, размяната, строителството, транспорта и кредита. Смесените форми на стопански организации също се регламентират от специални законоположения, които се изучават в отделни правни дисциплини. 
ЖСК. Тази категория кооперативни организации има преходен характер и нейното АПС се урежда от ЗЖСК. Учредяване на ЖСК може да се извърши с решение на минимум 6 нейни членове-учредители, след приемане на устава и организационната й структура по устновения в закона ред. Регистрира се в съответния окръжен съд (чл. 8 ЗЖСК). Прекратява се от момента на завършването на строителството и снабдяването с норариални актове на всички кооператори (чл. 35) или по решение на общото събрание на ЖСК (чл. 37)


Впр. 5 Органи на изпълнителната власт - понятие и видове 

1. Понятие за орган на изпълнителната власт 

1.1 Органите на изпълнителната власт са вид държавни органи и като такива имат сходни черти с останалите. 
- Те осъществяват държавна власт. Този извод налага чл. 1 ал. 2 КРБ, според който държавната власт се осъществява непосредствено от народа и „чрез органите, предвидени в тази Конституция”. 
- Осъществявайки функциите на държавата те прилагат средства и способи, неприсъщи на други организации, а характерни именно за държавните органи. (възможност за издаване на юридически властнически актове, чрез които едностранно се създават правила за поведение или конкретни правоотношения и освен това възможност за използването на държавна принуда. 
- Органите на изпълнителната влас имат установени предели, които определят компетентността на съответния орган. Компетентността не е проява на субективно право, а мястото на държавните органи в апарата на държавата. 

1.2 Освен сходните си черти с останалите държавни органи, тези на изпълнителната власт имат и свои специфични черти. 
- Те по предназначение осъществяват изпълнителната дейност на държавата и в този смисъл се определят като изпълнителни органи. Те осъществяват подзаконова дейност и действият им се извършват винаги въз основа и в изпълнение на закона. 
- Те непосредствено ръководят и организират службите и звената по изпълнение на задачите на държавата в сферата на държавното управление или осъществяват непосредствено управление в сферата на икономиката, администрацията и т.н. 
- Те имат административна правосубектност. За разлика от ФЛ тяхната правоспособ-ност и дееспособност възниква едновременно с факта на създаването им. Административната правосубектност се различава от гражданската правосубект-ност на ЮЛ. 

1.3 Понятието „административен орган” не следва да се смесва с понятието „длъжностно лице”, при което се има предвид точно лицето, човекът, който заема дадено място в апарата. От гледна точка на органа е важно какви държавновластнически правомощия упражнява той спрямо другите субекти, докато от гл.т. на длъжностните лица става дума за техните права и задължения, отговорностите, които носят във връзка със служебното си положение. 
Не бива да смесват и понятията „административен орган” и „административен апарат”. Второто е по-широко понятие. Той съдържа освен органите в юридически смисъл на думата и много други административно-организационни звена. 

2. Видове органи на изпълнителната власт 

2.1 Според териториалните предели 
- Централни –исъществяват своите компетенции за цялата страна. 
- Местни (териториални) упражняват своите компетенции в определени териториални предели. 

2.2 Според обема на правомощията 
- Органи с обща компетентност 
- Органи със специална компетентност 

2.3 Според начина на вземане на решения 
- Еднолични (министър, областен управител) 
- Колегиални (Министерски съвет, академичен съвет). При тях се изисква кворум (обикновен или квалифициран) за вземане на едно решение 

2.4 Според клона на управлението 
- Отраслови – осъществяват своите правомощия по редица въпроси, засягащи пряко определена по предмет част от управлението (отбрана, транспорт, горско стопанство). 
- Функционални – извършват обслужваща дейност, подпомагащата отрасловите органи. 
И двата вида органи имат специална компетентност! 

2.5 Според това дали са предвидени в Конституцията 
- Предвидени конституционно – най-важните изпълнителни органи (МС, областни управители, кметове) 
- Предвидени извънконституционно 

2.6 Според органите (телата), които ги образуват 
- Образувани пряко от населението 
- Създавани от по-горестоящи изпълнителни органи 
- Образувани от други държавни органи 

2.7 Според начина на образуване 
- Чрез избор (министри, кметове) 
- Чрез назначение (началниците на териториалните управления на вътрешните работи, началниците на териториалните данъчни дирекции) 

2.8 Според ролята им в държавното управление 
- Осъществяващи общо ръководство и координация (предимно с обща комп-ст) 
- Осъществяващи оперативна административна дейност (характерна е непосредствената връзка и контакт с хората и материалните средства) 

2.9 Според областта, в която упражняват управленските си функции 
- В икономическата област, в областта на социално-културната дейност и т.н.


Впр. 6 Централни органи на изпълнителната дейност 

Държавният административен апарат се изгражда като стройна система от органи и учреждения. Тази система може да бъде оприличена на пирамида от звена и органи, действащи на различни равнища в центъра на пирамидата и по места, които се намират в определени зависимости едни спрямо други. 

1. Министерски съвет 

МС стои на върха на пирамидата от административни органи. Той е учреден от Конституцията колегиален орган с обща компетентност. Конституцията не го определя изрично като „висш” изпълнителен орган, но това му положение се извежда от нейните разпоредби. 
Чл. 105. (2) Министерският съвет осигурява обществения ред и националната сигурност и осъществява общото ръководство на държавната администрация и на Въоръжените сили. 

В състава на МС влизат: министър-председателят, заместник министър-председателите и министрите. Изключително важните правомощия на правителството обхващат ръководството и осъществяването на вътрешната и външната политика на страната, осигуряването на обществения ред и националната сигурност, общото ръководство на държавната администрация и въоражените сили, утвърждаване и денонсиране на международни договори. 
Актовете, издавани от МС, са постановления, разпореждания и решения. Нормативен характер имат постановленията, с които се приемат правилници и наредби. 

2. Министър-председател 

За разлика от МС той е едноличен орган на изпълнителната власт. Правомощията му основно се свеждат до ръководство на общата политика и текущата дейност на МС. Той определя правомощията и координира дейността на заместник министър-председателите, назначава заместник-министрите и пр. Заместник МП са със специална компетентност, която следва от разпоредбата на чл. 23 ал. 4 от Закона за администрацията. Според нея те имат определени ресори, в които упражняват правомощията си. Създадените на основание на Закона за администрацията политически кабинети към МП, заместник-МП и министрите не са органи на изпълнителната власт. 

3. Министерства и други ведомства. Министри 

В основата на понятието за министерство или друго специализирано образувание на централния държавен апарат стои ведомството. По ведомство се разбира сборът от еднородни и сродни специализирани служби, включени в една централизирана система, начело на която стои държавен орган със специална компетентност. Начело на ведомството стои министър или друг ведомствен ръководител, на когото са подчинени ръководителите на звената от по-ниските степени. Службите, които се намират в териториалните поразделения на едно ведомство са негови местни служби. 

Министрите са еднолични органи със специална компетентност, по право са членове на правителството (МС) и ръководят определени министерства (по изключение могат и да не ръководят такива). Издават правилници, наредби, инструкции и заповеди. Като органи на изпълнителната власт следва да се разглеждат и заместник-министрите, тъй като съгласно Закона за администрацията министрите им делегират свои правомощия, а това несъмнено са функции по осъществяването на изпълнителната власт. 

В кръга на централните органи на изпълнителната власт влизат и ръководителите на ведомства без ранг на министерства. Такива са: председателите на държавни агенции, държавните комисии, изпълнителни директори на изпълнителните агенции и ръководителите на други дръжавни институции, създадени със закон или постановление на МС, имащи функции при осъществяването на изпълнителната власт.


Впр. 7 Административно-териториално деление 

Когато говорим за териториални органи на изпълнителната власт, ще разбираме тези органи, които осъществяат своите правомощия в съответствие със съществуващото административно-териториално деление на страна. Съгласно КРБ изпълнителните органи в общините и областите са кметовете и областните управители. Местните изпълнителни органи в областите и общините дължат подчинение на съответните централни органи с обща и специална компетентност. 

1. Административно-териториално деление. 

Съгласно КРБ територията на страната се разделя на общини и (2 области (135, ал. 1 КРБ). Основни административно-териториални единици са общините. Създаването и закриване на административно-териториални единици може да се извърши само чрез закон, и то след допитване до населението. Въпреки че населените места и техните землища не са упоменати в КРБ като отделни единици на админстративно-териториално деление, в редица разпоредби на нашето законодателство и в съдебната и административна практика те имат определено правно значение. 

2. Населени места и землища 

„Населененото място е исторически и функционално обособена територия, определена с наличието на постоянно живеещо население, строителни граници или землищни и строителни граници и необходимата социална и инженерна инфраструктура” (чл. 3, ал. 2 ЗАТУРБ) Това са градовете и селата, очертани от градоустройсвените им планове, а при липса на такива - с околовръстни полигони. 
„Землище е съвкупността от поземлените имоти, принадлежащи към дадено населено място” Границите на землището се идентифицират и определят по ред, определен със закон” (§ 1, т.8 ЗАТУРБ). Границите, в които се намират тези имоти, очертават територията, означавана от законодателството и практиката като землище на селището, обособено по територия от землищата на съседните населени места. Територията, върху която се простира властта на общинския съвет и на действащите към него административни органи, ще бъде не само землището на населеното място, в което се намира неговоро седалище, но и землищата на всички останали населени места, образуващи територията на общината. 

3. Органи на изпълнителната власт в общините 

Според КРБ общината е основна административно-териториална единица, в която се осъществява местното самоуправление (136, ал 1 КРБ). Кметът е орган с обща компетентност, избиран пряко от населението, който упржнява своите правомощия на територията на съответната община. Своята дейност кметовете осъществяват въз основа на законите, актовете на общинските съвети и решенията на населението в общините. Кметовете на общини издават заповеди. 
Кметовете на кметства в общините се избират също пряко от населението, имат обща компетентност, определена със закон или др. нормативен акт, така и с правилниците за организацията и дейността на общинските съвети в зависимост от конкретните особености на общината, района или кметството. 

4. Органи на изпълнителната власт в областите 

Това са областните управители, имат обща компетентност, назначават се от МС. Всеки областен управител се подпомага от заместници, назначени от председателя на МС. Най-важните правомощия на областния управител се заключват в осигуряване провеждането на държавната политика в областта, защита на националните интереси, на законността, координацията на на работата на органите на изпълнителната власт на територията на областта, отговорност за опразването и защитата на държавната собственост, контрол върху актовете и действията на органите на местното самоуправление и др. В изпълнение на своите функции областните уоравители издават заповеди.


Впр. 9 Държавна служба 

1. Държавна служба 

Държавната служба е обществена служба преди всичко. Тук се преследва общият интерес, рзбира се, чрез него се задоволяват индивидуалните интереси. На второ място държавната служба е трайна институция. В тази връзка тя е фунцкия, дейност, която се организира на професионална основа. Трето, тя е свързана с осъществяването на държавната власт. Разгледана в свия динамичен аспект, държавната служба „се вплита” във фунцкионирането на властта. Тя се осъществява изцяло на основата на правните норми. Държавната функция обаче не бива да се отъждествява с държавната власт, тя е по-скоро организаторска фунцкия, тя не произвежда материални ценности, а подготвя, създава и организира условията за това. 

2. Държавен служител. Видове 

„Държавен служител е лице, което заема платена длъжност в администрацията, както и лице, на което специален закон предоставя статут на държавен служител при спазване на изскванията на този закон” (чл. 2 ал. 1 Закон за държавния служител) 
2.1 За да може да осъществява своите функции държавата се нуждае от „практически изпълнители”. Това са нейните служители. Най-висшата ръководна длъжност, съгласно Единния класификатор на длъжностите в администрацията, е председател на държавна агенция, след което председател на държавна комисия до директор. 

Основни белези: 
- Това е длъжност в администрацията 
- Тази длъжност е платена 
- Най-висшата ръководна длъжност, съгласно Единния класификатор на длъжностите в администрацията, е председател на държавна агенция, след което председател на държавна комисия до директор. 
- Длъжността има постоянен гхарактер 
- За държавния служител това е неговата професионална дейност 
- Държавният служител изпълнява тази служба чрез назначаване (чл. 6 ЗДСл.) 
По смисъла на чл. 3 СДСл. не са държавни служители 1. Членове на политически кабинети, заместник-областните управители и заместник-кметовете на общините; 2 лицата, които изпълняват технически функции в администрацията. 
2.2 Видове 
А) Ръководни служители – ръководят съответното административно звено или администация. Те носят отговорност за изпълнението на техните задачи пред съответния държавен орган. Те организират, контролират, координират и отчитат дейността на съответното админ. звено 
Б) Експерти – те изпълняват служба подпомагаща осъществяването на функциите на държавната власт . Длъжностите, които заемат експертите, с малки изключение се свеждат до съветник, експерт и инспектор. 

3. Правно пложение на държавните служители 

3.1 Държавните служители притежават определен правен статут, който се установява с привличането им в държавната администрация и се преустановява в случаит, предвиденио от закона. Една група права имат чисто служебен характер: правото на професионална квалификация и преквалификация, правото на повишаване в държавна служба и др. Друга група права са политическите права – члеснтво в политически партии (доколкото не съществува забрана в специален закон); социални права и др. Задълженията на държавните служители са да изпълнява най-добросъвестно, съзнателно и коректно възлаганата му служебна работа; да спазва законността; да се подчинява на служебната и трудовата дисциплина; да защитава правата и законните интереси на гражданите и държавата; да пази служебна тайна и др. 
3.2 Държавният служител е задължен служебно да изпълнява предоставените му права в кръга на службата. Всяка компетентност предствалява едновременно негово право и задължение. Подлежат на изпълнение само онези заповеди и нареждания, които не принуждават подчиениея да извърши явно престъпление или админ. Нарушение. Важна особеност на правата и задълженията на държавния служител е, че тяхното осъществяване трябва да става самостоятелно, непрекъснато и със съзнание за лична отгворност. 

4. Отговорност на държавните служители 

Държавните служители носят юридическа отговорност за всички свои действия, извършени в кръга на службата. 

4.1 Наказателна отговорност – осъществява се поначало чрез налагане на углавни наказания от съдилищата по общия ред, предвиден в НПК. За някои по-малковажни пресъпления по служба се допуска да се налагат административно наказание от съответния районен съд 
4.2 Административнонаказателна отговорност – изразява се чрез налагане на административни наказания по реда, предвиден в ЗАНН + наказания за по-маловажните престъпления, посочени по-горе. 
4.3 Дисциплинарна отговорност – Чл. 90 ЗДСл.: Дисциплинарни наказия са забележка, порицание, отлагане на повишението в ранг до една година, понижение в по-долен ранг за 6 месеца до 1 година, уволнение. Преди налагането на дисциплинарните наказания, служителят задълбително трябва да бъде изслушан. Неспазването на това условие води до отмяна на дисциплинарното наказание. Те трябва да бъдат наложени не по-късно от месец от отркиване на нарушението и не по-късно от 6 месеца от извършването му. 
4.4 Гражданска (имуществена) отговорност – когато чрез своите незаконосъобразни действия/бездействия са причинили вреди на държавата и на гражданите. Тези вреди трябва да бъдат причинени по повод изпълнението на служебните им задължения. Тази отговорност се осъществява по исков ред. Държавата отговаря солидарно със служителя за вреди причинени на граждани. Отговорността на виновните държавни служители спрямо държавата за изплатените от нея обезщетения се осъществяа при условията и реда на Кодекса на труда.


Впр. 10 Форми и методи на изпълнителната дейност 

1. Форми на изпълнителната дейност 

1.1 Класификацията на формите на изпълнителната дейност се извършва главно с оглед на нейното предметно съдържание, както и отделните етапи, в които се предприемат едни или други управленски действия. Формите се свързват с динамиката на извършваната дейност в процеса на държавното управление, а не с преследвания резултат. Такава форма ще бъде например издаването на един акт на държавно управление, а не самият този акт, който е само следствие, резултат на процеса на издаването 

От гледна точнка на пространствените предели се говори за изпълнителна дейност, извършвана вътре в апарата на управлението, където се установяват т.нар. външни отношения. С оглед на интензитета на нейното проявление изпълнителната дейност може да се представи като опретивно-разпоредително пряко решение на един въпрос, като осъществяване на ръководство, координиране или контролиране на извършваната работа от подчинените субекти и т.н. 

Според своето предметно съдържание изпълнителната дейност може да се прояви като: 
1) правотворческа (нормотворческа) 
2) правоприлагаща (активна администрация по издаване на индивидуални административни актове) 
3) правозащитна (разрешаване на правни спорове, свързани с фунцкионирането на администрацията, включително налагане на правни санкции за неизпълнение, нарушение на админ. задължения) 
4) договорно-правна (сключване на споразумения между административни органи по прилагане на административноправни норми) 

1.2 
1.2.1 Правотворческата форма на изпълнителната дейност разкрива специфичното за администрацията правомощие за издаване на нормативни актове. Тази дейност не следва да се приравнява със законодателна дейност на НС, която е израз на законодателна власт в държавата. Юридическата сила актовете на изпълнителната власт е по-малка от тази на закона. Поради това тези нормативни актове не могат да бъдат издавани contra legem, нито пък независимо от него – praeter legem. нормативните актове на администрацията трябва да бъдат издавани в съответствие и подпомагане на закона – secundum legem. 
1.2.2 Правоприлагащата форма на администативната дейност засяга т.нар. активна администрация, когато органите на държавно управлление издават индивидуални административни актове за непосредствено и конретно решаване на определени въпроси. Със задължителна сила вътре в апарата на администрацията ще бъдат всички решения и др. вътрешнослужебни актове, издавани във връзка с организиране и развитие на служебните отношения, необходими и типични за функционирането на различните административни звена и учреждения. На свой ред правоприлагащи актове с външен ефект ще бъдат всички индивидуални административни актове, засягащи правата и задълженията на гражданите и организациите. Тези актове имат както и административноправни така и гражданскоправни последици. 
1.2.3 Правозащитната форма на изпълнителната дейност намира място главно в случаите на преки нарушения на законността и на съществуващите права и задължения, предизвикващи правни спорове между правни субекти, участващи в процеса на управлението, при издаване на незаконосъобразни актове. Заинтересованите субекти могат да оспорят незаконния административен акт в предвидените от закона слуачи пред съответни по-горестоящи органи на администрацията. 
Правораздавателната дейност, извършвана под формата на разрешаване на правни спорове по административен ред, се различава от онази дейност на определени органи на държавно управление, когато те по изрично предписание на закона действат в качеството на административни юрисдикции. Въпреки че този тип дейност напомня съдебна дейност, тя не се покрива с нея. Съдебната дейност се извършва от нарочни органи – съдилища, докато правораздавателната дейност на администрацията – от органи на администрацията, които имат специдична структура и използват по-различни методи и форми. 
1.2.4 Администативната дейност може да се прояви под формата на пряка административна принуда, носечена към пресичане на извършено нарушение или ликвидиране на неговите последици. Особено приложение намира администативното наказание. Налагането му представлява санкционираща управленска дейност, израз на държавна наказателна репресия. 
Най-после, правозащитната и правоопазващата дейност като форма на изпълнителната дейност може да се представи в определен смисъл чрез упражнявата превенция от администрация при вземането на т.нар. превантивни административни мерки, упражнявайки опретавивна самостоятелност. Такива мерки са предвидени в Закона за движение по пътищата, Закона за народното здраве и т.н. 

2. Методи на административната дейност 

Най-характерни методи са убеждаването и принуждаването, прилагани самостоятелно или съчетано, според обстановката, в която следва да се решават задачите на държавно управление. Типични за администрацията са и методите за осъществяване на общо, оперативно или методическо ръководство, свързано с огранизиращата работа на администрацията при всички нейни проявни форми. 
Методите на държавно управление са обект на различни класификации – някои ги раделят на общи и частни, според това дали се използват при осъществяването на всички важни стадии на управленския цикъл или само в отделни негови фази; според непосредствено преследваната цел, според въздействието върху обекта на управлението, а някои различават администативни и икономически методи. 
Понятието за административни методи не трябва да се смесва с т.нар. администриране, което е едно бюракратично извращение на правноустановените методи, до които могат да прибягват органите на държавно управление.


Впр. 11 Административен акт - понятие 

Съдържащите се в административноправните норми общи и безлични правила за поведение могат да останат само декларирани фрази и самоцелни формулировки, ако не се претворят в реалната действителност чрез установяване на определени правни отношения между конкретни правни субекти. Административният акт игре ролята на трансмисия между субектите от една страна и визираните в правното правило по общ и абстрактен правни отношения. 

Определение: Властническо волеизявление на орган на държавно управление (или приравнен нему друг орган), издадено въз основа и в рамката на закона, което едностранно предизвиква правни последици в сферата на изпълнителната дейност и което при необходимост може да бъде приведено с помощта на държавната принуда. 

А) Първият белег на административния акт според изложената дефиниция е неговият вкастнически характер. Властническите волеизявления на администрацията черпят силата си от закона и са изцяло подчинени на закона. От това следва, че и административният акт е винаги подзаконов акт, което го отличава от закона. Юридическата сила на актовете на държавно управление е по-ниска по степен от тази на закона. 

Б) На второ място, административният акт е волеизявление на орган на административна власт. Такива органи са поначало органите на държавно управление, определени по конституцията и законите (МС, министри, ръководители на ведомства, областни управители, кметове и др.) Не са редки случаите обаче, когато властнически правомощия в сферата на държавно управление се предоставят по закона и на други държавни органи (органи на властта, съда и прокуратурата). 

В) На трето място, съдържащото се в акта на държавно управление властническо волезиявление едностранно предизвиква юридическите промени, към които е насочено. Правоотношенията, които тези актове пораждат, се появяват веднага след извършване на волеизявлението, независимо от съгласието на адресата на административния акт. По своя ефект обаче административният акт се различава от едностранните сделки в гражданското право, където правоотношението не може да възникне пряко по волята на едно лице. 

Г) Съобразеното със закона властническо волеизявление на административния орган е юридически акт – то предизвиква и установява предвидените в правната норма правни отношения и свързаните с тях субективни права и правни задължения. Характеристиката на административния акт като юридически акт не се свързва с вида на правоотношенията и последиците, които той предизвиква. Те могат да бъдат в областта административното право, гражданското, трудовото и т.н. Във всички случаи, когато става дума за т.нар. административни актове с гражданскоправни последици, последните винаги се предшестват и съпътстват от определени административни правоотношеия и последици, които гарантират и охраняват тяхното нормално проявление. Тези актове обаче следва да се отличават от онези актове на държавно управление, с които се обезпечава бъдещо настъпване на правоотношения и последици от областта на гражданското право след сключване на договор. 

Д) Възможността за принудителна изпълняемост при необходимост е последният съществен белег на административния акт. Тя се проявява в случаите, когато когато предписаното от закона и установеното с акта на поведение на адресата му не бъде проявено и не се стигне до изпълнение на админстративноправните задължения. Принудителните дейстивя, които са необходими, за ефективното изпълнение, ще бъдат предприети пряко от заинтересованата администрация по пътя на пряката акция без намесата на съда.


Впр. 12 Действие на административните актове 

1. Обикновено АА влиза в сила от момента на неговото издаване. В случай, че е предвидено производство, което задължително трябва да се спази, за да стане той окончателен, е необходимо да бъде изчерпан установеният за това производство ред. 
Спрямо адресати, на които се възлагат задължение с акта той започва да действа от деня на връчване на съобщението за издаване на акта и узнаването му по съответния ред. При нормативните актове съобщаването се извършва чрез обявяването им по установения ред в ЗНА. Когато в правната норма е предвиден срок, влизането в сила на аката започва с настъпването на последния част от последното денонощие. 
Действието на АА се проявява преди всичко спрямо органа, който го е създал, докато правната сила на АА проявява своето действие спрямо всички правни субекти. Органът е обвързан със съдържанието на акта и е задължен да обезпечи нормалното развитие на правоотношенията, които произтичат от него. Веднъж станал окончателен, АА повече не може да бъде оттеглян, отменян или видоизменян произволно. 
Действието на АА е еднакво без значение дали е издаден при упражняване на оперативна самостоятелност или обвързана компетентност. 
Действието на влезлите в сила АА по време е различно в зависимост от характера и предназначението, които им се придават от правната норма. Поначало ИАА са ограничени по време, но има и случаи когато АА действат за неопределено време (например статутите). Към последната категория спадат и нормативните АА, които действат за неопределено време (доколкото не могат да бъдат отменени. 

2. Прекратяване действието на АА става по различни начини: 
2.1 Постигане на целта на закона. Прекратяването настъпва поради изпълнението на задължението, което тежи на адресата на акта. 
2.2 Изтичането на срока, за който е бил издаден АА. Прекратителният ефект на просрочието настъпва автоматично, без да е необходим нарочен акт за това. 
2.3 Изчезването на субекта на АА, например поради смърт на ФЛ, ликвидация на предприятието и др. 
2.4 Отпадане на интереса на реализиране на правоотношенията, възникнали с издадения акт 
2.5 Отмяна. Обикновено се извършва от всишестоящите органи на автора на акта, съществуващи в йерархията на съответната администрация и действащи по пътя на централистичния ведомствен и административен контрол. 
Отмяната на акта от неговия автор се нарича оттегляне. 
АА могат да бъдат отменяни и изменяни по пътя на правораздавателния контрол – от съдилищата и от административни юрисдикции в пределите на закона и по установения в него ред. Отменянето на АА по пътя на административния контрол се извършва по правило и за законосъобразност и за правилност, докато отмянат от правораздавателните органи може да става само за законосъобразност. 
Отмяната представлява е един нов, отменителен акт на определени органи, с който се прекратява действието на един вече издаден акт на държавно управление. Отменителният акт ликвидира изцяло или частично съществуващите дотогава правоотношения между администрацията и адресатите на аката на държавно управление. 
Отмяната на административните актове ликвидира предизивканите от тях правоотношения за в бъдеще или за минало време в зависимост от основанията, които са я породили. Когато се отменя един законосъобразен акт на администрацията, ликвидирането на правните последци се извършва за в бъдеще. И обратно, когато се отменя един незаконосъобразен акт, прекратяването се извършва с обратна сила. Отмяната на неправилни АА също действа за в бъдеще, тъй като тези АА са законосъобразни – те са едни редовни актове на администрацията.


Впр. 12 Видове административни актове (AA)

В зависимост от критериите за делене, АА биват различни видове. 

1.Според това дали съдържат или не административни норми биват нормативни и ненормативни. 

Нормативните съдържат общозадължителни правила за поведение, подзаконови норми. Издават се от оправомощените административни органи - МС, министри и ръководители на централни ведомства, общински съвети. Тези правомощия не могат да се делегират. Нормативните административни актове са: постановление, наредба, решения, инструкции и др. Нормативните актове се отнасят до неопределен брой адресати и се прилагат нееднократно, а докато актовете са в сила. 

Ненормативните АА биват общи (ОАА) и индивидуални (ИАА). ИАА съдържат конкретни волеизявления на административния орган, насочено спрямо конкретен адресат. С тях се разрешава, отказва, забранява или предписва конкретно, обикновено с еднократното му изпълнение, действието му се изчерпва напълно, освен ако не е за по-дълъг период от време или с него не са учредени правни статути.ОАА съдържат конкретна волеизявления спрямо неопределен брой адресати. Това за заповеди. В някои случаи адресатите са ограничени до определени категории правни субекти - студенти, учители, пенсионери, водачи на МПС. Вместо да дава нареждания на всеки от тази група персонално, за управленска икономия се издава общо нареждане до всички правни субекти от тази категория. Той се състои от индивидуални нареждания. С изпълняването им от всеки отделен адресат актът преустановява действието му по отношение на него. (Ако между адресатите няма взаимовръзка. Ако между тях има, актът трябва да се изпълнява цялостно и не се разпада на нареждания ). 

2. В зависимост от насочеността на волеизявлението на административния орган – авторът на акта, те биват констативни, декларативни и конститутивни. 
Констативните АА констатират и удостоверяват факти с правно значение. Констативните актове в широк смисъл на думата включват констативни актове в тесен смисъл на думата (акт за установяване извършването на административно нарушение) и удостоверителни актове (документи). 
Обикновено констативните актове служат като правна основа за издаване на конститутивни актове. Когато е така, липсва процесуален интерес и констативния акт не може да бъде обжалван (той нищо не постановява и не подлежи на пряко изпълнение). Правото на защита може да бъде осъществено чрез възражения до актосъставителя и след това до органа, който трябва да издаде конститутивния акт (но преди издаването им). Удостоверителните АА подлежат на самостоятелно обжалване. Може да се оспори съдържанието им пред по-горестоящия административен орган. По съдебен ред може да се осигури самоотказът да се издаде документ, а не и съдържанието му. 
Декларативните АА (актове- решения) признават или отричат съществуването на едно право или задължение. Например отказът да се издаде разрешение за строеж. Този отказ (акта) може да се обжалва както по административен, така и по съдебен ред. 
Конститутивните АА (разпоредителни) създават непосредствено права и задължения за адресатите и подлежат на пряко изпълнение. Например : по повод за премахване на незаконен строеж. 

3. Според инициативата за издаването на административни актове се делят на такива, издадени по инициатива на своя автор, на висшестоящия административен орган, на прокурор, гражданин или организация на граждани. 
4. Според характера на съдържанието им, административните актове биват престационни и облагодетелстващи. Първите създават задължения и забрани за адресатите, а вторите представят права и привилегии. 
5. Според процедурата за издаването им биват административни актове по общата (запазена) и по специална клауза. 
6. Според формата на волеизявлението биват писмени, устни, конклудентни и презумитивни (мълчаливи откази); 
7. Според това дали адресатите са вътре или извън държавната администрация, АА биват вътрешни и външни. 
8.Според времето на действието им биват срочни и безсрочни. ; 
9. Според автора на издаване : еднолични и колегиални. 
10.Положителни- не съдържат откази за удовлетворяване на претендирани права, отрицателни- откази. ; 
11. Според обхвата на териториалното им действие : с национално, регионално, областно, общинско действие. АА нямат обратно действие,действат за в бъдеще.


Впр. 13 Условия за редовно действие на административните актове - обща постановка 

Условията за правовост на АА по същество обхващат 2 групи условия : едните осигуряват законовия статут на АА- условия за законосъобразност, а другите- техния правилен статут- условия за целесъобразност. Принципът на правовост включва в себе си както п-па на законност, така и п-па на правилност на АА. Издаваните АА при условията на ОС трябва да отговарят и на двете условия за правовост- законност и правилност. А издаваните АА при условията на ОК трябва да отговарят само на условията за законност. Законодателят е постановил изрична забрана на съда и прокуратурата да разглеждат искания за проверка на АА при условията на ОС ,поради неправилност. Прокурорският и съдебен контрол върху АА е само за законност.Останалите контролни субекти обаче, са длъжни да извършват цялостна проверка на правилния статут на оспорения акт. Ако не го направят, ще се счита ,че контролният орган е нарушил закона. 

Условията за законност на АА са 5 : 1. Компетентност. ;2. Законосъобразност по същество.; 3. Законова цел. ;4. Законова форма.; 5. Законово производство. 

Условията за правилност на АА ,издавани в условияна на ОС, са 3 : 
1. АА да е издаден при упражняване на лична компетентност и правомощие. 
2. АА да е издаден във време, съобразено с конкретните обстоятелства. 
3. АА да е издаден със съдържание , обусловено от конкретните условия и обстоятелства. 

Компетентност : властническо правомощие на определен по закон орган да може само той за определени случай, в определени териториални предели и за даден период от време да издава предвидените актове на държавно управление. Притежаващият компетентност да издава АА е правно задължен да използва това свое право, щом са налице предпоставките,предвидени в хипотезата на приложимата ПН. 

Съобразяване с целта на закона - това означава , че при издаването на АА ,авторът трябва да вложи само тази цел, която законодателят желае да бъде постигната.Тази цел, която във всички случаи следва да бъзе законовата цел, може да е поставена във всяка ПН, във всеки правен акт, съдържащ ПН-ми. И материалноправни, и процесуалноправни.И целенасочеността, и целесъобразността са все елементи от правното съдържание на АА, с тази разлика ,че правното съдържание на целенасочеността осигурява законовия статут на АА , правното съдържание на целесъобразността - правилния статут на АА, който е също част от единния правен статут на АА изобщо. 

Законосъобразност по същество - авторът на АА трябва да е вложил в него такова съдържание, каквото законодателят е предписал. Това предполага да се приложи тъкмо подходящата за случая материалноправна норма, а не някоя ,в това число и прекратила правното си действие. Чрез спазването на това условие, се осигурява адекватно предметно съдържание на АА и адекватно волеизявление , което те трябва да съдържат. Резултата от спазването на това условие, е възникване на такива правни отношения и последици , които са в пълен синхрон с приложимата матер. ПН . А това осигурява важна част от единния законов статут на АА. 

Законова форма -това е 4-тото правно условие за осигуряване на законовия статут на АА. АА трябва да има точно такава форма на външно изразяване, каквато законодателят е предписал. Формата е външен израз на волеизявлението, което съставлява съдържанието на един АА. Тя може да бъде писмена , устна , конклудентна или презумптивна. По правило формата на АА е писмена. 

Законово производство - става дума за спазване на законно предписаната процедура- производствения ред при издаване на АА. Тази процедура трябва да се спазва от органите , компетентни да издават съответните АА. Предписаната процедура се съдържа в правните източници на адм.процесуално право. Тя е правно задължителна за държ.администрация. Законодателят предписва последователността за извършване на съответните процесуални постъпки и действия- това е гаранция за законността на акта.


Впр. 15 Условия за редовно действие на административните актове - компетентности 

1. Условията за правовост на АА по същество обхващат 2 групи условия : едните осигуряват законовия статут на АА- условия за законосъобразност, а другите- техния правилен статут- условия за целесъобразност. Принципът на правовост включва в себе си както п-па на законност, така и п-па на правилност на АА. Издаваните АА при условията на ОС трябва да отговарят и на двете условия за правовост- законност и правилност. А издаваните АА при условията на ОК трябва да отговарят само на условията за законност. Законодателят е постановил изрична забрана на съда и прокуратурата да разглеждат искания за проверка на АА при условията на ОС ,поради неправилност. Прокурорският и съдебен контрол върху АА е само за законност.Останалите контролни субекти обаче, са длъжни да извършват цялостна проверка на правилния статут на оспорения акт. Ако не го направят, ще се счита ,че контролният орган е нарушил закона. Условията за законност на АА са 5 : 1. Компетентност. ;2. Законосъобразност по същество.; 3. Законова цел. ;4. Законова форма.; 5. Законово производство. 
Условията за правилност на АА ,издавани в условияна на ОС, са 3 : 
1. АА да е издаден при упражняване на лична компетентност и правомощие. 
2. АА да е издаден във време, съобразено с конкретните обстоятелства. 
3. АА да е издаден със съдържание , обусловено от конкретните условия и обстоятелства. 

2. Административният акт тряба да бъде издаден от орган, който притежава необходимата за това компетентност. Компетентността е властническо правомощие на определен по закон орган да може само той за определени случай, в определени териториални предели и за даден период от време да издава предвидените актове на държавно управление. 
Компетентността се различава от правомощията, които притежават правни субекти в областта на ГП, обусловени от тяхната гражданска правоспособност и дееспособност. 
Притежаващият компетентност да издава АА е правно задължен да използва това свое право, щом са налице предпоставките,предвидени в хипотезата на приложимата ПН. Предоставената от закона възможност не може да се делегира на други органи от апарата на администрацията освен в изрично предвидените в правната норма случаи. 

Компетентността бива : 
1. Персонална - упражняването й е точно от този,когото законодателят е определил да бъде автор на съответния акт. ; 
2. Компетентност по материя - в определена сфера на държ.управление.; 
3. Компетентност по територия - в определена територия поражда съответни правни последици.


Впр. 16 Условия за редовно действие на административните актове – законосъборазност по същество и съответствие с целта на закона 

1. Условията за правовост на АА по същество обхващат 2 групи условия : едните осигуряват законовия статут на АА- условия за законосъобразност, а другите- техния правилен статут- условия за целесъобразност. Принципът на правовост включва в себе си както п-па на законност, така и п-па на правилност на АА. Издаваните АА при условията на ОС трябва да отговарят и на двете условия за правовост- законност и правилност. А издаваните АА при условията на ОК трябва да отговарят само на условията за законност. Законодателят е постановил изрична забрана на съда и прокуратурата да разглеждат искания за проверка на АА при условията на ОС ,поради неправилност. Прокурорският и съдебен контрол върху АА е само за законност.Останалите контролни субекти обаче, са длъжни да извършват цялостна проверка на правилния статут на оспорения акт. Ако не го направят, ще се счита ,че контролният орган е нарушил закона. Условията за законност на АА са 5 : 1. Компетентност. ;2. Законосъобразност по същество.; 3. Законова цел. ;4. Законова форма.; 5. Законово производство. 
Условията за правилност на АА ,издавани в условияна на ОС, са 3 : 
1. АА да е издаден при упражняване на лична компетентност и правомощие. 
2. АА да е издаден във време, съобразено с конкретните обстоятелства. 
3. АА да е издаден със съдържание , обусловено от конкретните условия и обстоятелства. 

2.A) Законосъобразност по същество - авторът на АА трябва да е вложил в него такова съдържание, каквото законодателят е предписал. Това предполага да се приложи тъкмо подходящата за случая материалноправна норма, а не някоя ,в това число и прекратила правното си действие. Чрез спазването на това условие, се осигурява адекватно предметно съдържание на АА и адекватно волеизявление , което те трябва да съдържат. Резултата от спазването на това условие, е възникване на такива правни отношения и последици , които са в пълен синхрон с приложимата матер. ПН . А това осигурява важна част от единния законов статут на АА. 

Б) Съобразяване с целта на закона - това означава , че при издаването на АА ,авторът трябва да вложи само тази цел, която законодателят желае да бъде постигната.Тази цел, която във всички случаи следва да бъзе законовата цел, може да е поставена във всяка ПН, във всеки правен акт, съдържащ ПН-ми. И материалноправни, и процесуалноправни.И целенасочеността, и целесъобразността са все елементи от правното съдържание на АА, с тази разлика ,че правното съдържание на целенасочеността осигурява законовия статут на АА , правното съдържание на целесъобразността - правилния статут на АА, който е също част от единния правен статут на АА изобщо.


Впр. 17 Условия за редовно действие на административните актове – форма и производство 

1. Условията за правовост на АА по същество обхващат 2 групи условия : едните осигуряват законовия статут на АА- условия за законосъобразност, а другите- техния правилен статут- условия за целесъобразност. Принципът на правовост включва в себе си както п-па на законност, така и п-па на правилност на АА. Издаваните АА при условията на ОС трябва да отговарят и на двете условия за правовост- законност и правилност. А издаваните АА при условията на ОК трябва да отговарят само на условията за законност. Законодателят е постановил изрична забрана на съда и прокуратурата да разглеждат искания за проверка на АА при условията на ОС ,поради неправилност. Прокурорският и съдебен контрол върху АА е само за законност.Останалите контролни субекти обаче, са длъжни да извършват цялостна проверка на правилния статут на оспорения акт. Ако не го направят, ще се счита ,че контролният орган е нарушил закона. Условията за законност на АА са 5 : 1. Компетентност. ;2. Законосъобразност по същество.; 3. Законова цел. ;4. Законова форма.; 5. Законово производство. 
Условията за правилност на АА ,издавани в условияна на ОС, са 3 : 
1. АА да е издаден при упражняване на лична компетентност и правомощие. 
2. АА да е издаден във време, съобразено с конкретните обстоятелства. 
3. АА да е издаден със съдържание , обусловено от конкретните условия и обстоятелства. 

2. Законова форма -това е 4-тото правно условие за осигуряване на законовия статут на АА. 
АА трябва да има точно такава форма на външно изразяване, каквато законодателят е предписал. Формата е външен израз на волеизявлението, което съставлява съдържанието на един АА. Тя може да бъде писмена , устна , конклудентна или презумптивна. По правило формата на АА е писмена.Трябва да съдържа определени задължителни реквизити : наименование на акта, наименование на органа, който го издава, фактически и правни основания за издаване на акта, разпоредителна част, с която се определят правата или задълженията, начин и срок за изпълнение, пред кой орган и в какъв срок актът може да се обжалва, дата на издаване и подпис на лицето, издало акта, с означаване на длъжността му. Наред с писмената форма на АА, е възприета и устната. Тя има своето място преди всичко във вътрешнослужебните отношения в адм. ведомства и учреждения, което се оправдава от характера на тези взаимоотношения и нуждата от по-голяма оперативност при поставянето и изпълнението на задачите по линия на служебното подчинение. Конклудентните АА също трябва да се изявяват в своята типична и присъща ф-ма : съответни подразбиращи се действия или бездействия, отразяващи определени по съдържание юридически волеизявления. 
Собствена форма трябва да притежават и презумптивните АА - мълчаливите откази или съгласия за издаване на ИАА. Ф-мата се предписва от закона и се изразява в мълчание, бездействие на компетентния да издаде акта орган. 

Законово производство - става дума за спазване на законно предписаната процедура- производствения ред при издаване на АА. Тази процедура трябва да се спазва от органите , компетентни да издават съответните АА. Предписаната процедура се съдържа в правните източници на адм.процесуално право. Тя е правно задължителна за държ.администрация. Законодателят предписва последователността за извършване на съответните процесуални постъпки и действия- това е гаранция за законността на акта.


Впр. 18 Недействителност на административните актове (АА) 

Издадените АА трябва да отговарят на условията за правовост. Те са два вида: условия за законност и условия за правилност. Дори само едно от условията за правовост да не е изпълнено, това води до правна порочност, правна недействителност на АА. Неспазването на условията за правовост прави актовете несъобразни, неправилни, порочни и те или не могат да породят обективно правни последици, или ги пораждат условно (докато не бъде забелязана и отстранена тяхната порочност).АА, изградени при условия на ОК (обвързана компетентност) са правови, ако са спазени условията за законност. АА, които се издават при ОС (оперативна самостоятелност) трябва да отговарят и на двете групи условия – законност и правилност, за да се обезпечи техния правен статут в двете му части (законност и правилност).Правната недействителност на АА съставлява негативна правна последица. Не всеки дефект, порок на АА води до тяхната недействителност. Ако порокът е резултат на съществено нарушение на правния статут и дава отражение върху съдържанието на волеизявлението, съдържащо се в АА, то той води до недействителност на АА Важно значение има също в каква степен всяко от условията за правовост не е спазено, т.е. степента на порока. Ако степента на порока е висока, то и степента на недействителност на административния акт е висока. Недействителността е резултат и правна последица на порока.Според степента на порока, недействителността бива пълна и непълна. Пълната недействителност се нарича нищожност. Непълната се нарича унищожаемост. Деленето се извършва само по степента на порока, а не според видовете дефекти (петте изисквания за законност и трите за правилност). Всяко неспазено условие за правовост може да доведе както до унищожаемост, така и до нищожност на акта. Нищожният акт не изгражда правни последици. 

Унищожаемият акт поражда предвидените в него последици още от момента на неговото издаване. Той има презумция за законност, и правилност.Важен въпрос е намирането на надежден критерий за определяне кога един административен акт е нищожен и кога унищожаем при всяко едно от необходимите условия за правовост. Когато става дума за материална компетентност, нищожен ще актът, издаден от лице без компетентност да издава актове с такъв предмет. Ако обаче този акт е издаден от висшестоящия орган (било с обща компетентност, било централен), то актът ще бъде унищожаем. Той може да бъде отменен и издаден наново от административния орган, притежаващ специална предметна компетентност за това. При обратния случай (акт издаден от орган със специална компетентност, когато се иска обща), издаденият акт ще бъде нищожен. По същия начин стои въпроса и с неспазване на условието за персонална компетентност. Актовете могат да бъдат нищожни и унищожаеми според мястото на административния орган, издал акта в административната йерархия.По отношение на изискването за законосъобразност по същество, актът може да бъде нищожен или унищожаем според това доколко има пълна или частична липса на обстоятелствата, посочени в хипотезата на приложимата правна норма.Неспазването на изисканата форма също може да доведе до нищожност или унищожаемост на административния акт в зависимост от степента на липсата й. Липсата на мотиви води само до унищожаемост. Неспазването на законовото производство (процедурата) по издаването на административния акт също може да доведе както до неговата нищожност, така и до унищожаемостта му. Критерий е степента на порока. 

Неспазването на целта на закона също води до нищожност или унищожаемост на издадения административен акт. Критерий за това е дали административния акт се използва за постигане на противообществена или дори престъпна цел или за общополезна цел. При втория случай той ще бъде силно унищожаем. По отношение на условията за правилността на административните актове – тук критерий е до каква степен те отговарят адекватно на въпросите дали да бъде издаден акта, кога и как, какво да съдържа. Недействителните актове не бива да бъдат търпени. Това е в интерес както на администрацията, така и на обществото и отделния гражданин. Нищожния акт не поражда правни последици, но ако адресатът го изпълни се появяват фактически последици. Правно средство за ликвидиране на тези физически последици е обявяването му за нищожен. Това може да стане по всяко време от всяко лице. Унищожаемите актове, макар и с нарушен правов статут изграждат правни последици и адресатите им трябва да ги изпълняват. Законодателят установява къси срокове за оспорване на тези административни актове. Организира се контролен процес, в рамките на който се извършва проверка за наличие на пороци, водещи до унищожаемост на акта и ако се установят такива се отстраняват. Актът или се отменя (пълно или частично) или се изменя. Може да се спре изпълнението му. Решението за възстановяване на правовия статут на унищожаемите актове има сила за в бъдеще – екс нужди. Решението само за административния акт е за напред и заличава с обратна сила всички неправомерни последици от акта. На тази основа засегнатите субекти могат да търсят обезщетение за вредите. Ако е подаден иск за обявяване на нищожност на един акт, а в процеса на контролното производство контролен орган установи, че това е унищожаем акт, той ще го отмени или измени, само ако жалбата или протестът са издадени в срок. Решението за обявяване нищожността на административните актове има силата (отправно действие) от момента на издаване на нищожния акт (обратно действие). На тази основа заинтересованите лица могат да искат пълно възстановяване на фактическото положение. 

Правният контрол на неправилните административни актове бива административен, парламентарен, самоуправленски, в резултат на който се стига до юридически последици по отношение на главния им статут.Нищожност на АА: свързва се с дълбоко, тежко , съществено нарушение на изискването за законност. Такъв акт не поражда преследваните от автора му правни последици. Нищожният АА- липса на АА. Необходимо е нищожността да се констатира от надлежен орган. Няма давност за нищожност. Съдът и прокуратурата следят служебно за нищ.АА. Нищожен е АА, издаден от некомпетентен орган или когато не е спазена предвидената от закона съществена форма. Унищожаемост на АА : издаден от копметентен адм.орган,който придно е законосъобразен, но в издаването му е допуснато нарушение на някои от изискванията. Най-често при превишаването на власт, при превратното упражняване на власт или при неспазване на закона по същество.За разлика от нищожния, унищожаемият АА поражда визираните в ПН последици и подлежи на изпълнение - той е валиден,но оспорим АА. Той следва да бъде отменен или изменен с нов акт.Това може да стане само при спазване на сроковете за оспорването му.Нищожен ще бъде АА,който нарежда извършването на явно престъпление или нарушение. Нищожен е АА,издаден от лице,което не е орган,или от некомпетентен орган. Нищожност ще има и когато адресатът или обектът не съществуват, или когато се нарежда извършването на нещо невъзможно.


Впр. 19 Изпълнение на административноправни задължения 

1. Говорим за изпълнение на АА, а на задълженията – т.е. темата за изпълнение не засяга АА, които са благоприятстващи. Администрацията е натоварена да следи само утежняващите актове. 
a) Субекти на изпълнение: граждани, организации, други органи, които могат със свои действия правновалидно да изпълнят задължението. 
бІ Адресати: (1) тези за които актът създава права, задължения или защитава правни интереси. 
Понякога субектът на изпълнение и адресатът съвпадат, но в повечето случаи задълженията са заместими: например паричните задължения. В тези случаи задължението не е с личен характер. Но при тези актове, които се издават intuito personae (с оглед на личността) субектът и адресатът винаги съвпадат. 
в) предмет на изпълнение: това какво се възлага с издадения АА. Органите не могат сами да определят предмета. От римското право са известни три вида предмети: 
- facere – нещо да се направи (задължаващо) 
- non facere – нещо да НЕ се направи (забраняващо) 
- dare – нещо да се даде 
г) място на изпълнението – административният орган е длъжен да го посочи, а ако не е посочено място, задължението следва да се изпълни по място на седалището на ограна, издал акта. 
д) срок на изпълнение – админ. огран следва да посочи срок, ако не е посочен, задължението се дължи незабавно. Видове срокове: д.1) срок в полза на задълженото лице (когато и да изпълни в рамките на срока, изпълнението се счита за правомерно) д.2) срок в полза на администрацията (когато администрацията провежда мероприятия и се нуждае от по-продължителен срок). 
е) разноски по изпълнението – те са в тежест на администрацията ако изпълнението е доброволно; в противен случай (при упражняване на принуда) разноските падат върху насрещното лице. 

2. Начини за изпълнение 
2.1. Доброволно изпълнение – когато се изпълни в срока изцяло, точно и пълно. 
Последици: погасяване на задължението чрез изпълнение 
2.2 а) Принудителното изпълнение представлява нов юридически факт – то се установява при изтекъл срок, неточно или непълно изпълнение или изобщо липса на изпълнение. 
Способите за принудително изпълнение са разнообразни като предметът на изпълнение преопределя способите. Принудителното изпълнение може да бъде насочено към: 
- Личността на задълженото лице 
- Парични вземания от трудово възнаграждение, влогове или ценности в банкова касета 
- Имущество на задълженото лице 
Най-честият принудителен способ е запор върху трудовото възнаграждение на задълженото лице. В някои случаи се блокират влогове на лицето или направо се прихваща от влога. При публична продан на първо място се прави опис на движимите и недвижими вещи, който има за последица забраната за по-нататъшно разпореждане. Всяка сделка след описа спрямо описаните вещи е недействителна по отношение на административния орган. При семейната имуществена общност се запорира половината от влога или имуществото. 
2.2 б) След пораждането на този юридически факт се предвиждат редица гаранции в полза на задълженото лице. Тези гаранции за закрепени в законодателството: 
1.) Преди принудителното изпълнение – даване на допълнителен срок за доброволно изпълнение на здълженото лице като в същото време се указва и вида на принудителното изпълнение след изтичане на срока. 
Чл. 277. (1) Органът по изпълнението отправя до длъжника покана за доброволно изпълнение в 14-дневен срок от получаването й. 
(2) Поканата съдържа: 
1. име, съответно наименование, и адрес на длъжника; 2. данни за изпълнителното основание и произтичащото от него задължение; 3. име и адрес на взискателя; 4. предупреждение за пристъпване към принудителни действия при липса на доброволно изпълнение в 14-дневен срок; 5. размера на глобата или имуществената санкция, която може да бъде наложена, в случай че задължението не бъде изпълнено доброволно; 
2.) Несеквестируемо имущество (минимални права, без които ФЛ не може да съществува. 
3) Други принципи са принципът за съразмерност, за избора на характера на принудителното изпълнение в полза на длъжника и т.н. 
2.3 Съществуват два допълнителни способа, характерни за принудителното изпълнение на А задължение: 
- заменоизпълнение (когато задължението е заместимо) – А орган, който е издал АА изпълнява вместу задълженото лице от името и за сметка на задълженото лице. 
- изпълнителни глоби (като в този случай глобата не е наказание). Прилагат се при принудително изпълнения на задължения от личен характер. Органът има право да налага глоби на длъжника неограничен брой пъти. 
- заменоизпълнение за длъжника, когато административен орган не изпълнил задължението си, както и изпълнително глоби, когато длъжностно лице не изпълнява задълженията си. 

3. Последици от изпълнението. 
3.1) Погасяване на задължението 
3.2) В някои случаи възникват нови правоотношения в ГП, финансовто право и т.н.


Впр. 20 Способи за обезпечаване на законосъобразно и правилно действаща администрация – обща характеристика. Констрол на представителните органи 

1. Контролът като способ за осигуряване на нормално (законосъобразно), редовно (непрекъсваемо) и правилно (целесъобразно, навременно, полезно, резултатно и т.н.) действие на обществено управление е сам по себе си фунцкия на това управление. На контрол подлежат всички органи, които извършват определена дейност по обществено управление, и всички лица, които подпомагат чрез материално-технически действия тяхната работа. 

2.1 Според господстващото разбиране могат да се разграничат два основни вида на контролната дейност – контрол и надзор. 
2.1 а) Контролът е властническа дейност на контролиращия орган, свързана с цялостното наблюдение, преценяване и проверка на контролиращия обект, насочена към избягване или ликвидиране на закононарушения и неправилности в работата на лицата, които отговарят за него. 
Упражнява се винаги от органи в системата на контролните органи и обекти, заемат ръководно положение в нея и притежават власт да организират, ръководят, координират контролната работа, за която отговарят, както и да дават задължителни указания за отстраняване на неблагополучията в нея и да предприемат мерки за определено въздействие. 
2.1 б) Надзорът е по-тясно понятие от контрола. Надзорният орган стои по правило извън истемата на контролирания обект, той не осъществява ръководни фунцкии спрямо контролираните звена, поради което и не отговаря за тяхната дейност. При надзора контролната дейност се упражнява с оглед на законосъобразното проявление на контролираните органи, а не и с оглед на тяхната правилност. 
Надзорни функции върху работата на органите, влизащи в системата на общественото управление, осъществяват на широка основа органите на правораздаване, на прокуратурата и на специализираните административни органи, определени точно със закона. 
2.2 С оглед на основанието, от което произтича, контролът се дели на обществен и юридически. 
2.2 а) Общественият контрол (ОК) се гради на общественото начало, което е важен фактор за изграждането и развитието на обществото, тъй катодава възможност на гражданите и техните организации да вземат активно участие в общественото управление на страната. 
ОК е предоставен на инициативата на гражданите и се осъществява в голямо разнообразие от форми: 
- заявления на гражданите (искания, молби, жалби, сигнали); 
- организиран контрол върху системата, звената и работата на управлението от страна на различните обществени организации и техните низови подразделения в учрежденията, предприятията, кооперациите, заведенията 
- контрол упражняван от органи на обществеността 
- критичните пибликации, обнародвани в средствата за масова информация 

2.2 б) Юридическият контрол (ЮК) се опира винаги на определени правни норми, които определят както неговото приложно поле и обем, така и органите и лицата, които го упражняват. 
В зависимост от органите, които осъществяват, ЮК бива парламентарен контрол, административен контрол, прокурорски надзор, правораздавателен надзор. 
2.3 Според момента, в който се извършва, контролът може да бъде: предварителен, текущ и последващ 

2.4Според обекта, който подлежи на проверка, контролната дейност може да се насочи към служебни лица и органи на управлението, предмети (материална и техническа база) на управлението и фунцкии и дейности (юридическа, техническа и материална дейност). 

3. Контрол на представителните органи 
Чл. 62 КРБ прогласява, че НС „упражнява парламентарен контрол”. 
Контролната зависимост на централната изпълнителна власт произтича първо от факта на нейното конститутиране. МС се избира от НС, то може да извършва промени в неговия състав и т.н. 
Парламентарният контрол е характерен със своята всеобхватност, защото може да засегне както законосъобразността и правилността на действията на правителството и отделните министри, така и неговия персонален състав. 
Методи на контрол: 
- Инцидентно или периодично изслушване информация от отделните министри по отделни въпрси, като това право е предоставено на парламентарните комисии, които имат правото да задължават министрите да се явяват на техни заседания. 
- Право на народните представители на въпроси и питания до МС и до отделни министри 
- Право на НС да извършва промени в структурата на централната администрация - да създава, преобразува и закрива министерствата (84, т.7 КРБ); да извършва промени в правителството; да освобождава ръководители на други централни институции (например председателя на БНБ, предс. на Комисия за защита на конкуренцията и др.) 
- Правомощието на НС да гласува вот на недоверие на правителството 

- Контролни правомощия на общинските съвети, засягащи персонално кметовете (възможност да прекрати предсрочно пълномощията на кмета, когато не изпълнява функциите си за повече от 6 месеца), така и издаваните от тях актове 
- Питания на общинските съветници към кметовете съгласно ЗМСМА


21. Административен контрол - понятие. 
Контрол на Министерски съвет 

Административният контрол в съвременната държава е неразделна част от административната, изпълнителната дейност. Той е нейно проявление и е една от опорните точки на съдържанието й, схванато като организация, ръководство и контрол. Без постоянен, непрекъснат, всестранен и целенасочен административен контрол не може да има нормална дейност на органите на изпълнителната власт. 
Административният контрол прониква във всички звена на държавния управленски апарат, засяга всички техни прояви и начинания и наблюдава материално-техническата база. Той е гаранция за изпълнението на издаваните от административните органи управленски решения и се явява средство за проверка на качеството им с оглед установените критерии и стандарти на държавното управление. Контролът следи и за персоналния състав. Административният контрол е властническа дейност, която се осъществява вътре в системата на държавното управление от органи на самото това управление. 
Предназначението му върху управленските решения е да не се допусне тяхното издаване, действие и изпълнение да се извършва в нарушение на принципа на законността, както и на изискванията за тяхната правилност (целесъобразност, навременност, резултатност). Възможно е административният контрол да се извършва и само с оглед на законосъобразността на издаваните решения. 

С оглед обема на контролните правомощия има 4 вида административен контрол:
1) контрол на МС
2) централистичен ведомствен контрол
3) специализиран контрол
4) контрол в системата на местното управление

Контрол на МС.
Уредбата за контрола от страна на МС се намира в глава 5 на Конституцията. На МС е възложено правомощието да упражнява общото ръководство на държавната администрация (чл. 105). В това правомощие се съдържа и принципната възможност да се упражнява контрол. Контролните въздействия са точно указани и в този смисъл контролът не засяга абсолютно всички органи на държавната администрация. Ограниченият обсег на контрола се обяснява с обстоятелството, че на МС е възложено „общо ръководство” на държавната администрация като цяло. 
МС има правото непосредствено да контролира дейността на министерствата в лицето на техните ръководители – министрите. Контролът върху техните административни актове е пълен – и за законосъобразност, и за правилност. Той е ефикасен, защото се изразява във възможността да бъдат отменяни незаконосъобразните и неправилни актове на тези органи. Основанието за упражняването му се съдържа в чл. 107 от К – „Министерският съвет отменя незаконосъобразните или неправилните актове на министрите”. 
МС разполага с важни контролни правомощия и по отношение на персоналния състав на някои от най-важните органи на изпълнителната власт. Това засяга заместник-министрите, които могат да бъдат освобождавани от длъжност (чл. 108, ал. 2). Допуска се възможността областните управители да бъдат освобождавани от МС. 
Контролът на МС е неформален контрол, не е съпроводен със срокове, специални производства. Отношенията му с министерствата, които контролира, са отношения между висшестоящи и подчинени органи, отношения между органи с обща и специална компетентност, което е основание за съществуващата контролна зависимост.


22. Централистичен (ведомствен) контрол 

Централистичният административен (ведомствен) контрол се извършва спрямо всички звена на държавната администрация, схващана като обособена управленска система. Тя представлява пирамида от степенно подредени на различни нива органи на изпълнителната власт, които се намират в тясна връзка помежду си и действат в съответните административно-териториални единици на страната. На върха на пирамидата се намира МС, на който пряко са подчинени министрите и ръководителите на ведомствата; в междинната (областна) степен действат областните управители, а в долната част са кметовете и действащите към тях специализирани органи.

МС се намира в положение на суперординация спрямо подчинените му и всяко най-нисше звено – кметове на общини и др. – в положение на субординация спрямо стоящите над тях областни управители. Организационно-функционалните отношения на суперординация, координация и субординация се установяват и между органите на държавно управление (изпълнителната власт), включени в системата на централистичното ведомствено подчинение. 

Ведомственият контрол обхваща всички звена и се упражнява по вертикална линия. Централистичният контрол е всеобхватен. Засяга цялата сфера на управленската дейност, която се извършва от подчинените звена; засяга положението и поведението на лицата, които действат в подчинените органи; както и материално-техническата база на органите на държавно управление. Динамичен е контролът върху дейността на звената, които са организирани в системата на централистичното ведомствено подчинение. Извършва се по цялата верига на подчинението, както и вътре във всяко едно звено.

Контролът от по-горните органи е постоянен и непрекъсваем с цел да бъде ефикасен. Той е целенасочен – чрез него се осигурява спазването на целта на закона, другите нормативни актове и най-правилното им прилагане от контролираните органи. Извършването на контрола става обикновено служебно (ex officio) по инициатива на контролиращите органи. Възможно е да бъде извършен и при направени предложения или подадени сигнали, жалби и т.н. В този случай контролът се задвижва чрез сезиране. В специалните правни норми, както и в общите законоположения са предвидени възможностите за сезиране на контролните административни органи. Такива са разпоредбите в глава 8 от АПК.


23. Специализиран административен контрол 

Спецификата на обществените отношения в областта на изпълнителната дейност налага често да се прибягва до специализиран административен контрол, осъществен от органи на едно ведомство или осъществяван върху граждани и организации за проверка на отделни страни от тяхната дейност.
Основа на този вид контрол е т.нар. двойно ведомствено подчинение, което намира място при действието на различни функционални органи на държавно управление. Такива органи осъществяват контрол на специално основание върху други органи на администрацията. Този контрол не се различава от йерархическия контрол. Обемът, съдържанието и въздействието на този контрол, основан на двойното ведомствено подчинение, не са същите както при упражнявания контрол на основата на централистичното административно подчинение. За разлика от него специализираният контрол засяга само фрагменти от дейността на контролираните органи. При него се контролира обикновено законосъобразността на извършваната дейност, а не правилността. Средствата за въздействие са различни по сила от тези, с които разполага централистичният контрол. Така специализираните контролни органи не могат да окажат влияние върху положението на персоналния състав в контролираните звена и организации, нито върху имуществото им, а само могат да въздействат върху работата им чрез допустими от закона средства (спиране действието на издадени актове за незаконосъобразност например). 
Специализираният административен контрол разкрива следните по-важни характерни белези:

1) по основанието – извършва се винаги на специално основание, предвидено в съответния нормативен акт, който предвижда нарочно функционално обособени органи за контролиране на определена дейност или пък специални отраслови административни органи за контролиране на отделни страни от дадена дейност. Специален функционален орган е например Министерството на финансите; специален отраслов орган е Министерството на вътрешните работи (противопожарен контрол, КАТ). 
2) по органите – извършва се поначало от специализирани органи (цели ведомства или отделни техни звена, често пъти се наричат инспекции).
3) по целите – извършва се за законосъобразност на наблюдаваната дейност или функция
4) по методите на действие – опира се винаги на изрични разпореждания на нормативни актове. Важен метод на действие при специализирания административен контрол е сътрудничеството, което установяват неговите органи с органите на обществеността и обществените организации
5) по средствата за въздействие – използва само онези от тях, които изрично са посочени в специалния нормативен акт, т.е. разполага с твърде ограничени правни средства. Най-честият случай на пряко въздействие върху контролираната дейност е спирането й поради незаконосъобразност.


24. Контрол в системата на местното управление 

Според ЗМСМА изпълнителната власт по места се осъществява в две степени – област и община. Налице е процес на децентрализация на държавното управление чрез прехвърляне на компетенции от центъра към общината. Общината е със значително разширени компетенции. Съгласно Конституцията (чл. 139, ал. 2) кметът в своята дейност освен че се ръководи от закона, се ръководи и от актовете на общинския съвет. Така последният има поглед върху това как се изпълняват актовете, т.е. упражнява контрол. Според ЗМСМА актовете на кмета, които са в нарушение на определени решения на общинския съвет, могат да бъдат отменяни от него. Контрол върху изпълнителната власт в общината в лицето на кмета имат право да осъществяват и отделните общински съветници чрез „питания”. На тях кметът е задължен да отговори устно или писмено на същото заседание, освен ако общинският съвет не реши друго. 

Подчинението по вертикална линия съществува между различните по степен изпълнителни органи – кметове и областни управители, респективно между изградените към тях специализирани органи, също между кметове на общини и кметове на райони и кметства. 

Децентрализацията в държавното управление не означава пълна откъснатост от центъра. Държавното управление по места започва от областите и едно от главните му предназначения по К (чл. 142) е да съдейства за осигуряване на съответствие между националните и местните интереси. Контролът по вертикалната линия в системата на местното управление като правило не е съпроводен с формални изисквания – той е само за законосъобразност, с което се отчита проблемът за по-голямата самостоятелност на управленските органи по места. Не е допустимо вмешателство в оперативната управленска дейност, защото няма контрол за правилност. 

Контролът по хоризонтална линия се осъществява между еднакви по степен органи, но с различен обем на властническите правомощия, каквито са кметовете на общини и специализираните органи като органи с обща и специална компетентност. Той е неформален контрол по принцип, всеобемен – и за законосъобразност, и за правилност, което произтича от едностепенността и непосредствената връзка между контролиращи и контролирани от една страна и от друга – от непосредственото ръководно положение на кмета спрямо общинската администрация.


25 омбудсмана, 2003г.
Правилник за организацията и дейността на омбудсмана

Предметът на дейност е сведен до намеса при засегнати права или нарушени права и свободи на гражданите. Институтът на омбудсмана е самостоятелен способ за контрол в държавното управление- може да наблюдава действия на държавни органи и обществени организации. Създава се като независим орган- единствените ограничения са КРБ, законите и международните договори, по които Б-я е страна. Омбудсманът се ръководи от личната си съвест и морал.
Конституира се чрез избор от НС за 5 години, позволява се и втори мандат. Условия- бълг. гражданин, висше образование, високи морални качества, да отговаря на условията за избиране на народен представител. Предложението се свежда до нар. представители- всеки депутат или парламентарна група може да прави предложение. Избира се и заместник. Несъвместимост: не може да заема друга държ. длъжност, да членува в политическа партия или синдикална организация, да участва в управлението на търг. дружества, да осъществява търг. дейност, да участва в ЮЛНЦ. Възможност за предсрочно прекратяване на правомощията- при физическа невъзможност за повече от 6 месеца, влизане в сила на присъда за умишлено престъпление, неспазване, нарушаване на КРБ и законите, несправяне със задълженията, при оставка и при смърт. Инициатива на 1/5 от депутатите за предложение за прекратяване на правомощията.
Омбудсманът се ползва с имунитета на нар. представители. Встъпва в длъжност след полагането на клетва.
Правомощия: действа по жалби и сигнали на гражданите, разглежда ги и извършва проверки по тях. Принципът е сезиране /изключение чл.19, ал.2- по своя инициатива/. Длъжен е даде отговор на жалбоподателя в 1 месечен срок, цели се бързо извършване на проверката. Допуска се и в 3 месечен срок.
Правни средства: може да посредничи между админ. орган и засегнатото лице за преодоляване на нарушението; да дава предложения и препоръки до съответния орган за възстановяване на нарушените права; за отстраняване на причините, пораждащи нарушението- превантивна функция; уведомява прокуратурата, ако има данни за престъпление; уведомява органите, предвидени в КРБ за сезиране на Конституционния съд по чл.150, КРБ.
Методи: позволен му е достъпът до съответни органи при обсъждане и вземане на конкретни решения; право да иска и получава информация, която го интересува; право да изразява публично мнение в средствата за масова информация- ограничения при държ. и служ. тайна и обстоятелства от личен характер.
Задължение до 31 март да внася доклад в НС. Може да се иска от НС доклад по отделен случай или по своя инициатива да внася такъв.


26. Правораздавателен надзор върху администрацията 

Правораздавателният надзор върху дейността на органите на държавно управление е властническа контролна функция на определени по закона органи (съдилища, административни юрисдикции). Позната е като административно правораздаване, което е част от единното правораздаване на Р България заедно с гражданското и наказателното. 
Правораздавателният надзор сполучливо допълва функционирането на другите юридически способи за контрол в областта на администрацията и особено по въпросите за защита на субективните права и интереси на гражданите и организациите. В много случаи този надзор е предпочитан, а понякога е и единствен способ за защита на субективните права и интереси поради специфичните гаранции за опазване на законността.
Административното правораздаване е изградено като самостоятелна и независима в решенията си контролна система, начело на която стои ВАС. Административното правораздаване, осъществявано от съдебните органи – ВАС, окръжни и районни съдилища, се нарича административно правосъдие. Когато административното правораздаване се извършва от несъдебни органи (съвети, комисии, еднолични органи), става дума за упражняване на административна юрисдикция като специална правораздавателна функция на държавата. Органите, осъществяващи административната юрисдикция по специални административноправни спорове, се наричат административни юрисдикции или особени юрисдикции в областта на администрацията. 
Административното правораздаване се свързва с разрешаване на конфликтни правни положения. То има за цел разрешаването на административноправни спорове между правни субекти, които се намират в отношение на власт и подчинение. Единното правораздаване е затвърдено като постоянно действаща институция за контрол върху администрацията в самата Конституция – чл. 120 – „съдилищата осъществяват контрол за законност на актове и действия на административните органи”. 

Функции:
1) защита на субективните права и интереси на гражданите и организациите в сферата на общественото управление. Тази функция спомага за последователното и пълноценно реализиране на посочените права и интереси и съдейства за поддържане на стабилитет и равновесие в правните отношения между гражданите и организациите от една страна и държавата от друга.
2) мярка за законност – зачитане и използване при издаването и изпълнението на различни административни актове от компетентните органи
3) действа възпитателно – чрез правораздавателния надзор се разкриват слабостите и недостатъците в апарата на управлението. Това е и повод за усъвършенстване
4) охранителна и стабилизираща функция


Въпрос 27:
Системи на административно правораздаване
(световните системи за осъществяване на административно правораздаване; местото на българската)

по лекцията на проф. Д.Хрусанов

В света има 3 системи на административно правораздаване. Те се обособяват по силата на 5-6 основни критерия:

1. Дали обжалването/ правораздавателният надзор се осъществява от обща или специална клауза.
2. Дали административното правораздаване се осъществява от общите съдилища или е поверено на специализирани административни съдилища.
3. Дали в страната съществува общ кодификационен закон, който обединява цялата материя по осъществяването на правораздавателни надзор, или чрез закон. Дали общият кодификационен закон ревизира цялостната дейност на административното правораздаване, или съществуват отделни закони( видове правораздавателна дейност).
4. Как са оформени в съответната система правомощията на съда. Дали съдилищата са инстанции по същество, или (ако някой се сеща да допълни).
5. Дали правораздаването е поверено само на съдилищата или се осъществява от извънсъдебни правораздавателни органи – административни юрисдикции.
6. Наличие или отсъствие на особени институти, фигури, допълнителни средства за контрол на администрацията.


I. Френска система - сега се нарича континентална система на административно правораздаване:

-обща клауза
-система на административните съдилища, наричани по различен начин, отделена от системата на общите съдилища, начело седи Върховен административен съд (последна инстанция)
-общ кодификационен закон
-няма административни юрисдикции 
-отменят ли един АА – новият се издава от изпълнителната власт
-дълго време нямаше други освен административните съдилища – вече в отделни страни има фигурата „Омбудсман”. Но не във всички и даже не във всеки отрасъл.

II. Англосаксонска система – типична за Великобритания и страните към нея, заимствана от Северна Америка, но с кодификации:

-обща клауза за оспорване на ИАА
-общ кодификационен закон, но наред с общите съдилища съществува система на административни юрисдикции по отделни отрасли – социално осигуряване, данъци, държавни служители.
>>>Дуализъм при осъществяването на административно правораздаване.
-съдилищата са контролно-отменителна инстанция. Юрисдикциите са инстанции по същество.
-съществува правната фигура „Парламентарен комисар за администрация”. Избира се от Парламента, отчита се пред Парламента, замислен като посредник между администрацията и гражданите, когато администрацията засяга права и интереси на отделни граждани/организации на граждани.
>>> отнася се само до органи на Централната администрация 
>>>не може да бъде сезиран пряко от граждани, а чрез съответния депутат на оплакващия се.
>>>никакви сериозни правомощия

В Америка – АП = контрол на съдилищата върху администрацията:
-кодификационен закон
-обща клауза
и т.н.

III. Шведска система (Скандинавска + Холандия и Дания)

-обща клауза
-общи съдилища
-голям брой административни юрисдикции
-контролно-отменителни инстанции са съдилищата
-Омбудсман – назначен от Короната; контролира всички административни органи
-парламентарен секретар за администрацията

IV. БЪЛГАРИЯ

-обща клауза – чл. 120, ал.2 КРБ – „Гражданите и юридическите лица могат да обжалват всички административни актове, които ги засягат, освен изрично посочените със закон.” 
>>>АПК
-общи съдилища (районни, окръжни)
-административни съдилища (ВАС)
-съчетано прилагане на обща и специална клауза
-повечето ИАА – по АПК (първа и втора инстанция)
-административни юрисдикции – в специален закон (ЗП)
-дуализъм при осъществяването на административно правораздаване

Специална клауза – извън АПК. Тя може да предвижда две възможности за оспорване – или пред съд(общ), или пред административна юрисдикция. Пред съд – оспорването е само за законосъобразност.
Ако е пред административна юрисдикция – по целесъобразност.
Специалният закон не изчерпва всички процедури – и от ГПК, не от АПК.
Много малко ИАА са забранени за обжалване пред административен съд – касаещи отбраната, националната сигурност и др. 

Омбудсманът в България – Закон за омбудсмана

-съставя актове на длъжностните лица за нарушения по ЗОмбд.
-орган, към който да се отправи искане да се издаде (инд.)АА!!!
>>>чл. 24, ал.1 АПК – „Производството по издаване на индивидуален административен акт започва по инициатива на компетентния орган или по искане на гражданин или организация, а в предвидените в закона случаи - на прокурора, омбудсмана, по-горестоящия или друг държавен орган.”

28. Прокурорски надзор върху администрацията

Контролната дейност на прокуратурата се представя като самостоятелна институция в единната система за контрол върху работата на общественото управление. Прокуратурата се схваща като особена система за упражняване на надзор за точното спазване на законността от всички органи на държавата. При осъществяване на надзорната дейност прокуратурата е длъжна да привлича към съдебна отговорност лицата, извършили престъпления от общ характер. Тези функции са уредени в Конституцията – чл. 127 и ЗСВ – чл. 118, 119. Функцията по надзора за законност, упражняван спрямо различните видове административни актове, издавани от органите на администрацията, е особено важна. Този надзор, известен като „общ” надзор, си поставя задачата да съдейства в максимална степен за точното спазване на законите в цялата дейност на държавното управление. 
Общонадзорната дейност на прокуратурата върху актовете на държавно управление е насочена към обезпечаване на законосъобразността им. Чрез общия надзор прокурорските органи следят дали тези актове съответстват на разпоредбите на К, законите, указите, постановленията на МС и т.н. Прокурорската намеса задължава компетентните контролни органи да вземат отношение по повдигнатия пред тях въпрос за законността на един административен акт. Сама прокуратурата не може да отменя или видоизменя актовете. 
Основно средство за реагиране (оспорване) срещу незаконосъобразни актове на администрацията е протестът. Прокурорът подава протести срещу незаконосъобразните постановления, правилници, наредби, инструкции, решения и др. по реда, предвиден в закона. Прокурорът може да спре изпълнението на оспорения акт до разглеждането на протеста от съответния орган.
Протестът на прокуратурата е средство на прокурорския надзор за реагиране срещу отделни незаконосъобразни актове от областта на държавното управление, когато се касае за многобройни и систематични нарушения на законността, допускани от органите на управлението по определени въпроси, прокурорът може да действа по пътя на предложението с оглед отстраняване вредните последици, произтичащи от тях. Целта на предложението е не само да се ликвидират конкретно допусканите нарушения на законността в работата на общественото управление, а и да се подобри самата работа, като се отстранят и преодолеят причините, които са довели до тяхното извършване. 
Предложението не е обвързано с някакви срокове или със сезиране на точно определени органи. То може да бъде отправено до всеки орган от системата на общественото управление, стига той да е компетентният орган, т.е. който би могъл да отстрани допуснатите закононарушения и да помогне за подобряване състоянието на законността в даден отрасъл или сфера на дейност. Не става дума за право, а за компетентност на прокурора да действа. Той е длъжен да действа, когато е налице обстановка на системни нарушения на законността, без да преценява дали трябва да подаде или не съответното предложение.
Предложението, както и протестът, поражда определени правни последици. Сезираният от него орган е длъжен да го разгледа и да вземе необходимите мерки за отстраняване на закононарушенията и на предизвикалите ги причини и условия. 
В зависимост от характера на извършените нарушения прокурорът може да привлече към наказателна отговорност виновните лица или да предложи на компетентните органи да привлекат виновните към административнонаказателна, дисциплинарна или гражданска отговорност.
Прокурорските органи по повод извършваната от тях надзорна дейност могат по изключение да налагат предвидената в ЗСВ административна глоба.


29. Административна принуда - понятие, видове. Принудителни административни мерки 

Административната принуда е вид държавна принуда, която се използва в определени от правото случаи като крайно средство за осъществяването на различните правоотношения, възникващи в сферата на изпълнителната дейност.
Нашето законодателство разкрива богато разнообразие на принудителни актове и действия, на формите и средствата, до които прибягват органите на държавно управление по осъществяване на принудата. Всички те са предвидени в глава 2, раздел 3 на ЗАНН.

Административноправната принуда е:
>> външно психологическо или физическо въздействие върху съзнанието и поведението на адресатите на административноправните норми;
>> правна принуда, тъй като е уредена в правни норми;
>> изразена е като вид на държавната принуда;
>> административна е, защото по правило се прилага от административни органи;
>> осъществява се във връзка с развитие на извънслужебни отношения и не е проява на някаква дисциплинарна власт, а органите, които я извършват, действат непосредствено по пътя на пряката акция без да е нужно да получават предварително разрешение;
>> редът за осъществяване на административната принуда е съставна част на административния процес

Принудителните административни мерки са действия на администрацията по прилагане на диспозицията на съответната правна норма, а административните наказания прилагат санкцията. Административните принудителни мерки са уредени в ЗАНН в раздел 3.

Видове принудителни мерки:
1) превантивни (предупредителни) – имат предназначение да предотвратят извършването на едно закононарушение и вредните му последици. Налага се почти винаги във връзка с непосредствена, предстояща опасност за извършване на някакво нарушение;
2) Преустановителни – прилагат се в случаите на неправомерни деяния, чието извършване е започнало, но не е било приключено в момента на вземане на мярката. Целта е да се пресече продължаването и довършването на конкретното закононарушение (например спирането работата на предприятия, които нарушават разпоредбите за опазване на околната среда);
3) Възстановителни – прилагат се в случаите на закононарушения, които са причинили вредоносни последици на някого. Предназначението е насочено към отстраняването на реално настъпили, а не и на въображаеми, увреждания чрез възстановяване по възможност на старото положение. Възстановителният ефект е насочен към материално изразените вредоносни последици, без да е нужно те да бъдат непременно имуществени (пример: изземване на предмети, придобити от закононарушението (дърва, уловена риба), мерките на прокурора за възстановяване на самоуправно променени фактически положения;

Принудителните мерки трябва да бъдат прилагани само в изрично и точно изброени в закон или указ случаи, компетентният орган не може да ги налага произволно; те трябва да са точно посочени в правната норма и да се прилагат по реда и начина, предвидени там;


30. Административнонаказателна отговорност - обща характеристика 

Административната отговорност, наричана административнонаказателна отговорност, е осъществяване на санкции, предвидени за виновно неизпълнение или лошо изпълнение на административноправни задължения. Осъществяването на административната отговорност е наказание, властническа наказателна мярка, израз на държавната наказателна репресия, налагана по административен ред. 
Чл. 31 от ЗАНН – „Който не изпълни или наруши законно разпореждане, заповед или наредба на орган на властта, вкл. във връзка със стопанските мероприятия на държавата, се наказва с глоба от 2 до 50 лева”. Цитираното общо правило за административнонаказателна отговорност се прилага само ако специалните административни закони не предвиждат други административни наказания. 
Предмет на административнонаказателното право са обществените отношения, свързани с нарушаване на установен административноправен режим, за което се предвижда налагане на административно наказание по предвидения от закона ред. Административнонаказателната отговорност играе важна роля за укрепване и усъвършенстване на законността в областта на държавното управление и спомага за нормалното и резултатно действие на различните административни служби. Тя съдейства за засилване и утвърждаване на държавната, обществената, личната дисциплина, необходима за решаване на всички задачи, за които органите на държавното управление отговарят пряко. 
Преди всичко при административното наказване са възприети намалени по размер и различни по вид наказателни санкции (предимно глоба, която не може да надхвърли определен размер). Главната тежест по репримиране на административните нарушения пада върху самата администрация, която извършва основната работа по налагане на наказанията, за разлика от углавното наказване, където наказващ орган може да бъде само съдът. 
ЗАНН като основен закон в областта на административното наказание установява общо правило за съдебен контрол върху всички наказателноадминистративни актове – наказателни постановления според чл. 59, ал. 1 от ЗАНН подлежат на обжалване (оспорване) пред съответния районен съд. Допуска се и касационно обжалване и възобновяване на административнонаказателни дела в предвидените от закона случаи.
Налагането на административни наказания се включва в триединното правомощие на администрацията да организира и ръководи, да контролира изпълнението на административноправни задължения и да санкционира при неизпълнение на тези задължения. 
Важна особеност на административното наказание е неговата нормативна основа. ЗАНН урежда само общите положения и принципи на административнонаказателното материално право, без да включва в своя нормен състав специални норми, които се отнасят до отделните административни нарушения и наказания – ЗАНН няма специална част, за разлика от НК. 
Административната отговорност се базира на няколко принципа:
>> всяко едно административно нарушение и съответстващото му наказание трябва да бъдат установени в правна норма, издадена преди неговото извършване;
>> налаганите санкции трябва да бъдат адекватни на проявената неправда, да съответстват на степента на обществената опасност на деянието, на субективната ангажираност на нарушителя и личното му положение;
>> недопустимо е налагането на повторно наказание за едно и също деяние;
>> административното наказание може да се наложи само заради проявена лична вина при извършване на наказуемото деяние;
>> административната отговорност е израз на временен укор спрямо виновното лице, което не подронва положението му на добър гражданин на обществото, нито пък дава основание да се уронва неговият престиж. Изпълнението на административното наказание заличава всякакви неблагоприятни последици за нарушителя;
Способността и състоянието, които дават възможност на едно лице да съзнава, ръководи и контролира постъпките си и да определя отношението си към изпълнението на административните наказателни норми, се нарича вменяемост. Тя е обусловена от определени физически и психически предпоставки, които дават възможност да се разкрие дължимото от закона поведение на определен субект. Лицата, навършили 18 години, стават административнонаказателно отговорни (чл. 26, ЗАНН). 16-годишните, които разбират свойството и значението на извършваните от тях деяния и могат да се ръководят от постъпките си, също носят отговорност. Ненавършилите 16-годипна възраст, не носят административнонаказателна отговорност. Отговорността е лична, затова не може да се носи от юридически лица (те не са в състояние да проявяват укоримо поведение, обусловено от някаква годност, вменяемост). ЗАНН предвижда и изключения – чл. 83, в предвидените от закон, указ или постановление на МС случаи на юридическите лица може да се налага имуществена санкция за неизпълнение на задължения към държавата при осъществяване на дейността им. 
Чужденците също носят административна отговорност. Само при лицата с дипломатически имунитет може да се изключи налагането на административни наказания.


31. Административно нарушение 

Административното нарушение е това деяние (действие или бездействие), което нарушава установения ред на държавното управление, извършено е виновно и е обявено за наказуемо с административно наказание, налагано по административен ред. (чл. 6, ЗАНН). Административното нарушение е насочено против реда, установен в държавното управление, свързано е с виновно неизпълнение или лошо изпълнение на едно административно задължение. Противоправността на всяко административно нарушение включва в своето материално съдържание определена степен на обществена опасност. 
Има обективна и субективна страна на нарушенията. В обективната (1) се включват: деянието, противоправността, насочеността на деянието срещу установен ред, наказуемостта и реда, по който се наказва нарушението. Субективната страна (1) е вината като основна характеристика. 

1. Деяние. Деянията, чрез които се извършва нещо забранено от правната норма, се наричат комисивни (незаконно строителство). Когато деянието е извършено чрез бездействие, въздържане или пропускане да се направи нещо, предвидено в правната норма, е налице омисивно деяние (нерегистриране при промяна на адрес, незакарване на автомобил на технически преглед).
Противоправност. Това е противоречие с предписанията на определена административноправна норма, която съдържа в себе си определена степен на обществена опасност.
Насоченост на административните нарушения. Административните нарушения са неспазване и неподчинение на установените административноправни порядки и режим, които осигуряват нормалното и правилното развитие на управленските отношения. В значителна част са неправомерни деяния без видим вредоносен резултат (пресичане на червено без да е станало произшествие).
Наказуемост. Деянията могат да бъдат противоправни и общественоопасни, но да не са наказуеми. Наказуемостта зависи от волята и преценката на законодателя.
Административен ред за преследване на административните нарушения (ЗАНН, дял 1). Нарушенията се установяват от определени по закона органи на администрацията и се наказват пак от такива органи при следване на специално административнонаказателно производство. 

2. Вина.
Вината е особено отношение (поведение) на извършителя на неправомерното деяние, обусловено от определено негово психическо състояние (вменяемост). Виновно действащото лице може да ръководи и контролира своите постъпки, дава си сметка за извършваното закононарушение и желае настъпването на неговия неправомерен резултат – умисъл; или макар да не си е давало сметка за него и да не е желаело настъпването на резултата, е могло да знае и е било длъжно да знае, че върши нарушение и че вредоносният резултат ще настъпи – непредпазливост (небрежност, немарливост).
Без вина не може да има наказуемо деяние.

Чл. 8, ЗАНН – не са административни нарушения деянията, които са извършени при неизбежна отбрана или крайна необходимост .
Приготовлението към административното нарушение не се наказва (чл. 9). Това важи и за опита с изключение на митнически и валутни нарушения, ако това е предвидено в съответния закон.


32. Административно наказание - понятие, видове. Административнонаказателно отговорни лица

Административното наказание е предвидена в закона санкция, израз на държавната наказателна репресия, налагана по административен ред за извършено административно нарушение, която принуждава нарушителя да претърпи определено по закона увреждане на негови материални или други интереси и има за цел да окаже предупредително и възпитателно въздействие върху него и останалите членове на обществото. 
Налагането на административно наказание е израз на държавна принуда и се очертава като реализация на административна отговорност. То е винаги установено от закона – не може да има административно наказание, без то да е посочено предварително в специална административнонаказателна норма (чл. 2, ал. 1 ЗАНН). Административното наказание действа превъзпитателно, предупредително и репресивно (увреждащо) спрямо нарушителя. Чрез него държавната власт по пътя на принудата възстановява нарушеното от неправомерното деяние равновесие в обществото и заедно с това защитава отделната личност и обществото от други подобни посегателства. Административното наказание трябва да бъде справедливо и адекватно на извършеното нарушение. То е строго съобразено със закона и степента на обществената опасност на нарушението. Наказателната претенция за налагане на административно наказание може да се формулира и поддържа само от установени по закона органи на администрацията. 

Видове административни наказания:
1) Обществено порицание (чл. 14, ЗАНН) – има морален характер, засяга неимуществената сфера на лицето, извършило неправомерното деяние;
2) Глоба – не може да надхвърля определените от специален закон размери (чл. 15, ЗАНН). Тя е парично заплащане на определена сума;
3) Лишаване от право да се упражнява временно определена дейност или професия – засяга правната сфера на нарушителя, свързана с упражнявана от него определена дейност или професия. Налагането на това наказание може да стане само ако е предвидено в специален нормативен акт; чл. 16 ЗАНН “Лишаването от право да се упражнява определена професия или дейност се изразява във временна забрана за нарушителя да упражнява професия или дейност, във връзка с която е извършил нарушението. Продължителността на това наказание не може да бъде по-малка от един месец и повече от две години, а за нарушения, свързани с безопасността на движението при употреба на алкохол или друго упойващо средство - до пет години. То не засяга придобитата правоспособност освен в случаите, предвидени в съответния закон или указ”;
4) Отнемане в полза на държавата – не може да бъде налагано отделно от другите основни наказания, а само заедно с тях. Може да се наложи и като допълнително (субсидиарно) административно наказание. Това не е конфискация (нея я има в НП - може да се конфискува нещо, което няма нищо общо с деянието);
5) Имуществени санкции, налагани на юридически лица – чл. 83, ЗАНН. Налагат се в предвидените от закон, указ или постановление на МС случаи за неизпълнение на задължения към държавата;

Лицата, навършили 18 години, стават административнонаказателно отговорни (чл. 26, ЗАНН). 16-годишните, които разбират свойството и значението на извършваните от тях деяния и могат да се ръководят от постъпките си, също носят отговорност. Ненавършилите 16-годипна възраст, не носят административнонаказателна отговорност. Отговорността е лична


33. Отговорност на държавата за вреди от незаконосъобразни актове на администрацията 

Държавата (администрацията) като власт не отговаря – суверенът не може да бъде държан отговорен за своите постъпки и действия. Отговорност за това носят само служебните лица, които действат от негово име и за негова сметка. 
Основната разпоредба е чл.7 К: “Държавата отговаря за вреди, причинени от незаконни актове или действия на нейни органи и длъжностни лица.”.

Според чл.38, ал.2 ЗПСЖМ: “При изпълнението на решението трябва да се премахнат вредните последици, причинени от незаконните или неправилните действия. Когато това не е възможно, засегнатите лица или организации се удовлетворяват по друг законен начин или им се разяснява редът, по който да постъпят.”.

Предпоставки за отговорността:
>> Да е причинена явна вреда – с материален или морален характер
>> Вредата да е в причинна връзка с дейността на администрацията
>> Тези щети да са възникнали от незаконосъобразни административни актове или действия на длъжностни лица по повод осъществяваната изпълнителна дейност

Необходимо е издаденият административен акт да е отменен по административен ред – в границите на самата администрация или по съдебен ред – унищожаемост.

Възможно е административният акт да страда от много съществен порок – тогава ще е налице нищожност и ще се търси не отмяна, а обявяване на нищожността.
Пълно обезщетяване – пълно съответствие с чл.7 К. Не е нужно да има непременно виновно поведение, като при обективната отговорност вината е без значение. Може да се претендира за обезщетенията и от имуществен, и от неимуществен характер, т.е. и за имуществени (могат да се претендират и от наследниците на засегнатия), и за неимуществени вреди (могат да се претендират само ако вече е предявен иск от засегнатия).
Искът се предявява пред районния съд като има задължително присъствие на прокурор, а отмяната и обявяването на нищожността – от Административния съд и ВАС.
Ако има виновни длъжностни лица, държавата има право да предяви претенция към това лице за възстановяване на заплатените резултати – с регресен иск, като задължително трябва да е било налице виновно поведение.


34. Административноправен режим на земята 

Чл. 21 от К – Земята е основно национално богатство, което се ползва от особената закрила на държавата и обществото
Административноправният режим се дели на:
>> административноправен режим на урбанизираните територии (населени места и селищни образувания – ЗУТ) 
>> административноправен режим на земеделските територии – Закон за собствеността и ползването на земеделските земи. Закон за опазване на земеделските земи
>> административноправен режим на горските територии – Закон за горите
>> административноправен режим на защитените територии – Закон за защитените територии

Засилен административноправен режим на земеделските земи – базата е в чл. 21 „обработваемата земя се използва само за земеделски цели. Промяна на нейното предназначение се допуска по изключение при доказана нужда и при условия и по ред, определени със закон. Законът за опазване на земеделските земи изяснява същността на земеделските земи – предназначението на земеделските земи е за производството на растителни суровини и паша. Правилата на този закон са земеделските земи в границите на населените места, щом отговарят на същността и земи, намиращи се в горския фонд. Задължение за собствениците и ползвателите на земеделските земи да ги опазват от ерозия, замърсявания, заблатяване и други увреждания и да поддържат продуктивните им качества. Възстановяване и подобряване на качеството на земеделските земи е задължение. Причинителите на увреждания и замърсявания поемат разходите по възстановяването им. Рекултивация на земи: рудници, кариери, стари корита на реки, трасета на канали, пътища, т.е. изоставени земи след съответна намеса отново да се използват за земеделски цели. Промяна на предназначението се предвижда по изключение: при задоволяване на държавна или обществена нужда или по инициатива и нужда на собствениците – минава се през разрешителен режим. Комисии към областните дирекции земеделие и гори се произнасят за искане за площ до 50 дка. Когато заявената площ е над 50 дка – комисията за земеделските земи към министерството на горите. Решенията им са индивидуални административни актове. Инициатива за откриване на такова право имат:
>> собствениците на земеделски земи за свои нужди
>> министърът на регионалното развитие и благоустройство, когато се иска промяна на предназначението за държавни нужди и земеделската земя засяга повече от една област
>> областният управител, ако земята е на територията на една област
>> кмета на общината, когато земята е за общинска нужда
Въз основа на положителното решение се създава основание за отчуждаване на имота за държавна и общинска нужда. Имотът престава да изпълнява предназначението си по земеделската земя.

Административно-наказателна отговорност за нарушение на закона – глоба с максимален размер 6000 лв. Предвидена е възможност за налагане на принудителни мерки от министъра на земеделието и храните (има право да издаде задължително предписание – индивидуален административен акт – и при неизпълнението има право да спира изграждането на съответните обекти).

35. Административноправен режим за защита на природата

Закон за защита на природата – не е приложим
Закон за биологичното разнообразие – 2002 г.

Биологичното разнообразие е многообразието от всички живи организми във всички форми на тяхната естествена организация, техните съобщества и местообитания, на екосистемите и процесите, които протичат в тях. Под екосистема се разбира – динамичен комплекс от растителни, животински и микроорганизмови съобщества и тяхната нежива околна среда, които си взаимодействат като функционална единица със специфично взаимосвързани процеси и специфичен общ облик. Биологическото разнообразие е част от националното богатство и опазването му е приоритет на държавните и общински органи и гражданите. 

>> Режим за защита на природата – задължителна национална екологична мрежа. Защитени зони, защитени територии и буферни зони около защитените територии. Обявяването на защитените зони става с издаването на акт, заповед на министъра на околната среда и водите. Собствеността в защитените зони не се променя, но собствениците са длъжни да се съобразяват със съответния режим.
>> За паметници на културата 
>> норми относно опазване растителните и животински видове
>> норми относно вековни и забележителни дървета, отделни дървета. Със заповед на министъра на околната среда и водите се превръщат в защитени. 

Органи за управление и контрол на опазване на биологичното разнообразие – министерство на околната среда и водите, неговите регионални инспекции и дирекции на национални паркове (Рила, Пирин, части от Стара планина) – специализирани паркове. 

Административно-наказателна отговорност за нарушения на ЗБР
>> административни наказания – глоби с максимален размер 10 000 лв. и отнемане в полза на държавата на средствата, използвани за извършените нарушения. Административно-наказателни постановления за административното наказание – от министъра или лица. Предвижда се възможност за налагане на принудителни административни мерки. Обжалването на административните актове е по реда на АПК.


36. Административноправен режим на изобретателската дейност

Закон за патентите и регистрация на полезните модели – 1993 г. 
Патентно ведомство – шефът се назначава от премиера

Изобретенията и полезните модели са обект на регламентация и имат правото да получат правна закрила, ако
>> имат новост – ако не е част от състоянието на техниката (включва всичко, което е станало общодостъпно чрез писмено и устно описание, използвана или разгласяване по друг начин, където и да е по света. Преди датата на подаване на заявката за патента)
>> изобретателска стъпка – има я, когато не произтича по очевиден начин от състоянието на техниката
>> промишлена приложимост – всяко изобретение, чийто предмет може да бъде произвеждан/ многократно ползван, в който и да е отрасъл на промишлеността или селското стопанство.

Не се считат за изобретения научни теории, материални методи, резултати от художествено творчество, компютърни програми, предоставяне на информация.
Правната закрила се предоставя с патент. С него се установява наличието на патентноспособно изобретение, приоритета, изобретателя и изключителното му право върху изобретението. Патентоването е със срок на действие 20 г. от датата на подаване на заявката. Има административна процедура, която произтича в патентното ведомство. Заявката за патент се подава във ведомството, датата на подаването е датата на получаването на заявката в патентното ведомство, заявление за патент (в него се включва заявката) с наименованието на изобретението, както и идентификация на заявителя, описание на изобретението, разкриващо същността му. Експертизата, която се извършва от компетентните лица по повод заявката е от специализирания експертизен отдел във ведомството – той извършва проучване. Взема решение – то е индивидуален административен акт за издаване на патент/ отказ от издаване на патент. Могат да възникнат спорове, които се решават и по административен, и по съдебен ред (има тази задължителна последователност). 
>> по административен ред – оспорването на решенията е пред отдела по споровете (не пред председателя). Разглеждат се споровете в 3-месечен срок от постъпването на жалбите в специализирани състави на отдела. В зависимост от решенията съставите могат да са трима експерти (1 от тях юрист) или 5 експерти (2 юристи). Недоволната страна от решението може да го атакува в 3-месечен срок пред административния съд, по реда на АПК. 
Полезен модел – 10 г. срок патентоване. При полезните модели процедурата по патентоване е същата.


38. Управление на образованието 

Закон за просветата и закон за професионалното образование и обучение
Чл. 53 от К – задължително образование до 16 г. възраст. Основното и средното образование е безплатно за държавните и общинските училища. Има възможност за създаване на частни училища от граждани и организации. Обезпечаване на академична автономност на училищата. Има конституционно задължение на държавата за насърчаване на образованието, да създава нови училища, да ги финансира. Държавата осъществява контрол във всички видове и степени училища. Образованието е 3-степенно: основно, средно и висше. 

(Държавно управление – Министерство на образованието и науката   Директори на държавни училища.(Инспекторат по образованието (28 области)  

При създаването на държавни и общински училища действа разрешителен режим (от министъра на образованието).
>> детска градина – в компетентността на общинския съвет
>> частни училища и частни детски градини се създават с разрешение на министъра на образованието. Представя се програма, която съответства на държавните изисквания.
>> чуждестранни училища и детски градини – разрешението се получава от правителството по предложение на министъра на образованието. 
>> духовни училища – с разрешение на министъра на образованието

Който разрешава, може и да закрива. 

Класификация:

>> Според степента: основно (начално до 4 клас) и прогимназиално (до 8 клас) и средно (до 12 клас)
>> Според съдържанието на подготовката: общо (общообразователен минимум) и професионално (общообразователен минимум и придобиване на квалификация по професия)

Система на висшето образование
Закон за висшето образование  ЗНСНЗ (Закон за научните степени и( Правилник на висшето училище ((1995 г.)  звания)

Народното събрание открива висше училище. Факултетите във висшето училище се откриват с разрешение на министерски съвет. 
Органи за управление на държавните ВУ: 
 Ректор( Академичен съвет (Общо събрание 
Общото събрание избира академичния съвет, правилника за организация и дейност и ректора. Ректорът се избира за 4 г. с право на повторен мандат. 

Органи на управление във факултета:
( Факултетен съвет (Общо събрание  Декан

Научни степени:

>> Доктор по „наука”
>> Доктор на ... „науки” (по-висока степен)

Според научните звания:
>> асистент = научен сътрудник 3-та степен 
>> старши асистент = научен сътрудник 2-ра степен
>> главен асистент = научен сътрудник 1-ва степен
>> доцент = старши научен сътрудник 2-ра степен
>> професор = старши научен сътрудник 1-ва степен


39. Управление на териториално-селищното устройство 

Конституцията урежда основните въпроси, свързани със собствеността. 
ЗУТ, Закон за собствеността, Закон за паметниците на културата

Компетентни органи:
>> обща компетентност - НС, МС, областен управител, кмет, общински съвет
>> специализирана компетентност – министерство на регионалното развитие и благоустройство, агенция по геодезия, картография, кадастър, агенция по вписванията, ДНСК (Държавен национален строителен контрол)

Има териториално специализирани звена в областната и общинска администрация.
>> Национален експертен съвет – назначава се от министерството на благоустройството
>> Областен експертен съвет – назначава се от областния управител
>> Общински и районен експертен съвет

Съществени правомощия има главният архитект – предимно контролни функции

Устройство на територията – система от мерки, актове и действия с фактически и правен характер, които целят да създадат балансираност и подреденост в обществото при използването на земната повърхност като терен за строителни и благоустройствени мероприятия. 
Дейност по планиране, предвидено в система от схеми и планове и което води до нормативно закрепване на краткосрочни/ дългосрочни предвиждания за развитие на територията на части от нея.
Схемите и плановете са актове са актове на държавното управление от категорията на индивидуалните административни актове и имат задължителен характер за държавата и другите правни субекти. Изискват подчинение независимо от волята на тези, които ги изискват. 
Схеми и планове – ЗУТ. Схемите имат предпоставящо значение за устройствените планове. 

Схеми – механизъм за стратегическо планиране, който дава регулация на териториалното развитие в дългосрочен период. Развитието, предвидено в схемите, кореспондира на социалното и икономическо развитие. Може да е за цялата страна, 1 област, няколко области. Според съдържанието те са:
>> комплексни – решават общо устройствени проблеми на територията и отчитат взаимната връзка между тях. С тях се планират и прогнозират всички елементи на устройството на територията в определена перспектива
>> специализирани – решават отделни устройствени проблеми на територията или териториалното разположение на стопански и други значими обекти, инфраструктури от национално/ регионално/ областно значение. 
Устройството на територията на страната се осъществява въз основа на национално комплексна устройствена схема. Тя определя начините за постигане на целите и задачите за устройството на национално ниво като отчита общото социално и икономическо развитие на страната

Планове:
>> общи – на отделни поземлени имоти. Конкретизират устройството и определят застрояването на населените места, землища. Чл. 105 ЗУТ – различни видове общи планове от гледна точка на територията, за която се отнасят. Има процедура за изработване, съгласуване, одобряване, изменение на общите устройствени планове. Тези, които се отнасят до община или част от нея, по процедура, чл. 124 (решение на общински съвет, който възлага на кмета изработването; изработка на проекта; приемането му). Няма непосредствено инвестиционно значение
>> подробни устройствени планове – трябва да са съобразени с общия. При ПУП може да се извърши отчуждаване, определени обезщетения и да се извърши конкретно строителство. Имат пряко инвестиционно значение. Може да се отнася до населено място, част от него, квартал и пр. За да се извърши конкретното строителство е нужно да има извадка от ПУП, регулираща точно определения имот. Разрешава се от кмета в общината, областният управител, министъра на регионалното развитие и благоустройството и се съгласува с проектанта на ПУП. 

Видове:
>> план за регулация и застрояване на улици, поземлени имоти и е свързан с режим на застрояване
>> план за регулация на улици, поземлени имоти, но без режим на застрояване
>> план за застрояване – ако има първите два вида
>> работен устройствен план – свързан е с конкретни детайли от застрояването
>> планове за елементите на техническата инфраструктура извън границите на населените места

Изработеният проект се съобщава в общината на заинтересованите лица чрез обнародване в ДВ и съобщение в общината. Могат да се правят възражения, предложения, искания в срок към общинската администрация. Те се обсъждат от общинския експертен съвет. 
Планът се приема с решение на общинския съвет.

- Индивидуални административни актове – актове за устройство на територията, отказите за тях, актовете за отмяна/ оставяне в сила на актове по устройството на територията, с които се създават права и задължения или се засягат права или законни интереси на физически/ юридически лица, независимо дали те изрично са посочени като адресати. Индивидуалните административни актове могат да се издават от кметове, главни архитекти, ДНСК и други длъжностни лица. Индивидуални административни актове са актове за спиране, забрана за ползване и за премахване на незаконни строежи. Според ЗУТ индивидуалните административни актове имат подготвителен характер, според ЗУТ те нямат адресат (в АПК имат). 

Не всички актове по ЗУТ подлежат на съдебно обжалване.


42. Управление в областта на отбраната 

Закон за отбраната и въоръжените сили – 1995 г. 
Отбрана – система от дейности за укрепване на мира и сигурността, запазване на национални ценности и за поддържане на въоръжените сили, икономиката и населението в готовност за действие както и за действие в условие на кризи и във време на война. Целта на отбраната е защита и запазване на независимостта, суверенитета и териториалната цялост на страната.
>> Създаване на вътрешни и външни политически условия за гарантиране на националната сигурност
>> Защита на населението от природни бедствия, промишлени аварии, катастрофи и опасни замърсявания в страната и чужбина. 

Субекти по осъществяване на отбраната
>> въоръжените сили (българската армия)
>> държавни органи
>> специализирани служби
>> органи на местно самоуправление
>> организации и граждани

Принципи на организиране и функциониране на отбраната:
>> законност – в съответствие с конституцията, законите и международните договори, по които сме страна
>> съчетаване на публичността и оказването на класифицирана информация (държавна служебна тайна)

Управление
>> Общо – осъществява се от НС, МС и президента. МС осъществява общо ръководство на въоръжените сили и ръководи изграждането, подготовката и всестранното осигуряване на въоръжените сили и поддържането им в бойна мобилизационна готовност
>> Специализирано – министърът на отбраната ръководи и отговаря за провеждането на държавната политика в министерството и българската армия. Подпомага се от началник на генералния щаб на българската армия и заместник министър на отбраната. 

Други органи, осъществяващи управление – държавни органи, органите на местно самоуправление, които имат законово задължение да разработват и поддържат готовност за изпълнение план за мобилизация във военно-временен план за превеждане от мирно във военно положение. 

Правни положения
>> положение на война
>> военно положение – преди войната
>> извънредно положение
>> мобилизация


43. Управление в областта на обществения ред 

Обществен ред 
>> действие на обществени места (улици, площади, транспортни средства)
>> действие, свързано с опазване живота, здравето, достойнството на личността
>> действие, свързано с опазване на конституционните свободи и задължения
>> действие, свързано с осигуряването на нормални условия на труд и отдих
>> действие при обществени и природни бедствия, аварии

ЗМВР – 2006 г. Чрез него задачата за опазване на обществения ред се възлага на МВР. Законът извежда като основна задача на МВР именно опазването на обществения ред. По-специално тази функция се възлага на национална служба полиция.
Вътрешна специализирана система:
>> Генерална дирекция
>> Областна дирекция
>> Районни полицейски управления

Правомощия на националната полиция
>> възможност за издаване на административни актове, разпореждания, разрешения, удостоверения
>> извършване на други действия
>> реализиране на принудителни административни мерки
>> реализиране на административно-наказателна отговорност – реализира се чрез налагане на глоба до 2000 лв. 
>> право на призовавания
>> право на проверка за установяване на самоличността
>> право на задържане на лица
>> право на използване на технически средства за явно наблюдаване
>> право на личен обиск
>> право на проверка в жилищни и други помещения
>> право да се използва физическа сила и помощни средства – само като крайно средство
>> използване на оръжие

Закон за движението по пътищата
Закон за контрол над взривните вещества, огнестрелни оръжия и боеприпаси
Закон за българските документи за самоличност

Други административно-правни режими, свързани с опазване на обществения ред:

Закон за събранията, митингите и манифестациите
Закон за администрацията
Закон за местното самоуправление и местната администрация – възлага правомощията на общинските съвети да издават наредби за опазване на обществения ред, както и на кметовете на общините
Закон за чужденците


Впр. 46 Понятие за административен процес (АП-с)

1. Правоприлагащата дейност на администрацията, свръзана с издаването на АА, с тяхното контролиране и изпълнение, ще състави на първо място съдържанието на понятието за АПс. Към понятието следва да отнесем и дейността по решаване на административни спорове, т.е. правораздавателната дейност на определени органи от изпълнителната власт.
Тясното понятие за АП-с се свързва със съществуването или несъществуването на административен спор: „административен процес има там, където е налице спор” (Пискотин).
Шрикото понятие за АП-с се подкрепя от мнозинството учени, според които административният процес представлява съвкупност от определени процесуални правила, на чиято основа се осъществява изпълнителната дейност. Широкото понятие за АП-с следва да бъде споделено. АП-с представлява съвкупност от различни административни производства. В широкото понятие се включват редица видове отделни административни производства, всяко от които със свои особености. Независимо от отова във всяко отделно производство се наблюдават три основни страдия:
А) Издаване
Б) Контрол
В) Изпълнение

2. АП-с като динамичен комплекс от процесуални действия на участващите в него субекти и други участници в процеса разкрива сложно и богато съдържание, подчинено на една единна цел – пълното, навременно и ефективно реализиране на правните отношения, създадени в сферата на изпълнителната дейност.
С оглед на съществуващата правна уредба, АП-с обхваща следните административни производства:
- АДМИНИСТРАТИВНО ПРАВОРАЗДАВАНЕ
- ПРОИЗВОДСТВО ПО ИЗДАВАНЕ НА ИНДИВИДУАЛНИ АДМИНИСТРАТИВНИ АКТОВЕ, по обжалването им по административен ред и тяхното изпълнение
- ПРОИЗВОДСТВО ПО УСТАНОВЯВАНЕ НА АДМИНИСТРАТИВНИ НАРУШЕНИЯ и по изпълнение на наказателните постановления и съдебните решения в административнонаказателния процес.
- ПРОИЗВОДСТВО ПО ИЗДАВАНЕ НА ОБЩИ И НОРМАТИВНИ АДМИНИСТРАТИВНИ АКТОВЕ, както и на други като констативни и удостоверителни актове
- ПРОИЗВОДСТВО ПО РАЗГЛЕЖДАНЕ НА ЖАЛБИТЕ И СИГНАЛИТЕ, ПРЕДЛОЖЕНИЯТА И МОЛБИТЕ на гражданите и организациите и по изпълнение на решенията по тях, установено със Закона за преложенията, сигналите и молбите.
- ДЕЙНОСТТА ПО РАЗГЛЕЖДАНЕ ОТ АДМИНИСТРАТИВНИТЕ ОРГАНИ НА ПРОТЕСТИТЕ И ПРЕДЛОЖЕНИЯТА НА ПРОКУРОРИТЕ, подавани срещу тяхната незаконосъобразна дейност по изпълнение на решенията, взети по тях.

3.АП-с в Р България образува единна система, която обхваща реда и формите за извършване на изпълнителната дейност на държавата. Единният АП-с в този смисъл е реален факт на действащото у нас административно право. Наличието на обективното му съществуване се проявява преди всичко чрез 
а)единния предмет – специфичните обществени отношения; 
б)еднаквата цел – гарантирането на правата и задълженията на всички граждани и организации
в) еднаквите принцпи и начала във всички производства
г) единните методи и средства за неговото осъществяване

47. Принципи на административния процес 

Чл. 4-14 АПК

1) Законност – административните органи действат в рамките на правомощията си, установени от закона; не вредят на държавата и обществото, упражнявайки своите свободи и права;
2) Прилагане на нормативния акт от по-висока степен – ако постановление, правилник, наредба, инструкция или друг подзаконов нормативен акт противоречи на нормативен акт от по-висока степен, се прилага по-високият по степен акт. Международният договор, който е ратифициран, обнародван и влязъл в сила, се прилага, ако закон или подзаконов нормативен акт му противоречи;
3) Съразмерност – административният акт и неговото изпълнение не могат да засягат права и законни интереси в по-голяма степен от най-необходимото за целта, за която актът се издава. 
4) Истинност – актовете на администрацията се основават на действителните факти. Истината се установява по реда и със средствата, предвидени в кодекса;
5) Равенство – всички имат равни процесуални възможности;
6) Служебно начало – административното производство трябва да бъде започнато, проведено и приключено от административния орган; събират се всички необходими доказателства; 
7) Самостоятелност и безпристрастност – по-горестоящ административен орган не може да изземе компетентността на долустоящ орган за решаване на въпрос. Длъжностно лице, заинтересовано от изхода на производството, не може да участва;
8) Бързина и процесуална икономия – процесуалните действия се извършват в срокове, определени от закона, и за най-краткото време, необходимо според обстоятелствата;
9) Достъпност, публичност и прозрачност – органите осигуряват откритост, достоверност и пълнота на информацията в административното производство
10) Последователност и предвидимост – административните органи своевременно огласяват критериите, вътрешните правила при упражняване на оперативната си самостоятелност;
11) Език – производствата се водят на български език. Документи, представени на чужд език, трябва да бъдат придружени с точен превод на български.


48. Субекти, страни и участници в административния процес 
Чл. 15-18 АПК

>> Участници – най-широк кръг лица. Всеки от тях има процесуални права и задължения, които не са еднакви. Това са държавните органи, обществените организации, длъжностни лица, отделни граждани. (административен орган, жалбоподател, свидетел, съд, вещо лице, преводач)
>> Субекти – по-тесен кръг лица. Те имат решаваща роля в процеса. Органи на изпълнителната власт, съдът, прокурорът, гражданите и организациите
>> Страни – най-тесен кръг. Лицата, които са носители на материални права и задължения, отстояват материалните си права и задължения в процеса. Административният орган, прокурорът и всеки гражданин и организация, чиито права, свободи и законни интереси са засегнати от административния акт или от съдебното решение. 

Прокурорът следи за спазване на законността в административния процес като предприема действия за отмяна на незаконосъобразни актове; участва в административни дела; започва или встъпва във вече образувани производства и ако прецени, че това се налага от държавен или обществен интерес.

Колективните административни органи се представляват от своите председатели или от овластени от тях други членове. Едноличните органи действат лично. 
Гражданите и организациите се представляват по закон и по пълномощие по реда на ГПК.


49. Доказателства и доказателствени средства 

Индивидуалният административен акт се издава, след като се изяснят фактите и обстоятелствата от значение за случая. Доказателствата се събират служебно от административния орган, освен в предвидените в Кодекса или в специален закон случаи. Страните оказват съдействие на органа при събирането на доказателства. Когато в специален закон са определени изчерпателно доказателства, които гражданинът или организацията трябва да представят, административният орган няма право да изисква от тях да представят други доказателства. Фактите и обстоятелствата се установяват чрез обяснения, декларации, сведения, писмени и веществени доказателства, заключения на вещи лица.

>> Писмени доказателства. Силата на писмените доказателства се определя съобразно нормативните актове, действали по времето и мястото, където те са съставени.
>> Писмени декларации. Административният орган не може да откаже приемане на писмена декларация, с която се установяват факти и обстоятелства, за които специален закон не предвижда доказване по определен начин или с определени средства. 
>> Сведения от неучастващи в производството лица. Ползва се, когато съществени факти не могат да бъдат установени по друг начин. Дават се писмено.
>> Даване на пояснения от страна в производството – ако това е необходимо и ако специален закон го изисква.
>> Експертиза – когато за изясняване на възникнали въпроси са нужни специални знания в определена област. Вещото лице представя писмено заключение, а административният орган се мотивира в акта, ако реши да не го ползва. 
>> Оглед – само ако случаят не може да се изясни чрез използването на други способи

Ако специален закон изисква съгласието или мнението на друг орган, другият орган отговаря на запитването в 14-дневен срок. Ако не се произнесе в срок, се приема за съгласие от негова страна. 
АПК подтиква административните органи да изразяват становищата си изрично, а не мълчаливо.


Впр. 50 Производство по издаване на индивидуални административни актове

1. Индивидуален административен акт (ИАА) е изричното волеизявление или изразеното с действие или бездействие волеизявление на административен орган или на друг овластен със закон за това орган или организация, с което се създават права или задължения или непосредствено се засягат права, свободи или законни интереси на отделни граждани или организации, както и отказът за издаване на такъв акт. Това е и волеизявлението с което се декларират или констатират вече възникнали права и задължения. ИАА е и волеизявлението за издаване на документ от значение за признаване, упражняване или погасяване на права или задължения, както и отказът да се издаде такъв документ. (чл.21 ал. 1 АПК)

2. Инициативата за започване на производството по издаване на ИАА се осъществява от компетентен орган или по искане на гражданин/организация, а в предвидените от закона случаи – на прокурора, омбудсмана, по-горестоящия друг държавен орган. Производството по издаване на ИАА започва по искане на държавен орган, когато той е сезиран с друго искане за издаване на ИАА.
За започване на производството се уведомяват известните заиснтересовани граждани и организации, освен заявителя.
Искането за издаване на ИАА се подава писмено или устно. Писменото съдържа пълното име и адреса на гражданина/организацията, от която изхожда, естеството на искането, дата и подпис. Административният орган приема устни искания в рамките на времето за работа с посетители, а писмени искания – в рамките на работното си време.

3. Отвод. Не може да участва в производството длъжностно лице, което е заинтересовано от изхода му или има с някои от заинтересованите лица взаимоотношения, поаждащи основателни съмнения в неговото безпристрастие.

4. Доказателства и доказателствена сила. ИАА се издава, след като се изяснят фактите и обстоятелствата от значение за случая и се обсъдят обясненията и възраженията на заинтересованите граждани и организации, ако такива са дадени. Доказателствата се събират служебно от административния орган. Страните оказват съдействие на органа при събирането на доказателства.
4.а) Писмени доказателства се допускат за установяване на всички факти и обстоятелства от значение за производството. Силата на писмените доказателства се определя зъобразно нормативните актове, действали по времето и мястото, където те са съставени.
4.б) Писмени декларации, с които се установяват факти и обстоятелства, за които специален закон не предвижда доказване по определен начин.
4.в) Сведения от неучастващи в производството лица (писмено).
4.г) Призоваване на страна в производството да даде обяснения
4.д) Експертиза
4.е) Оглед

5. Съгласие или мнение на друг орган се изисква, когато специален закон изисква това. Ако другият орган не се произнесе в срок, това се приема като съгласие от негова страна. Въпреки това в 53, ал. 3 АПК подтиква административните органи да изразяват становищата си изрично, а не мълчаливо.

6. Чл. 54. (1) Административният орган спира производството: 
а) в случай на смърт на заинтересован гражданин - страна в производството; б). когато е нужно да се учреди настойничество или попечителство на заинтересован гражданин - страна в производството; в) когато в хода на производството се разкрият престъпни обстоятелства, чието установяване е от значение за издаването на акта; г) когато Конституционният съд е допуснал разглеждането по същество на искане, с което се оспорва конституционосъобразността на приложим закон; д) при наличието на образувано друго административно или съдебно производство, когато издаването на акта не може да стане преди неговото приключване; в тези случаи спирането се постановява след представяне на удостоверение за наличие на образувано производство, издадено от органа, пред който то е образувано; 6. когато страните внесат заявление за сключване на споразумение.
(2) Административният орган не спира производството в случаите по ал. 1, т. 1, 2 и 4, ако спирането може да създаде опасност за живота или здравето на гражданите или да застраши важни държавни или обществени интереси.
(3) При спиране на производството сроковете, предвидени за издаване на акта, спират да текат.
(4) За спирането на производството административният орган съобщава на страните в производството по реда за съобщаване на акта.
(5) Актът за спиране на производството може да се обжалва по реда на глава десета, раздел IV.

7. Срокове за издаване на ИАА. ИАА се издава до 14 дни от датата на започване на производството. Декларативните и коснтативни актове по чл. 21, ал.2 както и документите по ал. 3, се издават в 7 дневен срок.
Когато е необходимо да се съберат доказателства за съществени обстоятелства или да се даде възможност на други граждани и организации да се защитят, актът се издава до 1 месец от започване на производството.

8. Мълчалив отказ и мълчаливо съгласие. Непроизнасянето в срок се смята за мълчалив отказ да се издаде актът. Когато по административен или по съдебен ред бъде отменен мълчаливия отказ, смята се за отменен и изричния отказ, който е последвал преди решението за отмяна.
Непроизнасяването в срок се смята за мълчаливо съгласие в случаите и при условията, предвидени в специални закони.

9. Форма на ИАА
Чл. 59. (1) Административният орган издава или отказва издаване на акта с мотивирано решение. (2) Когато административният акт се издава в писмена форма, той съдържа: 1. наименование на органа, който го издава; 2. наименование на акта; 3. адресат на акта; 4. фактически и правни основания за издаване на акта; 5. разпоредителна част, с която се определят правата или задълженията, начинът и срокът за изпълнението; 6. разпореждане относно разноските; 7. пред кой орган и в какъв срок актът може да се обжалва; 8. дата на издаване и подпис на лицето, издало акта, с означаване на длъжността му; когато органът е колективен, актът се подписва от председателя или от негов заместник.
(3) Устни административни актове, както и административни актове, изразени чрез действия или бездействия, се издават само когато това е предвидено в закон.
При липса на разпоредителната част, където се съдържа волеизявлението на органа, ИАА е нищожен. При липса на мотивите обаче съдебната практика допуска саниране чрез последващото им излагане.

10. Предварително изпълнение
Чл. 60. (1) В административния акт се включва разпореждане за предварителното му изпълнение, когато това се налага, за да се осигури животът или здравето на гражданите, да се защитят особено важни държавни или обществени интереси, при опасност, че може да бъде осуетено или сериозно затруднено изпълнението на акта или ако от закъснението на изпълнението може да последва значителна или трудно поправима вреда, или по искане на някоя от страните - в защита на особено важен неин интерес. В последния случай административният орган изисква съответната гаранция. (2) Предварително изпълнение може да бъде допуснато и след постановяването на акта. (3) Повторно искане на страна по ал. 1 може да се прави само въз основа на нови обстоятелства. (4) Разпореждането, с което се допуска или се отказва предварително изпълнение, може да се обжалва чрез административния орган пред съда в тридневен срок от съобщаването му, независимо дали административният акт е бил оспорен. (5) Жалбата се разглежда незабавно в закрито заседание, като преписи от нея не се връчват на страните. Тя не спира допуснатото предварително изпълнение, но съдът може да го спре до окончателното й решаване. (6) Когато отмени обжалваното разпореждане, съдът решава въпроса по същество. Ако предварителното изпълнение бъде отменено, административният орган възстановява положението, съществувало преди изпълнението. (7) Определението на съда подлежи на обжалване.

11. Съобщаването се осъществява в 3 дневен срок от издаването му на всички заинтересовани лица, вклч. и тези, които не са участвали в производството. Съобщаването се извършва чрез устно уведомяване, което се удостоверява с подпис или чрез отправяне на писмено съобщение.

12. Поправка на очевидна фактическа грешка, допълване и тълкуване. Преди изтичане на срока за обжалване административният орган може да отстрани допуснати непълноти в акта. Решението за допълване подлежи на обжалване. Очевидни фактически грешки подлежат на поправяне и след изтичането на срока за обжалване. 
Тълкуване не може да се иска след като актът е изпълнен.

13. Разпореждания по движение на производството – само в предвидените от АПК или специален закон случаи

14. Необжалваемост
Чл. 64. Административнопроизводствените действия на административния орган по издаване на акта не подлежат на самостоятелно обжалване, освен ако в този кодекс или в специален закон е предвидено друго.
На обжалване подлежи крайният акт на производството, той засяга гражданина или ЮЛ (120, ал 2 КРБ), а не административнопроизводствените действия по издаването на АА.


51. Издаване на общи и нормативни административни актове

Общ административен акт – акт с еднократно действие, с който се създават права или задължения, или непосредствено се засягат права, свободи или законни интереси на неопределен брой лица, както и отказите да се издадат такива актове. Това са ненормативни актове, за които факторите масовост и публичност са определящи.
Издават се по инициатива на компетентния орган или по искане на заинтересованите лица, както и от прокурора, омбудсмана, по-горестоящия или друг държавен орган. Общите административни актове се отнасят до големи групи или категории лица, които са определени качествено чрез техните общи характеристики, а тези общи характеристики е възможно да са обединили тези групи лица в организации, които представляват и защитават техните интереси в съответната област. 
Производството по издаване на общи административни актове се предхожда от изработването на проект. Откриването на производството се оповестява публично. Заинтересованите лица и техните организации имат право на достъп до цялата информация, която се съдържа в преписката по издаване на общия административен акт. 
Формите на участие на заинтересованите лица в производството по издаване на акта са:
>> писмени предложения и възражения
>> участие в консултативни органи, подпомагащи издаващия акта орган
>> участие в заседания на издаващия акта орган, когато той е колективен
>> обществено обсъждане

Поради широкия кръг неопределен брой лица, които могат да бъдат засегнати от общия административен акт, АПК е предвидил подробни правила за защита на лица, които не живеят в България (чл. 70). Административната процедура за участие в производството по издаване на административния акт трябва да бъда достъпна за заинтересованите лица в съответната държава при условия на взаимност. 
Има случаи, в които актът трябва да бъде издаден неотложно – например за да се предотврати или преустанови нарушение, свързано с националната сигурност и обществения ред, за да се осигури живота и здравето на гражданите и т.н. Въпреки неотложността на производството, задължението за публично уведомяване за съображенията за издаване на акта остават. В тези случаи в хода на изпълнението на акта се оповестяват съображенията за издаването на общия административен акт. 

Приетият акт се оповестява публично. Общите нормативни актове могат да се оспорват по административен ред пред по-горестоящ административен орган и по съдебен ред. 

Нормативните административни актове са подзаконови административни актове, които съдържат административноправни норми, отнасят се до неопределен и неограничен брой адресати и имат многократно правно действие. 
Издаването на нормативен административен акт по прилагането на подзаконов нормативен акт от по-висока степен трябва да бъда внимателно съобразено с йерархията на нормативните актове в административното право. Логиката на йерархията на нормативните актове, пренесена към издаването на подзаконовите нормативни актове, означава че подзаконовият нормативен акт винаги е с по-ниска степен от тази на нормативния акт, по прилагането и изпълнението на който се издава. Нормативните административни актове се издават от изрично овластени от К или закон органи. За всеки нормативен административен акт се изготвя проект. Компетентният орган изпраща проекта за становища и предложения на съответните заинтересовани органи и организации или го оповестява публично в средствата за масово осведомяване или по друг подходящ начин. 
Текстът на нормативния административен акт, както и приемането му се удостоверяват:
1) при постановления на МС – от министър-председателя
2) при другите нормативни актове – от органа, който ги е издал, а когато органът е колективен – от неговия председател.
След обнародване в ДВ. Актовете на общинските съвети се разгласяват чрез местните печатни издания или по друг подходящ начин. Нормативните административни актове могат да се оспорват пред съд изцяло или е отделни техни разпоредби.


Впр. 52 Оспорване на административни актове по административен ред

1. А) Обща характеристика
Правно-техническият термин „оспорване”, който АПК възприема, обхваща атакуването на един АА от две посоки – чрез жалба (на заинтересованите лица) и чрез протест (на прокурорските органи). По своя характер това е едно спорно производство, което може да постави както въпросът за законосъобразност, така и въпросът за правилност на АА. Спорът се води в самите предели на администрацията, без да напуска нейните граници.
Административното оспорване като подфаза има евентуален характер т.е. то не е задължителното.
АА могат да се оспорват пред една единствена инстанция [едноинстанционно]– това е непосредствено по-горестоящия админ. орган. 
Б) Приложимост на производството
- Админстративното оспорване по реда на АПК не обхваща абсолютно всички АА. В неговия обхват влизат изндивидуалните и общите (без нормативните АА).
- От оспорване по този ред се изключват следните актове на държавни органи: (1) на Президента на РБ и на председателя на НС; (2) на Министерски съвет, министър-председателя, зам. мин-предс., министрите и ръководителите на други ведомства и органи, непосредствено подчинени на МС; (3) на управителя на БНБ и председателя на Сметна палата; (4) на ВСС; (5) на областните управители.
- Съгласно 82, ал. 1, т.6 АПК от обхвата на административното оспорване се изключват и актовете „за които специален закон е предвидено оспорване направо пред съд”. Т.е. важи така наречената „специална клауза” за съдебно оспорване.
- Изключва се приложението на АПК и когато специален закон съдържа специални производствени правила относно оспорването по административен ред (чл. 2, ал 1).

2. Образуване на производството
2.1. Субекти на производството – това са „заинтересованите лица”, както и „прокурорът” (чл 83), който се интересува от обективното съответствие на АА със закона. Спорът е в самата сфера на държавно управление.

2.2 Основания за оспорване - свързани със изискванията за законосъобразност на АА:
а) ако не е издаден от компетентен орган
б) ако не е спазена установената от закона форма
в) ако не са спазени процесуалноправните разпоредби за издаването му
г) ако няма съответствие с материалноправните разпоредби
д) ако не отговаря е спазена с целта на закона

2.3 Правно-технически средства за образуване на производството са жалба и протест.
а) Чл. 85. (1) Жалбата и протестът трябва да са написани на български език и да съдържат: 
1. трите имена и адреса, телефон, факс и електронен адрес, ако има такъв - за българските граждани, съответно името и длъжността на прокурора, номера на телефона, факса или телекса, ако има такъв;
2. трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв;
3. фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес;
4. акта, който се оспорва, и органа, който го е издал;
5. органа, до който се подава;
6. възраженията и тяхното основание;
7. искането;
8. подпис на подателя.
(2) С жалбата или протеста може да се поиска събирането на доказателства, на които се основават исканията в тях, или да се вземат предвид факти и обстоятелства, които не са били съобразени от административния орган при издаването на акта или са настъпили след издаването му.
(3) В производството пред по-горестоящия административен орган могат да се събират всички доказателства, които са относими към искането и не са били представени пред органа, издал оспорения административен акт.
б) Чл. 86. Към жалбата или протеста се прилагат: 
1. пълномощно, когато жалбата се подава от пълномощник;
2. удостоверение за регистрацията и актуалното състояние на търговеца или юридическото лице;
3. документ за платена държавна такса, когато се дължи такава;
4. преписи от жалбата или протеста и писмените доказателства за останалите страни.

Посочените реквизити имат задължителен характер
Установеният срок за тяхното подаване е кратък – 14-дневен от съобщаването на изададения административен акт на заинтересованите лица (84, ал. 1) и едномесечен – при наличието на мълчалив отказ или мълчаливо съгласие, като във втория случай започва да тече от изтичането на срока, в който административният орган е бил длъжен да се произнесе.

За сериозно несъответствие със законните изисквания, водещо до оставяне на жалбите и протестите без разглеждане се считат случаите, когато те са:
- Неподведомствени на по-горестоящия админ. орган;
- Подадени след установения срок
- Подадени от подател, който няма интерес от обжалването
Жалбата или протеста остават без разглеждане в хипотезата на т.4, чл. 88, ал.1: когато „подателят писмено оттегли жалбата или протеста”.
Във всички останали случаи извън тези по чл. 88, ал. 1, нередовността на жалбата или протеста, поради своята по-малка тежест ще бъде коригирана. За целта на подателите се изпраща съобщение за „отстраняване на допуснатите нередности”. Това следва да се извърши в седемдневен срок от получаване на съобщението.

3. Забрана за изпълнение на акта
Издаденят АА по принцип не може да се изпълнява веднага. Законната възможност да бъде оспорен веднага го прави нестабилен. 1) тя съществува в 14 дневен/1 месечен срок за оспорване. 
Чл. 90. (1) Административните актове не се изпълняват, преди да са изтекли сроковете за тяхното оспорване, а при подадена жалба или протест - до решаването на спора от съответния орган. 
(2) Това правило не се прилага, когато:
1. всички заинтересовани страни писмено поискат предварително изпълнение на акта;
2. със закон или с разпореждане по чл. 60 е допуснато предварително изпълнение на акта.
(3) В случаите по ал. 2, т. 2 по-горестоящият административен орган по искане на оспорващия може да спре предварителното изпълнение, ако то не се налага от обществения интерес или би причинило непоправима вреда на засегнато лице.

4. Право на отзив. Тъй като оспорването на АА преминава през админ. орган, издал акта (жалбата или протестът се подават чрез него) на този орган се предоставя възможност да го преразгледа т.е. да упражни самоконтрол. Отзивът се извършва в 7-дн. срок, а когато органът е колегиален – 14 дн. от получаването на жалбата или протеста. Тук той може да бъде оттеглен, отменен или изменен или да бъде издаден съответният акт, ако е било отказано издаването му (чл. 91, ал.1 )

5 Компетентен контролен орган
Чл. 93. (1) Компетентен да разгледа жалбата или протеста е непосредствено по-горестоящият административен орган, на който е подчинен органът, издал оспорения акт. (2) Административните актове на кметовете на кметства и на райони се оспорват пред кмета на общината. (3) Административните актове на специализираните изпълнителни органи на общината се обжалват пред кмета на общината. (4) Административните актове на кметовете на общини се оспорват пред областния управител. (5) Отказът на организация да издаде административен акт може да се оспори пред съответния административен орган съобразно естеството на въпросите, във връзка с които е оспореният акт.
Чл. 94. В сложни от фактическа или правна страна случаи компетентният да разгледа жалбата или протеста орган може да назначи комисия за проучване и разглеждане на случая. Комисията се състои най-малко от трима членове, от които един с юридическо образование и двама специалисти от съответната област, като поне един от специалистите е лице, което не работи в съответната администрация.
Комисията изготвя мотивирано писмено становище в 14-дн. срок относно законосъобразността и правилността на оспорения АА. Становището на комисията няма задължителен характер. 
Изслушването също се прилага в по-сложни случаи: Чл. 96. Заинтересованите лица могат да бъдат изслушани от компетентния да разгледа жалбата или протеста орган в разумен срок. За изслушването се съставя протокол.

6. Произнасяне на контролната инстанция
Установеният срок за произнасяне е кратък – 14-дн. за едноличен орган и 1-месечен за колегиален, като започва да тече „от получаването на преписката” (97, ал. 1). Произнасянето става винаги с решение, което трябва да бъде мотивирано. Контролното решение може да бъде както по отношение на законосъобразността на АА, така и по отношение на неговата целесъобразност. Това решение има контролно-отменителен характер.
АА може да бъде обявен за нищожен, да бъде отменен изцяло или отчасти или жалбата/ протестът да бъдат отхвърлени като неоснователни. Обявяването на един АА за нищожен е нов процесуален момент предвиден в АПК.
Цялостната и частичната отмяна е налице при друга форма на недействителност на АА – унищожаемост. Незаконосъобразността е в по-малка степен и позволява част от последиците на акта да бъдат запазени. „Отмяната” за разлика от обявяването може да засегне целесъобразността на АА. 

7. Действия на административния орган след произнасянето
Производството не приключва с произнасянето на контролната инстанция, необходимо е да се уведомят заинтересованите лица за естеството на произнасянето. От тук насетне се очертават следните процесуални възможности:
1) Приключване на процеса, когато актът е обявен за нищожен
2) Продължаване на процеса, когато произнасянето е с решение по същество (или отмяна), което може да се оспорва за законосъбразност пред съда
3) Продължаването на процеса, когато произнасянето е с решение, с което жалбата или протестът се отхвърлят като неоснователни, и с което всъщност административният акт се потвърждава. Последният подлежи на оспорване пред съда
4) Продължаване на процеса, когато е налице непроизнасяне, т.е. компенетният да разгледа жалбата или протеста орган не се е произнесъл в законовия срок.


53. Възобновяване на производства по издаване на административни актове

Да се възобнови едно административно производство означава да се постави отново за решаване въпрос, вече разрешен в хода на приключило производство с влязъл в сила и станал необжалваем административен акт. То е своеобразно продължаване на административното производство, поставяне наново на материалноправните въпроси, които са били основен предмет на производството и са решени с издадения административен акт. Може да се касае и за акт с отрицателно съдържание – отказ. 
Чл. 99 от АПК постановява, че влязъл в сила индивидуален или общ административен акт, който не е бил оспорен пред съда, може да бъде отменен или изменен от непосредствено по-горестоящ административен орган, а ако актът не е подлежал на оспорване по административен ред – от органа, който го е издал, когато:
>> съществено е нарушено някое от изискванията за законосъобразността му
>> се открият нови обстоятелства или нови писмени доказателства от съществено значение
>> по надлежния съдебен ред се установи престъпно деяние от страната, на нейния представител или на административния орган
>> административният акт е основан на документ, който по надлежния ред е признат за подправен
>> същият административен орган по същия въпрос и на същото основание е издал по отношение на същите лица друг влязъл в сила административен акт, който му противоречи
>> страната е била лишена от възможността да участва в административното производство
>> ако е установено нарушение на Конвенцията за защита на правата на човека и основните свободи

Възобновяването се извършва по инициатива на административния орган или по предложение на съответния прокурор или на омбудсмана, а в останалите случаи по чл. 99 – по искане на страна в производството. Възобновяването на административното производство може да поиска и лице, спрямо което административният акт има сила, макар и то да не е било страна в производството. 

Възобновяването на производството в първата хипотеза (нарушено е някое от изискванията за законосъобразност) на чл. 99 може да се направи в едномесечен срок от влизането на акта в сила. В останалите хипотези то може да се направи в тримесечен срок. 

Актът може да бъде отменен или изменен от непосредствено по-горестоящия административен орган. Когато обаче актът не е подлежал на оспорване по административен ред, той може да бъде отменен или изменен от органа, който го е издал. В случая, когато същият административен орган по същия въпрос и на същото основание е издал по отношение на същите лица друг влязъл в сила административен акт, който противоречи на втория акт, отменя се назаконосъобразният административен акт. 
Издаденият при възобновяване на производството нов административен акт, съответно отказът да бъде издаден актът, може да се оспори по реда, установен в Кодекса.



54. Производства по предложения и сигналите

Според чл. 107, ал. 3 предложения могат да се правят за усъвършенстване на организацията и дейността на органите по ал. 1 или за решаване на други въпроси в рамките на компетентността на тези органи. Същността на предложенията е очертана в три насоки:
>> проблемът може да се отнася до усъвършенстване организацията на съответните органи, например да се увеличи или намали щатният им състав
>> да засяга дейността им като например увеличаване на приемното работно време
>> да се отнася до решаването на други въпроси, които са в рамките на компетентността на съответните органи, например предложение до общинския съвет за подобряване на уличното осветление
Предложенията не са задължително с критично съдържание.

Според чл. 107, ал. 4 сигнали могат да се подават за злоупотреби с власт и корупция, лошо управление на държавно и общинско имущество или за други нецелесъобразни действия или бездействия на административни органи и длъжностни лица в съответните администрации, с които се засягат държавни или обществени интереси, права или законни интереси на други лица. 
Всички такива действия или бездействия имат отрицателен оттенък. Те дават основание да бъде сигнализиран съответният орган. 
Организацията на работата с предложенията и сигналите трябва да е задължително правно регламентирана. Установява се и принципът на задължителност на разглеждането им. АПК вменява в задължение на съответните компетентни органи законосъобразното и обективно решаване на поставените проблеми. Има забрана за преследване заради подаването на предложения и сигнали по реда на АПК. 

С подаването на предложението и сигнала възниква административнопроцесуално отношение, в което от една страна са субектите, които образуват производството, подавайки предложението или сигнала. Това са гражданите, организациите и омбудсманът. От друга страна са субектите, до които се подават, т.е. съответните административни органи. Не е необходимо да се обосновава личен или пряк интерес при подаването. Не се изисква някаква специална форма. Подават се лично или чрез упълномощен представител, по телефон, телеграф, телекс, факс или електронна поща. Всички подадени предложения и сигнали се регистрират. 

Не се образува производство, ако сигналите и предложенията са анонимни. Друга хипотеза за необразуване на производство, важаща само за сигналите, е когато те се отнасят до нарушения, извършени преди повече от две години. Третият случай е при подадени предложения или сигнали до некомпетентен орган, последният не образува производство, а ги препраща по компетентност не по-късно от 7 дни от постъпването им. 

Компетентният орган трябва да се произнесе с решение. Като ограничение следва да се приема забраната сигналите да се решават от органите или длъжностните лица, срещу които са подадени предвид тяхната заинтересованост. Преди решението е нужно да се изясни изцяло случая, а гражданите и организациите дължат активно съдействие. Изключение от това правило са случаите, в които това може да увреди техните права или законни интереси. 

Предложенията се правят пред органите, компетентни да решат поставените проблеми – решението се взема най-късно 2 месеца от постъпването на предложението. То не подлежи на обжалване. 
Сигналите задължително се подават до по-горестоящите органи – тези, които непосредствено ръководят и контролират органите и длъжностните лица, за чиито незаконосъобразни или нецелесъобразни действия се съобщава. Сигналът няма суспензивен ефект, т.е. той не спира изпълнението на съответния акт или извършването на определена дейност. 
Ако с решението си органът уважи сигнала, той взема незабавно мерки за отстраняване на допуснатите нарушения и нередности, за което уведомява всички заинтересовани лица. Ако не го уважи, производството се приключва, а решението не подлежи на обжалване. Срокът за изпълнение на решението по сигнала е едномесечен, като при особено важни причини може да бъде продължен с не повече от два месеца.

Впр. 55 Оспорване на индивидуалните административни актове пред първа съдебна инстанция

1. ИАА могат да се оспорват пред съда по отношение на тяхната законосъобразност. Предмет на оспорване са ИАА по смисъла на чл. 21 АПК. АА могат да бъдат оспорени изцяло или в отделни техни части. Съдът се произнася само по тези части от ИАА, които са били оспорени. Чл. 145, ал. 2 АПК регламентира кои ИАА могат да бъдат оспорени пред първата инстранция на съда.
1.1 Първоначалният ИАА, включително отказът да се издаде такъв акт. Не подлежат на съдебно обжалване АА, с които непосредствено се осъществяват външната политика, отбраната и сигурността на страната, освен ако в закон не е предвидено друго.
1.2 Актът на по-горестоящ админ. орган, с който е отменен или изменен първоначалния ИАА. Ако обаче с акта си горестоящият орган е отхвърлил жалбата или протеста и е оставил в сила първоначалния ИАА, пред съда се оспорва не актът на горестоящия орган, а първоначалния АА.
1.3 Решенията по искания за издаване на документи от значение за признаване, упражняване или погасяване на права или задължения. Незаконосъобразните откази за извършване на административни услуги, както и решенията за издаване на документи подлежат на съдебен контрол.
1.4 На оспорване пред съд подлежат също така редица други актове и действия на администрацията като: отказите за разглеждане на искане за издаване на АА; неоснователни действия и бездействия на администрацията; изпълнението на АА; исковете за обезщетение за вреди причинени на граждани или юридически лица от незаконни актове; действия или бездействия на админ. органи и длъжностни лица. 
Чл. 146. Основанията за оспорване на административните актове са: 
1. липса на компетентност
Материална, териториална и лична
Изключение са случаите, когато е законово допустимо упражняването на „чужда компетентност”.
2. неспазване на установената форма
Когато АА се издава в писмена форма, той трябва да съдържа изчерпателно посочените реквизити по чл. 59, ал. 2 АПК. Липсата на установена форма правно и практически се приравнява на липса на волеизявление и това води до нищожност на акта.
3. съществено нарушение на административнопроизводствени правила;
4. противоречие с материалноправни разпоредби;

2. Право на оспорване
Според АПК (чл. 147) право да оспорват АА имат гражданите и организациите, чиито права, свободи или законни интереси са нарушени или застрашени от него или за които той поражда задължения. Правото на съдебна защита на гражданите и ЮЛ срещу всички АА, които ги засягат е прогласено в чл. 120, ал. 2 КРБ. Заинтересовано лице е лицето, което има правен интерес от оспорването на акта. Този интерес трябва да бъде а) правен – да са засегнати законни орава, свободи, интереси и задължения, предвидени в закона; б) пряк; в) личен. За прокурора не важи изискване това пряк и личен правен интерес.

3. Ред и форма на оспорването
3.a) АПК в чл. 148 регламентира незадължителността на обжалване по административен ред като изборност на ред за оспорване. Жалба/протест до съда може да се подаде и без АА да е бил оспорван по админ. ред.
3.б) Чл. 150. (1) Жалбата или протестът се подава в писмена форма и трябва да съдържа: 
1. посочване на съда;
2. трите имена и адрес, телефон, факс и електронен адрес, ако има такъв - за българските граждани, съответно името и длъжността на прокурора, номера на телефона, факса или телекса или електронен адрес, ако има такъв;
3. трите имена и адрес, личния номер - за чужденец, и адреса, заявен в съответната администрация, телефон, факс и електронен адрес, ако има такъв;
4. фирмата на търговеца или наименованието на юридическото лице, изписани и на български език, седалището, последния посочен в съответния регистър адрес на управление и електронния му адрес;
5. означение на обжалвания административен акт;
6. указание в какво се състои незаконосъобразността на акта;
7. в какво се състои искането;
8. подпис на лицето, което подава жалбата или протеста.
(2) В жалбата или протеста оспорващият е длъжен да посочи доказателствата, които иска да бъдат събрани, и да представи писмените доказателства, с които разполага.
Чл. 151. Към жалбата или протеста се прилагат: 
1. удостоверение за съществуването и представителството на организация - жалбоподател;
2. пълномощно, когато жалбата се подава от пълномощник;
3. документ за платена държавна такса, ако такава се дължи;
4. преписи от жалбата или протеста, от писмените доказателства и от приложенията според броя на останалите страни.
3.в) ИАА могат да се оспорят в 14-дн. срок (1 месец при мълчалив отказ и мълчаливо съгласие)
Сроковете за обжалване могат да бъдат удължавани (става служебно) и възстановявани (става от съда). Удължаване: 1)Когато в АА или съобщението за неговото издаване не е указано пред кой орган и в какъв срок може да се подаде жалба, съответният срок за обжалване се удължава на два месеца; 
2) Когато в АА или в съобщението за неговото издаване погрешно е указано, че той не подлежи на обжалване, сроковете за подаване на жалба се удължават с 6 месеца.
3.г) Жалбата/протестът се подават чрез органа, чийто акт се обжалва – чрез админ. орган, който е издал обжалвания акт.

4. Делото пред съда
4.1 Компетентен съд. На административните съдилища са подсъдни всички административни дела с изключение на тези, подсъдни на ВАС. Това са
4.1.1 оспорванията срещу подзаконовите нормативни актове, освен тези на общинските съвети;
4.1.2 оспорванията срещу актовете на МС, мин-предс., зам. мин-предс. и министрите
4.1.3 оспорванията срещу решения на ВСС
4.1.4 оспорванията срещу актове на БНБ
4.1.5 касационни жалби и протести срещу първоинстанционни съдебни решения
4.1.6 частни жалби срещу определения и разпореждания
4.1.7 молби за отменяне на влезли в сила съдебни актове по административни дела
4.1.8 оспорвания срещу други актове, посочени в закон

4.2 Състав на съда. Административният съд разглежда делото в състав от един съдия, ВАС – трима съдии.
4.3 Образуване и ход на делото. След постъпване на жалбата/протеста с цялта преписка в компетентния съд председателят на съда, негов заместник или председателят на отделението образуват административното дело. Съдия-докладчик насрочва делото в срок не по-дълъг от два месеца от постъпването на жалбата в съда
Съдът извършва проверка на допустимостта на жалбата/протеста. 
Чл. 159. Жалбата или протестът се оставя без разглеждане, а ако е образувано съдебно производство, то се прекратява, когато: 
1. актът не подлежи на оспорване;
2. оспорващият е неправосубектен;
3. оспореният административен акт е оттеглен;
4. оспорващият няма правен интерес от оспорването;
5. оспорването е просрочено;
6. по оспорването има влязло в сила съдебно решение;
7. има образувано дело пред същия съд, между същите страни, на същото основание;
8. оспорването бъде оттеглено или бъде извършен отказ от него.

4.4 Страни по делото са оспорващият, органът, издал АА, както и всички заинтересовани лица. Съдът конститутиеа страните служебно. 
4.5 Отлагане на делото е допустимо в определени от АПК условия.
Чл. 139. (1) Съдът отлага делото, ако страната и пълномощникът й не могат да се явят поради препятствие, което страната не може да отстрани. В тези случаи следващото заседание се насрочва не по-късно от три месеца. (2) При повторно искане от същата страна делото може да бъде отложено по изключение само на друго основание, ако с оглед на всички обстоятелства съдът прецени, че не е налице злоупотреба с право.

4.6 Доказване. Доказателствата се възпроизвеждат в процеса посредством доказателствените средства, предвидени и уредени в АПК (чл.39-52, чл. 14, чл. 171) .АПК разпореди няколко основни положения, които определят ролята на съда при доказването:
4.6.1 Тежестта на доказване, че АА е законосъобразен пада върху тези страни в процеса, за които оспореният АА е благоприятен
4.6.2 Страните са длъжни да съдействат за установяване на истината
4.6.3 Пред съда имат сила доказателствата, събрани редовно в производството пред админ. орган.
4.6.4 Съдът може да събира нови доказателства само по искането на страните
4.6.5 Съдът действа служебно в следните случаи:
- съдът може да назначава служебно вещи лица, оглед или освидетелстване
- съдът е длъжен да съдейства на страните за отстраняване на формални грешки и неясноти в изявленията им и да им указва, че за някои обстоятелства не е нужно да сочат доказателства
- съдът може да разпита отново свидетелите и вещите лица са, само ако намери за необходимо да ги изслуша непосредствено.

4.7 Съдът извършва съдебна проверка на законосъобразността на оспорения АА.
4.8 Правомощия на съда при решаване на делото
4.8.1 Съдът обявява АА за нищожен, когато в процеса за отмяна установи, че обжалваният като унищожаем АА всъщност е нищожен, или когато е било искано обявяването му за нищожен
4.8.2 Съдът отменя изцяло обжалвания акт, когато нарушенията за изискване на законност засягат целия АА
4.8.3 Съдът отменя АА отчасти, когато е налице частична недействителност на акта; останалата неопорочена част на акта остава в сила и поражда съответните правни последици
4.8.4 Съдът изменя АА, когато актът или част от него са незаконосъобразни, съдът ги отменя и ги заменя с друго съдържание
4.8.5 Съдът отхвърля оспорването, когато то се е оказало неоснователно, а и когато съдът служебно не е установил други, непосочени от оспорващия, основания на оспорения АА

Когато не се е произнесъл по цялото оспорване съдът по свой почин или по искане на страна по делото постановява допълнително решение.
Вместо с решение админ. спор може да завъши със споразумение пред съда, сключено в писмена форма. То следва да съдържа: обозначане на съда, пред който е сключено, дата на сключване, страни, предмет и съдържание на споразумението, бележка за изчитането му и подписи на страните, както и име и подпис на съдията.
Съдът потвърждава сключеното пред него споразумение с определение. Споразумението има сила на съдебно решение.



56. Оспорване на общи и нормативни административни актове пред първа съдебна инстанция

Общи административни актове
Право на оспорване имат прокурорът и лица, които имат правен интерес. Това са заинтересовани лица – всички лица и организации, чиито права и свободи или законни интереси са нарушени или застрашени от административен акт, или за които той поражда задължения. 
Основанията за оспорване на общите административни актове са в чл. 146 от АПК (липса на компетентност; неспазване на установената форма; съществено нарушение на администрстивнопроизводствени правила; противоречие с материалноправни разпоредби; несъответствие с целта на закона). Откриването на производството се оповестява публично. Общите административни актове могат да се оспорят в едномесечен срок от съобщението за издаването им (адресиран до всички лица, които не са участвали в производството по издаване на съответния акт) или в 14-дневен срок от отделните съобщения до лицата, участвали в производството пред административния орган (отделните заинтересовани лица или организации, които са участвали в производството). 

Ако оспорването е редовно, съдът в едномесечен срок го съобщава чрез обявление в ДВ. Оспорването не спира изпълнението на общия административен акт. Страни по делото са оспорващият и органът, издал общия административен акт. В делото по оспорване оспорващият не може да оттегли оспорването или да се откаже от него изцяло или отчасти, защото общият административен акт се отнася до неопределен брой лица. Съдът се произнася с решение. Ако в него актът е обявен за нищожен, отменен или изменен, има действие по отношение на всички. 

Нормативни административни актове
АПК не се прилага за актовете 
>> на НС и на президента; 
>> с които се упражнява законодателна инициатива;
>> се създават права и задължения за органи или организации, подчинени на органа, издал акта, овен ако с тях се засягат права, свободи и законни интереси на граждани или юридически лица. 
Могат да се оспорват цели нормативни актове или отделни техни части. Обжалват се само влезли в сила нормативни актове. Могат да се оспорват САМО по съдебен ред. 
Основанията за оспорване са посочени в чл. 146. 

Ако бъде отменен нормативният акт в изпълнение на който е бил издаден подзаконов нормативен административен акт, то последният остава без правно основание и действието му следва да бъде прекратено. 

Право да оспорват подзаконов нормативен акт имат гражданите, организациите и органите, чиито права, свободи и законни интереси са засегнати или могат да бъдат засегнати от него, или за които той поражда задължение. Оспорването става с жалба или протест по реда, предвиден за оспорване на индивидуални административни актове с някои различия както следва:
>> АПК предвижда безсрочност на оспорването – без ограничение във времето
>> жалбата или протестът се подават чрез орган, издал оспорения акт, но органът няма задължението да прилага списък на страните в производството по издаването на административния акт, когато препраща жалбата заедно с преписката на съда. 
Според чл. 187, ал. 2 от АПК последващо оспорване на подзаконов нормативен акт на същото основание е недопустимо. 
Подзаконовите нормативни актове се оспорват пред ВАС или пред АС в зависимост от автора им. Оспорват се пред ВАС, който разглежда делото в състав от 3 съдии; актовете на общинските съвети се оспорват пред съответния административен съд, който разглежда делото в състав от 3 съдии. 
Оспорването не спира действието на подзаконовия нормативен акт, освен ако съдът постанови друго. Ако намери за необходимо, съдът може да спре действието на подзаконовия нормативен акт или на част от него. В тези случаи съдът се произнася с определение за спиране действието му. 
Ако оспорването е редовно, съдът в 1-месечен срок го съобщава чрез обявление в ДВ. 
Страни по делото са оспорващият и органът, издал подзаконовия нормативен акт. Всеки, който има правен интерес, може да се присъедини към оспорването. Съдът се произнася с определение по молбата за присъединяване или встъпване. 
Делото се разглежда с участието на прокурор. 
Съдът се произнася само по тези части от акта, които са предмет на жалбата или протеста. Ако той установи нарушение на законосъобразността на други разпоредби, не може да ги отмени ако няма изрично искане от жалбоподателя за това. 
Съдът може да обяви нищожност, да го отмени изцяло или частично или да отхвърли оспорването. Съдът не може да измени оспорения нормативен акт, защото приемането на определен вид нормативен акт е изрична компетентност на точно определен административен орган и не може да бъде иззета от съда. Компетентният административен орган не може да приеме наново или да измени нормативния акт само въз основа на решението на съда. Компетентният орган приема нов акт в ново самостоятелно производство. 
Когато влезе в сила съдебно решение, с което се обявява нищожност или се отменя актът, то се обнародва. Съдебното решение има действие по отношение на всички. Подзаконовият нормативен акт се смята за отменен от деня на влизането в сила на съдебното решение.


57. Оспорване на индивидуални административни актове пред съд на основата на специална клауза

Някои категории административни актове не могат да бъдат обжалвани пред съд въз основа на общата клауза (по АПК). Това не означава, че те изобщо са забранени за обжалване – те също се обжалват пред съд или юрисдикция, но по специален ред, предвиден в специален закон. 
Това е общото правило, от което има изключения за конкретни административни актове. Тези изключения се допускат от закона поради особености на административните актове и на съдържанието му или пък на зависимост от органите, които ги издават. В случая от гледна точка на административния процес оспорването на индивидуалните административни актове на основата на специалната клауза означава, че в законите, които уреждат административния процес – основно АПК и ЗАНН, съществуват изключения. Те са свързани със специални правила, които се отнасят до оспорването на отделни категории административни актове пред съд/ друг правораздавателен орган. 

Особеностите при приложението на специалната клауза са в няколко насоки. 
>> По отношение на органите, пред които се развива това производство. 
Общата клауза е намерила своето нормативно регулиране в АПК и в ЗАНН. Тук контролната дейност се осъществява само от съдилища (АПК – административните съдилища и ВАС в съответствие с подсъдността; ЗАНН – районния/ окръжния/ административния съд). 
Специалната клауза в подсъдността има особености. Съдебният надзор се осъществява от съдилищата, но част от актовете подлежат на контрол на т. нар. особени юрисдикции (звена и структури, които са в системата на изпълнителната власт). Когато пред тях се постави за решаване правен спор, то тогава те, решавайки правния спор, действат като особени юрисдикции или като административни юрисдикции. В дейността им са характерни няколко особености: решава се правен спор, има две страни, които са самостоятелни помежду си и по отношение на решаващия орган. Пред особената юрисдикция се развива състезателно производство и то приключва с акт на особената юрисдикция, която наподобява решенията и определенията на съдилищата. За решенията на особените юрисдикции е характерно, че имат особена юридическа характеристика, която е присъща на съдебните решения (силата на присъдено нещо). Обхватът на преценка има особености – при оспорване на правилата по общата клауза, това става само по законосъобразността, а при оспорване по специалната клауза съдилищата правят преценка само по законосъобразност, а особените юрисдикции преценяват административния акт основно по законосъобразност, но в отделни случаи и по правилност. Правило при специалната клауза е, че жалбата няма суспензивен ефект (изпълнението продължава, освен ако решаващият орган не постанови друго). В АПК е възприет друг принцип – жалбата има суспензивен ефект, освен ако особени обстоятелства не налагат предварително изпълнение. За специалната клауза е характерно, че решаващият орган – съд или юрисдикция – действа по същество. 
>> По отношение на контрола на съдебните решения/ решенията на особените юрисдикции на специална клауза има няколко особености: няма уредба на контрола върху решенията на особените юрисдикции. В някои случаи ВАС приема за разглеждане решение на особените юрисдикции, тъй като ги приема за административни актове. Съдилищата прилагат процедурата по ГПК. Пример за особена юрисдикция е Комисията по дискриминацията, Отделът по споровете в патентното ведомство.


58. Касационно производство

Касационното производство в административния процес е второинстанционно производство. Това е редовен способ за контрол върху съдебните актове на първоинстанционния съд. Касационното производство е редовно съдебно производство, което е елемент от дейността на съдилищата по надзора върху административните актове. Касация означава анулиране. Това е последното редовно произнасяне в административния процес. 

Субектите на касационното производство са в чл. 210 на АПК. Те са групирани в 3 групи: 
1) страните по делото, когато решението е неблагоприятно за тях
2) лица, спрямо които решението има сила, не са участвали в делото, но решението е неблагоприятно за тях
3) главният прокурор и заместника му при ВАП. 
Те могат да подават касационен протест. Основното в чл. 210, ал. 1, 2 е, че ако решението е неблагоприятно за съответната страна, това означава, че то води до ограничения, стеснения, лишения, които накърняват правната сфера на лицето, до което се отнася съдебното решение. Неблагоприятността е фактор, който обуславя възникването на правото на касационно оспорване. Тя обосновава възможността на страни или лица да възразят включително и чрез касационна жалба срещу неблагоприятно съдебно решение. Законодателят не разделя в случая лицата на участвали и неучаствали в производството. Той им дава възможности за касационна жалба така или иначе. Законът определя в чл. 211 и 217 подсъдността (ВАС действа в 3 или 5-членен състав в зависимост от това какво решение се оспорва пред него). 

Касационните основания са уредени в чл. 209 на АПК. Те са 3:
>> когато решението е нищожно
>> когато е недопустимо
>> когато е неправилно поради нарушение на материален закон или съществено нарушаване на процесуалните правила или необоснованост.
Нищожно е решението, при което не са спазени основни изисквания (по отношение на съдебния състав). 
Недопустимо е това решение, което е излязло извън пределите на сезирането или е поставено при отказ от оспорване или при нередовност на жалбата. Недопустимо е и това съдебно решение, при което правото на оспорване не е упражнено по надлежния ред. 
Законът определя формата и съдържанието на жалбите и протестите. При неспазване те се оставят без разглеждане. Делото се разглежда в открито съдебно заседание с участието на прокурор. Предмет на касационна проверка (чл. 218) са само посочените в жалбата пороци на решението. 
ВАС се произнася в 1-месечен срок от заседанието. Той може да остави в сила решението или да го отмени в оспорената му част, ако е неправилно. Ако решението е недопустимо, ВАС прекратява делото и го връща за ново разглеждане. Ако е нищожно, ВАС обявява нищожността и ако не подлежи на прекратяване, го изпраща на първоинстанционният съд за ново решение. 
С АПК се въвежда и споразумението. Споразумението може да се сключи между администрацията и заинтересованото лице. Също така споразумение може да има и пред съд. Сключеното пред съд споразумение може да бъде потвърдено с определение (чл. 221).
Касационното решение е окончателно. Указанията на ВАС по тълкуването/ прилагането на закона, ако делото продължи, са задължителни. Ако делото се върне в първоинстанционния съд, производството започва от първото незаконосъобразно процесуално действие, което е послужило като основание за отмяна за съдебното решение.


59. Отмяна на влезли в сила съдебни актове

Отмяната е особен способ за контрол върху постановените съдебни актове. Това е извън съдебното производство. То се развива и извън предвидените 2 инстанции за контрол на административните актове и съдебните решения. 
С касационното решение съдебният спор се счита за решен и за окончателен по отношение на съдебната власт. Решението на съда има особена юридическа характеристика – сила на присъдено нещо. Елемент от нея е и задължителността. Законът допуска отмяната на влезли в сила съдебни актове като извънреден способ за контрол върху влезли в сила съдебни актове с цел да се гарантира, че в правния мир ще се ограничи съществуването на дефектни/ порочни съдебни актове. Предмет на отмяна са влезли в сила съдебни решения и влезли в сила определения и разпореждания, с които се прегражда развитието на делото. 

Лицата, които могат да искат отмяна, са тези, за които съдебният акт е неблагоприятен; както и главният прокурор и заместника му при ВАП (чл. 238, ал. 1; чл. 210, ал. 2).
Съществува специална възможност, обособена в самостоятелен раздел. Чл. 245 – когато отмяна може да иска и трето лице. Тази възможност за задвижване нa производството по отмяна е предвидена, когато третото лице е било лишено от правото да участва в съдебното производство и решението е неблагоприятно. В този случай съдът отменя решението и го връща на първоинстанционния съд за ново разглеждане от друг състав. Основанията за отмяна се съдържат в чл. 239 на АПК и са подобни на предвидените в чл. 231 в ГПК. Делото се разглежда в открито заседание от 3, 5 или 7-членен състав на ВАС в зависимост от това кой е съдът, чието решение се разглежда в производството по отмяната. В чл. 240 са установени сроковете, в които може да се иска отмяна. Те текат от възникване на основанието (влизане в сила на решението, подлежащо на отмяна). Искането се подава в писмена форма и трябва да отговаря на определени реквизити. Възприето е правилото: искането за отмяна се подава чрез първоинстанционния съд.


60. Изпълнение на административните актове и решения на съдилищата по административни дела

Чл. 267 от АПК – на изпълнение подлежат изискуемите задължения, породени от изпълнителните основания, предвидени в АПК или друг закон. Изпълнението се извършва от административния орган, който е издал или е трябвало да издаде административен акт. 
Фазата на изпълнението започва най-често служебно, по инициатива на органа, който е издал или е трябвало да издаде акта. Може да започне и по инициатива на по-горестоящия орган, на прокурора или омбудсмана, или по писмена молба на заинтересован гражданин или организация. 
Чл. 277 предвижда покана за доброволно изпълнение (т.е. даването на втори срок за доброволно изпълнение). Тя трябва да съдържа посочените в този член реквизити. Т. 4 изисква предупреждение за пристъпване към принудителни действия при липса на доброволно изпълнение в 14-дневен срок. Иначе се налага глоба или имуществена санкция. 
Чл. 278 урежда отсрочването и разсрочването на изпълнението. Когато имотното състояние на длъжника или други обективни обстоятелства препятстват незабавното изпълнение, то може да се извърши еднократно след определен краен срок изцяло – това е отсрочването. Когато изпълнението се извърши на части, съгласно одобрен от органа по изпълнението план, имаме разсрочване.
Отсрочването може да се разреши за 14-дневен срок след датата, първоначално определена в изпълнителното основание. Разсрочването се разрешава при краен срок два месеца след първоначално определената дата. Постановленията за отсрочване и разсрочване не подлежат на обжалване. 
Производството по изпълнение на административни актове и съдебни решения по административни дела приключва с изпълнението на задължението и събирането на разноските по производството. 

>> Изпълнение срещу граждани и организации
Способ за принудително изпълнение тук е „изпълнение на заместими задължения”. Когато длъжникът трябва да изпълни едно действия, което може да бъде извършвано и от друго лице, действието се изпълнява за негова сметка от органа по изпълнението, от името и за сметка на задължения. 
Когато изпълнението е от личен характер се прибягва и до изпълнителни глоби. Те не са наказания, а начин да се принуди едно лице да изпълни личното си задължение. 

>> Изпълнение срещу административни органи
1) първата хипотеза – чл. 289 – е заменоизпълнението, изпълнение на заместими действия вместо от административен орган от съответния взискател. Това става въз основа на постановление на съдебния изпълнител и за сметка на административния орган;
2) втората хипотеза е налагането на изпълнителни глоби на длъжностни лица от администрацията, когато не се изпълняват незаместими задължения. При виновно неизпълнение органът на изпълнението налага на длъжностни лица, изпълняващи функцията на държавен орган, глоба от 50 до 1200 лв. седмично до изпълнение на задължението за определено действие. 

Искова защита – възможност задължението-предмет на изпълнение да бъде оспорено чрез иск (отрицателен установителен иск). Той следва да се предяви от задълженото лице срещу взискателя. Предявява се пред административния съд по местожителство или седалището на взискателя. 

Чл. 294 – на обжалване подлежат постановленията, действията и бездействията на органите по изпълнението. Право на жалба имат страните в производството по изпълнението. Срокът за подаване на жалбата е 7 дни. Съгласно чл. 296, ал. 2, когато се обжалва бездействие на органа по изпълнението, то е без срок. 
За вреди от незаконно принудително изпълнение, причинени на граждани и организации, отговарят държавата и общината. За вредите от изпълнението, причинени на трети лица, обезщетение се дължи от държавата, ако административният орган, който е издал или е трябвало да издаде административния акт, е държавен, и от общината, ако органът е общински (чл. 299, ал. 2)
Чл. 301 – когато административният акт бъде отменен, след като е започнало неговото изпълнение, административният орган в едномесечен срок възстановява нарушеното право, а ако това е невъзможно – удовлетворява засегнатото лице по друг законен начин. Ако това не стане, засегнатото лице има право на обезщетение.


Впр. 61 Производство по установяване на административните нарушения 

Производството по установяване на административните задължения представлява първата фаза от цикъла по налагена на административните наказания. Първоначалния процесуален момент при него е свързан със съставянето на акта за извършеното нарушение, освен когато едно наказателно производство от съда или прокурора е било препратено на административнонаказващия орган. 
1. Фунцкията по съставянето на актовете се възлага на специални длъжностни лица от системата на централните и териториалните органи на държавно управление. По изключение тази фунцкия може да се възлага и на представители на неправителствени организации по пътя на изричното оправомощаване. Два подхода при определяне длъжностните лица: нормативен (Н.Акт определя кои ще са длъжностните лица) и оперативен (определянето им става от „ръководителите на ведомствата, организациите, областните управители и кметовете на общините, на които е възложено приложението и контрола по приложението на съответните нормативни актове – 37, ал 1 „б”) 

2. В основата на образуването на производството по налагане на административни наказания стои принципът на публичността. Освен длъжностните лица, които ще съставят акта законът изисква присъствието и на други лица: самите нарушители, както и свидетелите на нарушенията. В отсъствие на нарушителя акт може да се състави при две хипотези: а) когато той е известен, но не може да се намери; б) когато е поканен за съставянето на аката и не се явява. Съставянето на акта в отсъствие на свидетели се допуска също в два случая: а) когато поначало такива няма; б) „невъзможност да се състави акта в тяхно присъствие”. В тези случаи актът „се съставя в присъствието на двама други свидетели, като това изрично се отбелязва в него” (40, ал 3). Тези „други свидетели” са свидетели на самото съставяне на акта. 

Чл. 42. Актът за установяване на административното нарушение трябва да съдържа: 
1. собственото, бащиното и фамилното име на съставителя и длъжността му;2. датата на съставяне на акта; 3. датата и мястото на извършване на нарушението;4. описание на нарушението и обстоятелствата, при които е било извършено ;5. законните разпоредби, които са нарушени;6. собственото, бащиното и фамилното име и възрастта на нарушителя, точния му адрес и местоработата, единен граждански номер; 7. имената и точните адреси на свидетелите, единен граждански номер; 8. обясненията или възраженията на нарушителя, ако е направил такива. 9. имената и точните адреси на лицата, които са претърпели имуществени вреди от нарушението, единен граждански номер; 10. опис на писмените материали и на иззетите вещи, ако има такива, и кому са поверени за пазене. 

Според 53 ал. 2 ЗАНН - „Наказателно постановление се издава и когато е допусната нередовност в акта, стига да е установено по безспорен начин извършването на нарушението, самоличността на нарушителя и неговата вина.” 
Освен възраженията при съставяне на акта в тридневен срок от подписването му нарушителят може да направи и писмени възражения по него. Когато във възраженията си нарушителят посочи писмени или веществени доказателства, те трябва да бъдат събрани служебно, доколкото това е възможно. В двуседмичен срок от подписването на акта той се изпраща на наказващия орган заедно с възраженията, събраните доказателства и другите приложения към преписката. 
В случай че нарушителят откаже да подпише акта, това се удостоверява с подписа на един свидетел, а когато актът е бил съставен в негово отсъствие, той се изпраща в съответната служба, а ако няма такава – на общинската администрация по местоживеене на нарушителя за предявяване и подписване. 
Освен да е законосъобразно съставен, съставеният акт трябва да е и добре обоснован – обвинението трябва да бъде подкрепено със съответните доказателства. 
Със съставянето на акта за наришение фазата по установяването на административното нарушение почти е приключена. Главната процесуална последица обаче е изпращането на акта в двуседмичен срок от подписването му на административнонаказващия орган 

3. Съставеният акт има три основни функции: 
- констатираща (установителна) – чрез нея той установява официално факта на извършеното нарушение 
- обвинителна – по официален ред се отправя обвинение към конкретно лице, че еизвършило правонарушение. 
- сезираща – изразява се в законното ангажиране на определен административнонаказващ орган да се произнесе по обвинението, като упражни своите правомощия. 
Този акт няма презумптивна доказателствена сила, т.е. тежестта на доказване не стои върху обвиненото лице. 

4. Фазата по образуването на административнонаказателното производство е свързана и с някои особености. При условията предвидени в чл. 34 ЗАНН производството може да бъде прекратено, като предвидените срокове в тази разпоредба са преклузивни. 
Чл. 34. (1)Не се образува административнонаказателно производство, а образуваното се прекратява, когато: 
а) нарушителят е починал; 
б) нарушителят е изпаднал в постоянно разстройство на съзнанието; 
в) това е предвидено в закон или указ. 
Не се образува административнонаказателно производство, ако не е съставен акт за установяване на нарушението в продължение на три месеца от откриване на нарушителя или ако е изтекла една година от извършване на нарушението, а за митнически, данъчни, банкови, екологични и валутни нарушения, както и по Закона за публичното предлагане на ценни книжа и на нормативните актове по прилагането му и по Закона за регистър БУЛСТАТ - две години. 
(2) За нарушение на нормативен акт, уреждащ бюджетната, финансово-стопанската и отчетната дейност по чл. 32, ал. 1, т. 1 от Закона за държавната финансова инспекция, както и за нарушение на нормативен акт, уреждащ хазартната дейност и мерките срещу изпирането на пари и финансирането на тероризма, не се образува административнонаказателно производство, ако не е съставен акт за установяване на нарушението в продължение на шест месеца от откриване на нарушителя или ако са изтекли повече от пет години от извършване на нарушението. В тези случаи предвидените срокове в ал. 1 не се прилагат. 
(3) Образуваното административнонаказателно производство се прекратява, ако не е издадено наказателно постановление в шестмесечен срок от съставянето на акта. 
Други хипотези са: когато за въпросното деяние е възбудено вече наказателно преследване от органите на прокуратурата и когато нарушителят след щателно издирване не може да бъде намерен. 
Друга особеност е разпоредбата на чл. 39, ал 1 и 2, която се отнася за слуачите на „явно маловажни” и „маловажни” административни нарушения, при които длъжностните лица – актосъставители налагат съответно глоба по квитанция и глоба по фиш.


Впр. 62 Налагане на адм.наказания 

АНПроизводство започва от момента на получаване на преписката. Адм.-наказващите органи не са актосъставители. Компетентни длъж. лица са органите на администрац.–несъдеб. органи;изрич. оправомощ. Съд. и прокурорски органи;по ЗАНН адм. наказване се извършва от ръковод. на ведомства, от общ. организ., област.управители,кметовете на общин.,на които е възлож. да прилагат съответния нормативен акт или да контролират тяхното изпълнение; други лица, изрично упълномощени в специални закони. 

От местоизвършването на нарушението зависи кой ще бъде наказващия орган. Обезпечаване на безпристраст при наказването – чл.51 от ЗАНН. Не може да участва в налагането на адм.наказание лице, което е пострадало от нарушение или съпруг или роднина на такова лице; съставило акта за нарушението или е свидетел по него; заинтересувано е от изхода на адм. производство или има с нарушителя или пострадалия връзка, която поражда основателни съмнения в неговата безпристрастност. Длъж. лице трябва да си направи отвод. Могат да го поискат пострадалия или нарушителя. Адм.- наказващият орган трябва да се произнесе в едномесечен срок от получаването на преписката но не по късно от 6 месеца от съставянето на акта. Едномесечния срок е инструктивен и неспазването му не води до погасяване на правото за издаване на НП. 
Формата на акта с, който се наказва е наказателно постановление. Той трябва да бъде законосъобразен и обоснован. Проверява се дали е правилна квалификацията, правилно ли е посочен органът, може ли да се вмени във вина на нарушителя извършеното,преценяват се възражен. и събраните доказателства и ако е необход. се извърш. разследване за спорни обстоятелства. Ако някой от елементите липсва, преписката се прекратява с мотивирана резолюция на наказващия орган. Вземат се в предвид смекчаващите и отегчаващи обстоятелства.Прави се преценка на имотното състояние на извършителя във връзка с глобите. По своето правно естество НП не е административен, а правораздават. акт. 

Определяне на наказанието.Предвижда се тежестта на нарушен., подбудите и др. смекчаващи и отегчаващи вината обстоятелства. Наказанията не се заменят с по - леки, освен за непълнолетните. Не се опр. наказание под предвидения мин.размер на наказанията глоба и временно лишаване от право на упражняване на опр. професия или дейност. 

За маловажни случаи адм. орган може да не наложи наказание, а да предупреди извършителя устно или писмено, че при повторно извършване на нарушение, ще му бъде наложено адм. наказание. При маловажни случаи, извършени от непълнолетни, наказващите органи изпращат съответните актове на местните комисии за борба с противообщ. прояви на малолетни и непълнолетни, за налагане на мерки от възпитателен х-р. 

Оформяне на наказат. постановление – чл. 57 от ЗАНН. Съдържание: данни за съставящия орган, фиксиран е момента на извършването и на издаването на акта, данни за извършителя, мотиви, подпис на наказващия орган и други. Оформеното наказателно постановление трябва да стане достояние на наказаното лице - връчва му се препис срещу подпис. На пострадалия също се връчва препис. Частното лице може да търси обезщетение от извършителя, като изрично го поиска от адм.- наказващия орган. Искът не може да бъде по - голям от 2 лева като за по - голям размер се използва съд.ред. За вреди на държ.учреждение органът се произнася служебно. 

Обжалването на наказателното постановление може да стане в 7 дн.срок за извършителя и пострадалия и в 14 дн. срок за прокурора. Срока започва да тече от момента на уведомяването, или от издаването на акта за прокурора. Условията за обжалване се определят в самото наказателно постановление.


Впр. 63 Оспорване на наказателните постановления 

Нп-я не подлежат на А контрол, защото са правораздавателни (а не А!) актове, техните автори действат като АН юрисдикции. Те обаче на общо основание подлежат на съд.контрол. Той се осъщ. според разпоредбите на ЗАНН и НПК. Принципът е, че всички Нп-я подлежат на съд обжалване. Изключение-за глоба,конфискация или обезщетение до 10 лв. или отнети в полза на държавата вещи до 10лв. 

Основания: незаконосъобразност (материална или процесуална) или необоснованост. 

Инициатива: нарушителят - чрез жалба в 7-дн. срок от връчването на Нп-е; гражданският ищец - също; прокурорът - чрез протест в двуседмичен срок от издаването на Нп-е; Ж се подава чрез наказващия орган, издал постановлението, който в 7-дн. срок я изпраща заедно с преписката на съда. 

Компетентен е районният съд, в чийто район е извършено или довършено нарушението. За нарушение в чужбина – Софийски районен съд. Състав -1 съдия. Делото се разглежда в открито заседание с призоваване на страните. 

Страни са жалбоподателят и органът, издал Нп-е (евентуално гражданският ищец). Ако Ж е допустима, съдът дава ход на делото, дори когато жалбоподателят не е бил намерен на посочения адрес. Съдът разглежда делото по същество. Доказателств. тежест е в/у обвинението (актосъставителя и наказващия орган) - те трябва да докажат всички обстоятелства. Актът няма презумптивна доказателственост! Нарушителят се ползва от презумпцията за невинност! Съдът може с решението си: да отхвърли Ж (протеста) като неоснователна и да потвърди Нп-е - то влиза в сила и подлежи на изпълнение ; да отмени Нп-е изцяло или частично - с това унищожава Нп-е (изцяло или частично) и заличава с обратна сила неговите П последици; да измени Нп-е - в този случай съдът замества АН орган и осъществява ролята на АН юрисцикция по същество; той не може да увеличава наказанието, освен ако е имало протест. с определение да прекрати делото. 
Решението на съда има сила на пресъдено нещо. То подлежи на касационно обжалване пред окръжния съд по реда на Закона за Върховния адм. съд (чл.63 ЗАНН). 

В АПК отмяната на влезли в сила съдебни актове се основава на сегашната уредба, съдържаща се в ЗВАС и на текстовете от ГПК. С промяната на разпоредбата по чл.63 решението подлежи на обжалване пред административен съд на основания, предвидени в НПК и по реда на чл.12 от АПК. От тогава ще може и да се обжалва определението за прекратяване на производството с частна жалба.Влизат в сила Нп-я, които (чл.64 ЗАНН): а)не подлежат на обжалване; б) не са били обжалвани в законния срок; в)били са обжалвани, но са били потвърдени или изменени от съда.


Впр. 64 Възобновяване на административнонаказателно производство

Възобновяване на АН производство (производство за отмяна) 
1.Характер - извънреден способ за съд. контрол. Актове, които подлежат на отмяна - влезли в сила: а) Нп-я; б) определения за прекратяване и решения на районния съд по повод обжалване на Нп-я. 

2. Основания (чл.70 ЗАНН) 4: а)с влязла в сила присъда се установи, че някои от доказателствата, въз основа на които е издадено Нп-е, са неистински; б) АН орган, съдия или съд. заседател е извършил престъпление във връзка с издаването на съответния акт. По а/ и б/ жалбата се подава в 6м. срок от влизане в сила на присъдата. в)откриване на нови обстоятелства или доказателства от съществено значение за разкриване на обективната истина, които не са били известни при издаване на постановлението. Тук жалбата се подава в 2г. срок от влизане в сила на НП или определението на съда ; г)деянието, за което е наложено А наказание, е престъпление; Обстоятелствата по б. "а", "б", "г" се установяват с влязла в сила присъда. 

3.Срокове - зависят от основанието: по б. "а" и "б" - 6 месеца от влизане в сила на присъдата; по б. "в" - 2 години от влизане в сила на атакувания акт. 

4.Компетентен орган - окръжният съд. 

5.Инициатива - окръжният прокурор. С предложението той може да спре изпълнението на атакувания акт –НП или решение на съда. 
6.Действия на съда - той разглежда предложението в открито заседание с призоваване на страните. След преценката за допустимост съдът проверява редовността на атакувания акт, наличието на посочените в предложението основания за нередовност, като го подлага на съд. ревизия. 

Решение на съда - с него съдът може: 
а) да отхвърли предложението като неоснователно; 
б)да отмени Нп-е или съдебното решение и да реши въпроса по същество, като при необходимост може да събира нови доказателства; 
в)да отмени определението за прекратяване и да върне делото на районния съд за продължаване на производството. Субсидиарно се прилагат разпоредбите на НПК. 

Според АПК възобновяването на производства по издаване на административни актове касае влязъл в сила индивидуален или общ административен акт, който не е бил оспорен пред съда, може да бъде отменен или изменен от непосредствено по-горестоящия административен орган, а ако актът не е подлежал на оспорване по административен ред - от органа, който го е издал. Основанията са същите като горепосочените.Инициатива за възобновяването-по инициатива на административния орган или по предложение на съответния прокурор или на омбудсмана, а в случаите по чл. 99, т. 2 - 7 - и по искане на страна в производството. Но може да поиска и лице, спрямо което административният акт има сила, макар и то да не е било страна в производството. Възобновяването на производството може да се направи в едномесечен срок от влизането в сила на акта или в тримесечен срок от узнаване на обстоятелството, което служи за основание за отмяна или изменение на административния акт, но не по-късно от една година от възникване на основанието. Когато възникването на основанието предхожда издаването на административния акт, началният момент на срока за възобновяване е влизането в сила на акта.


Впр. 65 Изпълнение на наказателните постановления (НП) и решения на съдилищата (СР)

В сила влизат необжалваемите постановления; тези, които не са обжалвани в срок, и обжалваните, но потвърдени или изменени от съда (64 ЗАНН). 
1. Когато наложеното наказание е обществено порицание препис от НП или СР се изпраща в съответната организация, в която назначеният членува или на ръководството на предприятието, учреждението или организацията, където той работи – съобразно с указаното в НП или СР. Изпълнениео му се осъществява чрез прочитане на НП или СР пред събрание на организацията или на трудовия колектив. Присъствието на нарушителя не е задължително. 

2. Чл. 79. ал. 1 Наказателните постановления и решения на съда, с които са наложени глоби или са присъдени парични обезщетения в полза на държавата, се изпълняват по реда за събиране на държавните вземания. 
Орган по събирането им е Агенцията за държавните вземания към Министерството на финансите. Агенцията работи чрез публични изпълнители и като част от нейната дейност са посочени организацията и ръководството на дейността по обезпечаването и принудителното събиране на публични вземания, каквато е глобата. При осъществяване на фунцкиите си агенцията взаимодейства с данъчната администрация, органите на МВР, органите на прокуратурата и следствието, областните управители и другите държавни и общински органи. 
Когато с НП или СР е поставено отнемането на вещи в полза на държавата, препис от тях следва да се изпрати на кмета на съответната община за изпълнение. 

3. Третото административно наказание, предвидено в ЗАНН е временно лишаване от право да се упражнява определена професия или дейност. Чл. 81. ал.1: Наказателното постановление или решението на съда, с което е постановено временно лишаване от право да се упражнява определена професия или дейност, се изпълнява от органите, които признават това право и контролират упражняването му, и от ръководителя на предприятието, учреждението или организацията, където наказаният работи. 
Във всеки конкретен случай се преценява кой е посоченият в чл. 81, ал.1 орган. Това може да бъде КАТ на МВР, ръководителят на предприятието, учреждението или организацията. 
Ако наказаният заема длъжност по професия или дейност, от правото за упражняването на която е лишен, ръководителят на предприятието, учреждението или организацията го освобождава незабавно от тази длъжност. За времето на изтърпяване на наказанието той трябва да го устрои на някаква друга, подходяща длъжност, а ако такава няма – да прекрати трудовия договор с наказаното лице. 

4. Според чл. 82 административното наказание не се изпълнява, ако са изтекли: 
а) две години, когато наложеното наказание е глоба; 
б) шест месеца, когато наложеното наказание е временно лишаване от право да се упражнява определена професия или дейност; 
в) три месеца, когато наложеното наказание е обществено порицание. 

Давността започва да тече от влизане в сила на акта, с който е наложено наказанието, и се прекъсва с всяко действие на надлежните органи, предприето спрямо наказания за изпълнение на наказанието. 
След завършване на действието, с което е прекъсната давността, започва да тече нова давност. Независимо от спирането или прекъсването на давността административното наказание не се изпълнява, ако е изтекъл срок, който надвишава с една втора срока по 82 ал. 1. Това ще рече, че каквито и да е действия по изпълнението на наложеното наказание да са предприети, колкото и пъти да е прекъсвана давността и да е започвала да тече нова, наказанието не може да се изпълнява след изтичането на 3 години (ако е било глоба), 9 месеца (за временно лишаване от право да се упражнява определена професия или дейност), 4 и половина месеца, ако е било наложено обществено порицание. 
Разпоредбата на тази алинея обаче не се прилага по отношение на глобата, когато за събирането й в срока по ал. 1 е образувано изпълнително производство. Това се отнася и за висящите дела, давността по които не е изтекла до влизането на тази алинея в сила. 

Давността не се прилга служебно. Следователно както съответния административен орган, така и съдебният изпълнител не могат да се позоват на изтекла даваност и да прекратят действията си по изпълнение на наказанието. На основание на изтеклата давност обаче може да се приложи възражение от страна на лицето, срещу което се изпълнява наказанието. Доброволното плащено след изтичане на давностния срок подновява задължението и от този момент започва да тече нова давност. Не се погасява самото задължение, а възможността да се изпълни принудително.

